CELEX: 32012D0135
Language: el
Date: 2012-02-28 00:00:00
Title: 2012/135/ΕΕ: Εκτελεστική απόφαση της Επιτροπής, της 28ης Φεβρουαρίου 2012 , για τη θέσπιση των συμπερασμάτων βέλτιστων διαθέσιμων τεχνικών (ΒΔΤ) βάσει της οδηγίας 2010/75/ΕΕ του Ευρωπαϊκού Κοινοβουλίου και του Συμβουλίου περί βιομηχανικών εκπομπών για την παραγωγή σιδήρου και χάλυβα [κοινοποιηθείσα υπό τον αριθμό C(2012) 903]  Κείμενο που παρουσιάζει ενδιαφέρον για τον ΕΟΧ

8.3.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 70/63
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 28ης Φεβρουαρίου 2012
   για τη θέσπιση των συμπερασμάτων βέλτιστων διαθέσιμων τεχνικών (ΒΔΤ) βάσει της οδηγίας 2010/75/ΕΕ του Ευρωπαϊκού Κοινοβουλίου και του Συμβουλίου περί βιομηχανικών εκπομπών για την παραγωγή σιδήρου και χάλυβα
   [κοινοποιηθείσα υπό τον αριθμό C(2012) 903]
   (Κείμενο που παρουσιάζει ενδιαφέρον για τον ΕΟΧ)
   (2012/135/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2010/75/ΕΕ του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, περί βιομηχανικών εκπομπών (ολοκληρωμένη πρόληψη και έλεγχος της ρύπανσης) (1), και ιδίως το άρθρο 13 παράγραφος 5,
   Εκτιμώντας τα ακόλουθα:
   
               (1)
            
            
               Το άρθρο 13 παράγραφος 1 της οδηγίας 2010/75/ΕΕ επιβάλλει στην Επιτροπή να διοργανώνει ανταλλαγή πληροφοριών για τις βιομηχανικές εκπομπές μεταξύ αυτής και των κρατών μελών, των οικείων κλάδων και μη κυβερνητικών οργανώσεων που προάγουν την προστασία του περιβάλλοντος, ώστε να διευκολύνεται η σύνταξη εγγράφων αναφοράς βέλτιστων διαθέσιμων τεχνικών (ΒΔΤ) όπως ορίζεται στο άρθρο 3 παράγραφος 11 της οδηγίας.
            
         
               (2)
            
            
               Σύμφωνα με το άρθρο 13 παράγραφος 2 της οδηγίας 2010/75/ΕΕ, κατά την ανταλλαγή πληροφοριών εξετάζονται οι επιδόσεις των εγκαταστάσεων και οι τεχνικές όσον αφορά τις εκπομπές, εκπεφρασμένες ως βραχυπρόθεσμος και μακροπρόθεσμος μέσος όρος κατά περίπτωση, και οι σχετικές συνθήκες αναφοράς, η κατανάλωση και το είδος των πρώτων υλών, η κατανάλωση ύδατος, η χρήση της ενέργειας και η παραγωγή αποβλήτων, και οι χρησιμοποιούμενες τεχνικές, η σχετική παρακολούθηση, οι επιπτώσεις της χρήσης διαφόρων περιβαλλοντικών μέσων, η οικονομική και τεχνική βιωσιμότητα και οι εξελίξεις όλων των ανωτέρω, όπως και οι βέλτιστες διαθέσιμες τεχνικές και οι αναδυόμενες τεχνικές που προσδιορίζονται αφού εξετασθούν τα ζητήματα που αναφέρονται στα στοιχεία α) και β) του άρθρου 13 παράγραφος 2 της οδηγίας.
            
         
               (3)
            
            
               Τα «συμπεράσματα ΒΔΤ» όπως ορίζονται στο άρθρο 3 παράγραφος 12 της οδηγίας 2010/75/ΕΕ αποτελούν το καίριο στοιχείο των εγγράφων αναφοράς ΒΔΤ και περιλαμβάνουν τα συμπεράσματα σχετικά με τις βέλτιστες διαθέσιμες τεχνικές, την περιγραφή τους, πληροφορίες για να εκτιμηθεί η δυνατότητα εφαρμογής τους, τα επίπεδα εκπομπών που συνδέονται με τις βέλτιστες διαθέσιμες τεχνικές, τη σχετική παρακολούθηση, τα αντίστοιχα επίπεδα κατανάλωσης και, κατά περίπτωση, τα συναφή μέτρα αποκατάστασης του χώρου.
            
         
               (4)
            
            
               Σύμφωνα με το άρθρο 14 παράγραφος 3 της οδηγίας 2010/75/ΕΕ, τα συμπεράσματα ΒΔΤ θα αποτελέσουν σημείο αναφοράς για τον καθορισμό των προϋποθέσεων έκδοσης άδειας για εγκαταστάσεις που καλύπτονται από το κεφάλαιο 2 της οδηγίας.
            
         
               (5)
            
            
               Το άρθρο 15 παράγραφος 3 της οδηγίας 2010/75/ΕΕ επιβάλλει στην αρμόδια αρχή να καθορίζει οριακές τιμές εκπομπών που διασφαλίζουν ότι οι εκπομπές υπό κανονικές συνθήκες λειτουργίας δεν υπερβαίνουν τα επίπεδα εκπομπών που συνδέονται με τις βέλτιστες διαθέσιμες τεχνικές, όπως διατυπώνονται στις αποφάσεις για τα συμπεράσματα ΒΔΤ που αναφέρονται στο άρθρο 13 παράγραφος 5 της οδηγίας.
            
         
               (6)
            
            
               Το άρθρο 15 παράγραφος 4 της οδηγίας 2010/75/ΕΕ προβλέπει παρεκκλίσεις από την απαίτηση του άρθρου 15 παράγραφος 3 μόνον εφόσον το κόστος που συνδέεται με την επίτευξη επιπέδων εκπομπών είναι δυσανάλογα υψηλό σε σύγκριση με τα περιβαλλοντικά οφέλη, λόγω της γεωγραφικής θέσης, των τοπικών περιβαλλοντικών συνθηκών ή των τεχνικών χαρακτηριστικών της οικείας εγκατάστασης.
            
         
               (7)
            
            
               Το άρθρο 16 παράγραφος 1 της οδηγίας 2010/75/ΕΕ προβλέπει ότι οι απαιτήσεις παρακολούθησης στην άδεια όπως αναφέρονται στο άρθρο 14 παράγραφος 1 στοιχείο γ) στηρίζονται στα συμπεράσματα επί της παρακολούθησης, όπως περιγράφονται στα συμπεράσματα ΒΔΤ.
            
         
               (8)
            
            
               Σύμφωνα με το άρθρο 21 παράγραφος 3 της οδηγίας 2010/75/ΕΕ, εντός τεσσάρων ετών από τη δημοσίευση των αποφάσεων περί των συμπερασμάτων ΒΔΤ, η αρμόδια αρχή επανεξετάζει και, όπου απαιτείται, επικαιροποιεί όλους τους όρους της άδειας και μεριμνά ώστε η εγκατάσταση να συμμορφώνεται με τους εν λόγω όρους αδειοδότησης.
            
         
               (9)
            
            
               Με την απόφαση της Επιτροπής της 16ης Μαΐου 2011 σχετικά με τη συγκρότηση φόρουμ για την ανταλλαγή πληροφοριών σύμφωνα με το άρθρο 13 της οδηγίας 2010/75/ΕΕ περί βιομηχανικών εκπομπών (2) συγκροτήθηκε φόρουμ αποτελούμενο από εκπροσώπους των κρατών μελών, των οικείων κλάδων και μη κυβερνητικών οργανώσεων που προάγουν την προστασία του περιβάλλοντος.
            
         
               (10)
            
            
               Σύμφωνα με το άρθρο 13 παράγραφος 4 της οδηγίας 2010/75/ΕΕ, η Επιτροπή έλαβε στις 13 Σεπτεμβρίου 2011 τη γνωμοδότηση του ανωτέρω φόρουμ (3) σχετικά με το προτεινόμενο περιεχόμενο του εγγράφου αναφοράς ΒΔΤ για την παραγωγή σιδήρου και χάλυβα, και την δημοσιοποίησε.
            
         
               (11)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που συγκροτήθηκε με το άρθρο 75 παράγραφος 1 της οδηγίας 2010/75/ΕΕ,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα συμπεράσματα ΒΔΤ για την παραγωγή σιδήρου και χάλυβα αναφέρονται στο παράρτημα της παρούσας απόφασης.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 28 Φεβρουαρίου 2012.
      
         
            Για την Επιτροπή
         
         Janez POTOČNIK
         
            Μέλος της Επιτροπής
         
      
   
   
      (1)  ΕΕ L 334 της 17.12.2010, σ. 17.
   
      (2)  ΕΕ C 146 της 17.05.2011, σ. 3.
   
      (3)  http://circa.europa.eu/Public/irc/env/ied/library?l=/ied_art_13_forum/opinions_article
   
      ΠΑΡΑΡΤΗΜΑ
      
         ΣΥΜΠΕΡΑΣΜΑΤΑ ΒΔΤ ΓΙΑ ΤΗΝ ΠΑΡΑΓΩΓΗ ΣΙΔΗΡΟΥ ΚΑΙ ΧΑΛΥΒΑ
      
      ΠΕΔΙΟ ΕΦΑΡΜΟΓΗΣ
      ΓΕΝΙΚΕΣ ΕΚΤΙΜΗΣΕΙΣ
      ΟΡΙΣΜΟΙ
      
                  1.1
               
               Γενικά συμπεράσματα ΒΔΤ
            
                  1.1.1
               
               Συστήματα περιβαλλοντικής διαχείρισης
            
                  1.1.2
               
               Διαχείριση ενέργειας
            
                  1.1.3
               
               Διαχείριση υλικών
            
                  1.1.4
               
               Διαχείριση καταλοίπων των διεργασιών, όπως παραπροϊόντων και αποβλήτων
            
                  1.1.5
               
               Διάχυτες εκπομπές σκόνης από την αποθήκευση και το χειρισμό προϊόντων και τη μεταφορά πρώτων υλών και (ενδιάμεσων) προϊόντων
            
                  1.1.6
               
               Διαχείριση υδάτων και λυμάτων
            
                  1.1.7
               
               Παρακολούθηση
            
                  1.1.8
               
               Παροπλισμός
            
                  1.1.9
               
               Θόρυβος
            
                  1.2
               
               Συμπεράσματα ΒΔΤ για τις μονάδες πυροσυσσωμάτωσης
            
                  1.3
               
               Συμπεράσματα ΒΔΤ για τις μονάδες σφαιροποίησης
            
                  1.4
               
               Συμπεράσματα ΒΔΤ για μονάδες οπτανθρακοποιείου
            
                  1.5
               
               Συμπεράσματα ΒΑΤ για υψικαμίνους
            
                  1.6
               
               Συμπεράσματα ΒΔΤ για τη χαλυβομεταλλουργία και τη χύτευση με κάμινο βασικού οξυγόνου
            
                  1.7
               
               Συμπεράσματα ΒΔΤ για τη χαλυβομεταλλουργία και τη χύτευση με κάμινο βολταϊκού τόξου
            ΠΕΔΙΟ ΕΦΑΡΜΟΓΗΣ
      Τα παρόντα συμπεράσματα ΒΔΤ αφορούν τις ακόλουθες δραστηριότητες που προσδιορίζονται στο παράρτημα I της οδηγίας 2010/75/ΕΕ, ήτοι:
      —   τη δραστηριότητα 1.3: παραγωγή οπτάνθρακα (κοκ)
      —   τη δραστηριότητα 2.1: φρύξη ή πυροσυσσωμάτωση μεταλλευμάτων (συμπεριλαμβανομένων και θειούχων μεταλλευμάτων)
      —   τη δραστηριότητα 2.2: παραγωγή χυτοσιδήρου ή χάλυβα (πρωτογενής ή δευτερογενής τήξη), συμπεριλαμβανομένης και της συνεχούς χυτεύσεως, με δυναμικότητα άνω των 2,5 τόνων την ώρα
      Τα συμπεράσματα ΒΔΤ καλύπτουν ιδιαίτερα τις ακόλουθες διεργασίες:
      
                  —
               
               
                  τη φόρτωση, εκφόρτωση και διακίνηση χύδην πρώτων υλών,
               
            
                  —
               
               
                  την ανάμειξη και μείξη πρώτων υλών,
               
            
                  —
               
               
                  την πυροσυσσωμάτωση ή σφαιροποίηση σιδηρομεταλλευμάτων,
               
            
                  —
               
               
                  την παραγωγή οπτάνθρακα από άνθρακα οπτανθρακοποίησης,
               
            
                  —
               
               
                  την παραγωγή θερμού μετάλλου με τη μέθοδο της υψικαμίνου, συμπεριλαμβανομένης της κατεργασίας σκωρίας,
               
            
                  —
               
               
                  την παραγωγή και τον εξευγενισμό χάλυβα χρησιμοποιώντας τη διαδικασία παραγωγής με οξυγόνο, συμπεριλαμβανομένης της πρωτογενούς αποθείωσης στον κάδο χύτευσης, της δευτερογενούς μεταλλουργίας κάδου και της κατεργασίας σκωρίας,
               
            
                  —
               
               
                  την παραγωγή χάλυβα χρησιμοποιώντας κάμινο βολταϊκού τόξου, συμπεριλαμβανομένης της δευτερογενούς μεταλλουργίας κάδου και της κατεργασίας σκωρίας,
               
            
                  —
               
               
                  τη συνεχή χύτευση (λεπτή πλάκα/ λεπτή ταινία και άμεση χύτευση σε φύλλα (ημιτελικής μορφής)).
               
            Τα παρόντα συμπεράσματα ΒΔΤ δεν αφορούν τις ακόλουθες δραστηριότητες:
      
                  —
               
               
                  την παραγωγή ασβέστη σε κλίβανο, η οποία καλύπτεται από το έγγραφο αναφοράς βέλτιστων διαθέσιμων τεχνικών για τους κλάδους παραγωγής σκυροδέματος, ασβέστη και οξειδίου του μαγγανίου
               
            
                  —
               
               
                  την κατεργασία σκονών για την ανάκτηση μη σιδηρούχων μετάλλων (π.χ. σκόνη από κάμινο βολταϊκού τόξου) και την παραγωγή σιδηροκραμάτων, οι οποίες καλύπτονται από το έγγραφο αναφοράς ΒΔΤ για τους κλάδους των μη σιδηρούχων μετάλλων
               
            
                  —
               
               
                  μονάδες θειικού οξέος σε οπτανθρακοποιεία, οι οποίες καλύπτονται από το έγγραφο αναφοράς ΒΔΤ για τους κλάδους ανόργανων χημικών μεγάλου όγκου – αμμωνίας, οξέων και λιπασμάτων.
               
            Άλλα έγγραφα αναφοράς τα οποία σχετίζονται με τις δραστηριότητες που καλύπτουν τα παρόντα συμπεράσματα ΒΔΤ είναι τα εξής:
      
                  Έγγραφα αναφοράς
               
               
                  Δραστηριότητα
               
            
                  Έγγραφο αναφοράς ΒΔΤ για τις μεγάλες μονάδες καύσης (LCP)
               
               
                  Μονάδες καύσης με ονομαστική θερμική ισχύ 50 MW ή μεγαλύτερη
               
            
                  Έγγραφο αναφοράς ΒΔΤ για τον κλάδο κατεργασίας σιδηρούχων μετάλλων (FMP)
               
               
                  Δευτερογενείς διεργασίες όπως εξέλαση, αποσκωρίωση, επίχριση, κ.λπ.
               
            
                  Συνεχής χύτευση για την παραγωγή λεπτής πλάκας/ λεπτής ταινίας και άμεση χύτευση σε φύλλα (ημιτελικής μορφής).
               
            
                  Έγγραφο αναφοράς ΒΔΤ για τις εκπομπές από την αποθήκευση (EFS)
               
               
                  Αποθήκευση και χειρισμός
               
            
                  Έγγραφο αναφοράς ΒΔΤ για τα συστήματα βιομηχανικής ψύξης (ICS)
               
               
                  Συστήματα ψύξης
               
            
                  Έγγραφα αναφοράς για τις γενικές αρχές παρακολούθησης (MON)
               
               
                  Παρακολούθηση εκπομπών και κατανάλωσης
               
            
                  Έγγραφο αναφοράς ΒΔΤ για την ενεργειακή απόδοση (ENE)
               
               
                  Γενική ενεργειακή απόδοση
               
            
                  Έγγραφο αναφοράς για τις οικονομικές επιπτώσεις και τις επιπτώσεις από τη χρήση διάφορων περιβαλλοντικών μέσων (ECM)
               
               
                  Οικονομικές επιπτώσεις και επιπτώσεις από τη χρήση διαφόρων περιβαλλοντικών μέσων κατά την εφαρμογή τεχνικών
               
            Οι τεχνικές που παρατίθενται και περιγράφονται στα παρόντα συμπεράσματα ΒΔΤ δεν είναι ούτε περιοριστικές ούτε εξαντλητικές. Δίνεται η δυνατότητα να χρησιμοποιούνται και άλλες τεχνικές που εξασφαλίζουν τουλάχιστον ισοδύναμο επίπεδο προστασίας του περιβάλλοντος.
      ΓΕΝΙΚΑ ΕΚΤΙΜΗΣΕΙΣ
      Τα επίπεδα περιβαλλοντικών επιδόσεων που συνδέονται με ΒΔΤ εκφράζονται ως φάσματα τιμών, παρά ως μεμονωμένες τιμές. Ένα φάσμα τιμών μπορεί να αντανακλά τις διαφορές μεταξύ δεδομένου τύπου εγκατάστασης (π.χ. διαφορές κατηγορίας/καθαρότητας και ποιότητας του τελικού προϊόντος, διαφορές στη σχεδίαση, την κατασκευή, το μέγεθος και τη δυναμικότητα της εγκατάστασης) που συνεπάγονται διακυμάνσεις περιβαλλοντικών επιδόσεων που επιτυγχάνονται όταν χρησιμοποιούνται ΒΔΤ.
      
         ΕΚΦΡΑΣΗ ΤΩΝ ΕΠΙΠΕΔΩΝ ΕΚΠΟΜΠΩΝ ΠΟΥ ΣΥΝΔΕΟΝΤΑΙ ΜΕ ΤΙΣ ΒΕΛΤΙΣΤΕΣ ΔΙΑΘΕΣΙΜΕΣ ΤΕΧΝΙΚΕΣ (ΕΕΣ-ΒΔΤ)
      
      Στα παρόντα συμπεράσματα ΒΔΤ, τα ΕΕΣ-ΒΔΤ για τις εκπομπές στην ατμόσφαιρα εκφράζονται είτε ως:
      
                  —
               
               
                  μάζα εκπεμπόμενων ουσιών ανά όγκο απαερίων υπό τυπικές συνθήκες (273,15 K, 101,3 kPa), μετά την αφαίρεση της περιεκτικότητας υδρατμών, εκπεφρασμένη σε μονάδες g/Nm3, mg/Nm3, μg/Nm3 ή ng/Nm3, είτε ως
               
            
                  —
               
               
                  μάζα εκπεμπόμενων ουσιών ανά μονάδα μάζας των παραγόμενων ή υπό κατεργασία προϊόντων (συντελεστές κατανάλωσης ή εκπομπών), εκπεφρασμένη σε μονάδες kg/t, g/t, mg/t ή μg/t,
               
            ενώ τα ΕΕΣ-ΒΔΤ για τις εκπομπές στο νερό εκφράζονται ως:
      
                  —
               
               
                  μάζα εκπεμπόμενων ουσιών ανά όγκο λυμάτων, εκπεφρασμένη σε μονάδες g/l, mg/l ή μg/l.
               
            ΟΡΙΣΜΟΙ
      Για τους σκοπούς των παρόντων συμπερασμάτων ΒΔΤ:
      —   «νέα μονάδα» σημαίνει: μονάδα που δημιουργείται στο χώρο της εγκατάστασης μετά τη δημοσίευση των παρόντων συμπερασμάτων ΒΔΤ ή πλήρης αντικατάσταση μιας μονάδας στα υφιστάμενα θεμέλια της εγκατάστασης μετά τη δημοσίευση των παρόντων συμπερασμάτων ΒΔΤ·
      —   «υφιστάμενη μονάδα» σημαίνει: μονάδα η οποία δεν είναι νέα μονάδα·
      —   «NOX» σημαίνει: το άθροισμα του μονοξειδίου του αζώτου (NO) και του διοξειδίου του αζώτου (NO2) εκπεφρασμένο ως NO2·
      —   «SOX» σημαίνει: το άθροισμα του διοξειδίου του θείου (SO2) και του τριοξειδίου του θείου (SO3) εκπεφρασμένο ως SO2·
      —   «HCl» σημαίνει: το σύνολο των χλωριούχων αερίων εκπεφρασμένο ως HCl·
      —   «HF» σημαίνει: το σύνολο των φθοριούχων αερίων εκπεφρασμένο ως HF.
      1.1   Γενικά συμπεράσματα ΒΔΤ
      
      Εκτός εάν άλλως αναφέρεται, τα συμπεράσματα ΒΔΤ που παρουσιάζονται στην παρούσα ενότητα ισχύουν γενικά.
      Οι ΒΔΤ που αφορούν συγκεκριμένη διεργασία και περιλαμβάνονται στις ενότητες 1.2 - 1.7 ισχύουν επιπλέον των γενικών ΒΔΤ που αναφέρονται στην παρούσα ενότητα.
      1.1.1   Συστήματα περιβαλλοντικής διαχείρισης
      
      1.   Η ΒΔΤ συνίσταται στην υλοποίηση και την τήρηση ενός συστήματος περιβαλλοντικής διαχείρισης (ΣΠΔ) που διαθέτει όλα τα ακόλουθα χαρακτηριστικά:
      
                  I.
               
               
                  δέσμευση της ιεραρχίας, συμπεριλαμβανομένων των ανώτερων διοικητικών στελεχών·
               
            
                  ΙΙ.
               
               
                  καθορισμός μιας περιβαλλοντικής πολιτικής που περιλαμβάνει συνεχή βελτίωση για την εγκατάσταση εκ μέρους της ιεραρχίας·
               
            
                  ΙΙΙ.
               
               
                  σχεδιασμός και καθορισμός των απαραίτητων διαδικασιών, γενικών και επιμέρους στόχων, σε συνάρτηση με τον οικονομικό σχεδιασμό και τις επενδύσεις·
               
            
                  IV.
               
               
                  εφαρμογή των διαδικασιών δίδοντας ιδιαίτερη προσοχή στα εξής:
                  
                              i.
                           
                           
                              δομή και ευθύνες,
                           
                        
                              ii.
                           
                           
                              εκπαίδευση, ενημέρωση και ικανότητες,
                           
                        
                              iii.
                           
                           
                              επικοινωνία,
                           
                        
                              iv.
                           
                           
                              συμμετοχή των εργαζομένων,
                           
                        
                              v.
                           
                           
                              τεκμηρίωση,
                           
                        
                              vi.
                           
                           
                              αποτελεσματικός έλεγχος των διεργασιών,
                           
                        
                              vii.
                           
                           
                              προγράμματα συντήρησης,
                           
                        
                              viii.
                           
                           
                              ετοιμότητα και αντιμετώπιση έκτακτων περιστατικών,
                           
                        
                              ix.
                           
                           
                              εξασφάλιση της συμμόρφωσης με την περιβαλλοντική νομοθεσία·
                           
                        
            
                  V.
               
               
                  έλεγχος επιδόσεων και λήψη διορθωτικών μέτρων, δίδοντας ιδιαίτερη προσοχή στα εξής:
                  
                              i.
                           
                           
                              παρακολούθηση και μέτρηση (βλέπε επίσης το έγγραφο αναφοράς για τις γενικές αρχές παρακολούθησης),
                           
                        
                              ii.
                           
                           
                              διορθωτικά και προληπτικά μέτρα,
                           
                        
                              iii.
                           
                           
                              τήρηση αρχείων,
                           
                        
                              iv.
                           
                           
                              ανεξάρτητος (όπου είναι εφικτό) εσωτερικός και εξωτερικός έλεγχος ώστε να προσδιορίζεται εάν το ΣΠΔ συμμορφώνεται με τα σχεδιαζόμενα μέτρα ή όχι και εάν έχει εφαρμοστεί και συντηρείται καταλλήλως ή όχι·
                           
                        
            
                  VI.
               
               
                  επανεξέταση του ΣΠΔ και της συνεχιζόμενης καταλληλότητας, επάρκειας και αποτελεσματικότητάς του από τα ανώτερα διοικητικά στελέχη·
               
            
                  VII.
               
               
                  ευθυγράμμιση με την ανάπτυξη πιο καθαρών τεχνολογιών·
               
            
                  VIII.
               
               
                  εξέταση των περιβαλλοντικών επιπτώσεων του ενδεχόμενου παροπλισμού της εγκατάστασης κατά το στάδιο του σχεδιασμού μιας νέας μονάδας και καθόλη τη διάρκεια του κύκλου λειτουργίας της·
               
            
                  ΙΧ.
               
               
                  εφαρμογή συγκριτικής αξιολόγησης τομέα σε τακτική βάση.
               
            
         Δυνατότητα εφαρμογής
      
      Το αντικείμενο (π.χ. επίπεδο ανάλυσης) και η φύση του ΣΠΔ (π.χ. τυποποιημένο ή μη τυποποιημένο) συνδέονται γενικά με τη φύση, την κλίμακα και την πολυπλοκότητα της εγκατάστασης, καθώς και το εύρος των περιβαλλοντικών επιπτώσεων που δύναται να έχει.
      1.1.2   Διαχείριση ενέργειας
      
      2.   Η ΒΔΤ συνίσταται στη μείωση της κατανάλωσης θερμικής ενέργειας χρησιμοποιώντας έναν συνδυασμό των ακόλουθων τεχνικών:
      
                  Ι.
               
               
                  βελτιωμένα και βελτιστοποιημένα συστήματα για την επίτευξη ομαλής και σταθερής κατεργασίας, λειτουργία κοντά στις τιμές αναφοράς των παραμέτρων της διεργασίας με τη χρήση:
                  
                              i.
                           
                           
                              βελτιστοποίησης του ελέγχου της διεργασίας συμπεριλαμβανομένων αυτόματων υπολογιστικών συστημάτων ελέγχου,
                           
                        
                              ii.
                           
                           
                              σύγχρονων, σταθμικών συστημάτων τροφοδοσίας με στερεά καύσιμα,
                           
                        
                              iii.
                           
                           
                              προθέρμανσης, στο μέγιστο δυνατό βαθμό, λαμβάνοντας υπόψη την υφιστάμενη διαμόρφωση της διεργασίας·
                           
                        
            
                  ΙΙ.
               
               
                  ανάκτηση του πλεονάσματος θερμότητας από τις διεργασίες, ιδίως από τις ζώνες ψύξης αυτών·
               
            
                  ΙΙΙ.
               
               
                  βελτιστοποιημένη διαχείριση ατμού και θερμότητας·
               
            
                  IV.
               
               
                  επαναχρησιμοποίηση της αισθητής θερμότητας στο μέγιστο δυνατό βαθμό στο πλαίσιο της διεργασίας.
               
            Στο πλαίσιο της διαχείρισης της ενέργειας, βλ. το έγγραφο αναφοράς ΒΔΤ για την ενεργειακή απόδοση (ENE).
      
         Περιγραφή της ΒΔΤ Ι.i
      
      Τα ακόλουθα στοιχεία είναι σημαντικά για ολοκληρωμένα χαλυβουργεία για τη βελτίωση της συνολικής ενεργειακής απόδοσης:
      
                  —
               
               
                  βελτιστοποίηση της κατανάλωσης ενέργειας,
               
            
                  —
               
               
                  ηλεκτρονική παρακολούθηση των πλέον σημαντικών ενεργειακών ροών και διαδικασιών καύσης στο χώρο, συμπεριλαμβανομένης της παρακολούθησης όλων των πυρσών καύσης αερίου για την πρόληψη της απώλειας ενέργειας, την εξασφάλιση της δυνατότητας άμεσης συντήρησης και την επίτευξη αδιατάρακτης διαδικασίας παραγωγής,
               
            
                  —
               
               
                  εργαλεία αναφοράς και ανάλυσης για τον έλεγχο της μέσης κατανάλωσης ενέργειας σε κάθε διεργασία,
               
            
                  —
               
               
                  καθορισμός συγκεκριμένων επιπέδων κατανάλωσης ενέργειας για τις συναφείς διεργασίες και σύγκρισή τους μακροπρόθεσμα,
               
            
                  —
               
               
                  εκτέλεση ενεργειακών ελέγχων όπως ορίζεται στο έγγραφο αναφοράς ΒΔΤ για την ενεργειακή απόδοση, π.χ. για τον εντοπισμό αποδοτικών ως προς το κόστος ευκαιριών εξοικονόμησης ενέργειας.
               
            
         Περιγραφή των ΒΔΤ ΙΙ - IV
      
      Οι ενσωματωμένες στη διεργασία τεχνικές που χρησιμοποιούνται για τη βελτίωση της ενεργειακής απόδοσης στην παραγωγή χάλυβα μέσω της βελτιωμένης ανάκτησης της θερμότητας περιλαμβάνουν:
      
                  —
               
               
                  συμπαραγωγή θερμότητας και ηλεκτρισμού με ανάκτηση της απολεσθείσας θερμότητας μέσω εναλλακτών θερμότητας και διανομή είτε σε άλλα μέρη του χαλυβουργείου είτε σε δίκτυο τηλεθέρμανσης,
               
            
                  —
               
               
                  εγκατάσταση ατμολεβητών ή κατάλληλων συστημάτων σε μεγάλες καμίνους αναθέρμανσης (οι κάμινοι μπορούν να καλύψουν ένα μέρος της ζήτησης ατμού),
               
            
                  —
               
               
                  προθέρμανση του αέρα καύσης σε καμίνους και άλλα συστήματα καύσης για την εξοικονόμηση καυσίμων, λαμβάνοντας υπόψη αρνητικές επιπτώσεις, όπως την αύξηση των οξειδίων αζώτου στα απαέρια,
               
            
                  —
               
               
                  μόνωση των σωλήνων ατμού και θερμού νερού,
               
            
                  —
               
               
                  ανάκτηση θερμότητας από προϊόντα, π.χ. πυροσυσσωμάτωμα,
               
            
                  —
               
               
                  στις περιπτώσεις που απαιτείται ψύξη του χάλυβα, χρήση αντλιών θερμότητας και ηλιακών συλλεκτών,
               
            
                  —
               
               
                  χρήση λεβήτων απαερίων σε καμίνους με υψηλές θερμοκρασίες,
               
            
                  —
               
               
                  εξάτμιση οξυγόνου και ψύξη συμπιεστών για την ανταλλαγή ενέργειας σε τυπικούς εναλλάκτες θερμότητας,
               
            
                  —
               
               
                  χρήση στροβίλων ανάκτησης του αερίου υψικαμίνου για τη μετατροπή της κινητικής ενέργειας του αερίου που παράγεται στην υψικάμινο σε ηλεκτρική ενέργεια.
               
            
         Δυνατότητα εφαρμογής των ΒΔΤ II - IV
      
      Η συμπαραγωγή θερμότητας και ηλεκτρισμού εφαρμόζεται σε όλες τις μονάδες παραγωγής σιδήρου και χάλυβα που βρίσκονται κοντά σε αστικές περιοχές με κατάλληλη ζήτηση θερμότητας. Η κατανάλωση ενέργειας εξαρτάται από το αντικείμενο της διεργασίας, την ποιότητα του προϊόντος και το είδος της εγκατάστασης (π.χ. την ποσότητα της επεξεργασίας εις αυτόκλειστα στην κάμινο βασικού οξυγόνου (ΚΒΟ), τη θερμοκρασία ανόπτησης, το πάχος των προϊόντων, κ.λπ.).
      3.   Η ΒΔΤ συνίσταται στη μείωση της κατανάλωσης πρωτογενούς ενέργειας βελτιστοποιώντας τις ροές ενέργειας και κάνοντας βελτιστοποιημένη χρήση των συλλεγόμενων αερίων διεργασιών, όπως τα αέρια οπτανθρακοποίησης, τα αέρια υψικαμίνου και τα αέρια παραγωγής με τη χρήση καθαρού οξυγόνου.
      
         Περιγραφή
      
      Οι ενσωματωμένες στη διεργασία τεχνικές για τη βελτίωση της ενεργειακής απόδοσης σε ολοκληρωμένα χαλυβουργία μέσω της βελτιστοποίησης της χρήσης των αερίων διεργασιών περιλαμβάνουν:
      
                  —
               
               
                  χρήση αεροφυλακίων για όλα τα παραγόμενα αέρια ή άλλα κατάλληλα συστήματα βραχυπρόθεσμης αποθήκευσης και εγκαταστάσεις διατήρησης πίεσης,
               
            
                  —
               
               
                  αύξηση της πίεσης στο δίκτυο αερίου εάν υπάρχουν ενεργειακές απώλειες στους πυρσούς καύσης ώστε να χρησιμοποιούνται περισσότερα αέρια διεργασιών με συνακόλουθη αύξηση στο ποσοστό χρήσης,
               
            
                  —
               
               
                  εμπλουτισμός με αέρια διεργασιών και διαφορετική θερμογόνο δύναμη για διαφορετικούς καταναλωτές,
               
            
                  —
               
               
                  θέρμανση των καμίνων με αέρια διεργασιών,
               
            
                  —
               
               
                  χρήση συστήματος ελέγχου της θερμογόνου δύναμης μέσω ηλεκτρονικού υπολογιστή,
               
            
                  —
               
               
                  καταγραφή και χρήση θερμοκρασιών οπτάνθρακα και απαερίων,
               
            
                  —
               
               
                  κατάλληλη διαστασιολόγηση της δυναμικότητας των εγκαταστάσεων ανάκτησης ενέργειας για τα αέρια διεργασιών, ιδίως σε σχέση με τη μεταβλητότητα των αερίων αυτών.
               
            
         Δυνατότητα εφαρμογής
      
      Η ενεργειακή κατανάλωση εξαρτάται από το αντικείμενο της διεργασίας, την ποιότητα του προϊόντος και το είδος της εγκατάστασης (π.χ. την ποσότητα της θέρμανσης εις αυτόκλειστα στην κάμινο βασικού οξυγόνου (ΚΒΟ), τη θερμοκρασία ανόπτησης, το πάχος των προϊόντων, κ.λπ.).
      4.   Η ΒΔΤ συνίσταται στη χρήση αποθειωμένων και αποκονιασμένων πλεοναζόντων αερίων οπτανθρακοποίησης, αποκονιασμένων αερίων υψικαμίνου και αερίων καμίνου βασικού οξυγόνου (αναμεμειγμένα ή ξεχωριστά) σε λέβητες ή σε μονάδες συμπαραγωγής θερμότητας και ηλεκτρισμού για την παραγωγή ατμού, ηλεκτρικής ενέργειας ή/και θερμότητας χρησιμοποιώντας την πλεονάζουσα θερμότητα για δίκτυα εσωτερικής ή εξωτερικής θέρμανσης, εάν υπάρχει ζήτηση από τρίτους.
      
         Δυνατότητα εφαρμογής
      
      Η συνεργασία με τρίτους και η συμφωνία αυτών δύναται να μην βρίσκεται υπό τον έλεγχο του φορέα εκμετάλλευσης και, ως εκ τούτου, να μην περιλαμβάνεται στο αντικείμενο της άδειας.
      5.   Η ΒΔΤ συνίσταται στην ελαχιστοποίηση της κατανάλωσης ηλεκτρικής ενέργειας με τη χρήση μιας εκ των ακόλουθων τεχνικών ή συνδυασμού αυτών:
      
                  Ι.
               
               
                  συστήματα διαχείρισης ισχύος·
               
            
                  ΙΙ.
               
               
                  εξοπλισμός λειοτρίβησης, άντλησης, εξαερισμού και μεταφοράς και άλλος ηλεκτρικός εξοπλισμός με υψηλή ενεργειακή απόδοση.
               
            
         Δυνατότητα εφαρμογής
      
      Οι αντλίες ελεγχόμενης συχνότητας δεν δύναται να χρησιμοποιηθούν στις περιπτώσεις που η αξιοπιστία των αντλιών είναι ουσιαστικής σημασίας για την ασφάλεια της διεργασίας.
      1.1.3   Διαχείριση υλικών
      
      6.   Η ΒΔΤ συνίσταται στη διαχείριση και τον έλεγχο των εσωτερικών ροών υλικών για την πρόληψη της ρύπανσης και της φθοράς, την εξασφάλιση της κατάλληλης ποιότητας των εισερχομένων υλικών, την εξασφάλιση της επαναχρησιμοποίησης και της ανακύκλωσης και τη βελτίωση της απόδοσης της διεργασίας και της βελτιστοποίησης της παραγωγής μετάλλου.
      
         Περιγραφή
      
      Η κατάλληλη αποθήκευση και ο κατάλληλος χειρισμός των εισερχομένων υλικών και των καταλοίπων παραγωγής μπορούν να βοηθήσουν στην ελαχιστοποίηση των αερόφερτων εκπομπών σκόνης από αποθήκες και μεταφορικές ταινίες, συμπεριλαμβανομένων των σημείων μεταφοράς, και στην αποφυγή της ρύπανσης του εδάφους, των υπόγειων υδάτων και των επιφανειακών υδάτων (βλέπε επίσης ΒΔΤ 11).
      Η εφαρμογή κατάλληλης διαχείρισης των ολοκληρωμένων χαλυβουργείων και των καταλοίπων, συμπεριλαμβανομένων των αποβλήτων, από άλλες εγκαταστάσεις και τομείς επιτρέπει τη μεγιστοποιημένη εσωτερική ή/και εξωτερική χρήση τους ως πρώτων υλών (βλέπε επίσης ΒΔΤ 8, 9 και 10).
      Η διαχείριση υλικών περιλαμβάνει την ελεγχόμενη διάθεση μικρών μερών της συνολικής ποσότητας καταλοίπων από ολοκληρωμένα χαλυβουργεία που δεν έχουν οικονομική χρήση.
      7.   Για να επιτευχθούν χαμηλά επίπεδα εκπομπών των σχετικών ρύπων, η ΒΔΤ συνίσταται στην επιλογή κατάλληλης ποιότητας απομετάλλων και άλλων πρώτων υλών. Όσον αφορά τα απομέταλλα, η ΒΔΤ συνίσταται την κατάλληλη επιθεώρησή τους για ορατούς ρύπους που δύναται να περιέχουν βαρέα μέταλλα, ιδίως υδράργυρο, ή που δύναται να προκαλέσουν το σχηματισμό πολυχλωριωμένων διβενζοδιοξινών/φουρανίων (PCDD/F) και πολυχλωριωμένων διφαινυλίων (PCB).
      Για τη βελτίωση της χρήσης των απομετάλλων, οι ακόλουθες τεχνικές δύναται να χρησιμοποιούνται μεμονωμένα ή συνδυαστικά:
      
                  —
               
               
                  προσδιορισμός κριτηρίων αποδοχής κατάλληλων για το προφίλ παραγωγής στις παραγγελίες για απομέταλλα,
               
            
                  —
               
               
                  καλή γνώση της σύστασης των απομετάλλων παρακολουθώντας στενά την προέλευσή τους· σε εξαιρετικές περιπτώσεις, η δοκιμή τήξης μπορεί να βοηθήσει στο χαρακτηρισμό της σύστασης των απομετάλλων,
               
            
                  —
               
               
                  ύπαρξη κατάλληλων εγκαταστάσεων παραλαβής και έλεγχος των παραδόσεων,
               
            
                  —
               
               
                  εφαρμογή διαδικασιών για τον αποκλεισμό απομετάλλων που δεν είναι κατάλληλα προς χρήση στην εγκατάσταση,
               
            
                  —
               
               
                  αποθήκευση των απομετάλλων σύμφωνα με διάφορα κριτήρια (π.χ. μέγεθος, κράματα, βαθμός καθαρότητας)· αποθήκευση απομετάλλων που ενδεχομένως να αποδεσμεύσουν ρύπους στο έδαφος σε στεγανές επιφάνειες με σύστημα αποστράγγισης και συλλογής· χρήση στέγης που μειώνει την αναγκαιότητα ενός τέτοιου συστήματος
               
            
                  —
               
               
                  συγκέντρωση του φορτίου απομετάλλων για τα διάφορα τήγματα λαμβάνοντας υπόψη τη γνώση της σύστασής του ώστε να χρησιμοποιούνται τα καταλληλότερα απομέταλλα για την ποιότητα χάλυβα που πρόκειται να παραχθεί (αυτό είναι ουσιαστικό σε ορισμένες περιπτώσεις για να αποφεύγεται η παρουσία ανεπιθύμητων στοιχείων και σε άλλες περιπτώσεις για να αξιοποιούνται στοιχεία κραμάτων που υπάρχουν στα απομέταλλα και που απαιτούνται για την ποιότητα χάλυβα που θα παραχθεί,
               
            
                  —
               
               
                  άμεση επιστροφή όλων των εσωτερικά παραγόμενων απομετάλλων στο χώρο εναπόθεσης απομετάλλων για ανακύκλωση,
               
            
                  —
               
               
                  ύπαρξη σχεδίου λειτουργίας και διαχείρισης,
               
            
                  —
               
               
                  διαλογή απομετάλλων για την ελαχιστοποίηση του κινδύνου να συμπεριληφθούν επικίνδυνοι ή μη σιδηρούχοι ρύποι, ιδίως πολυχλωριωμένα διφαινύλια (PCB) και έλαια ή γράσο. Αυτό συνήθως γίνεται από τον προμηθευτή των απομετάλλων αλλά ο φορέας εκμετάλλευσης επιθεωρεί όλα τα φορτία απομετάλλων σε σφραγισμένα κιβώτια για λόγους ασφαλείας. Συνεπώς, είναι δυνατό να πραγματοποιείται ταυτόχρονα έλεγχος, στο μέτρο του εφικτού, για ρύπους. Δύναται να απαιτείται αξιολόγηση των μικρών ποσοτήτων πλαστικού (π.χ. εξαρτήματα επικαλυμμένα με πλαστικό),
               
            
                  —
               
               
                  έλεγχος ραδιενέργειας σύμφωνα με το πλαίσιο συστάσεων της Ομάδας Εμπειρογνωμόνων της Οικονομικής Επιτροπής για την Ευρώπη των Ηνωμένων Εθνών,
               
            
                  —
               
               
                  η εφαρμογή της υποχρεωτικής απομάκρυνσης εξαρτημάτων που περιέχουν υδράργυρο από τα ανακυκλούμενα οχήματα και τα απόβλητα ηλεκτρικού και ηλεκτρονικού εξοπλισμού (ΑΗΗΕ) από τους φορείς κατεργασίας απομετάλλων δύναται να βελτιώνεται μέσω:
                  
                              —
                           
                           
                              συμφωνίας για την απουσία υδραργύρου στις συμβάσεις αγοράς απομετάλλων,
                           
                        
                              —
                           
                           
                              της άρνησης παραλαβής απομετάλλων που περιέχουν ορατά ηλεκτρονικά εξαρτήματα και διατάξεις.
                           
                        
            
         Δυνατότητα εφαρμογής
      
      Η επιλογή και διαλογή των απομετάλλων μπορεί να μην είναι πλήρως υπό τον έλεγχο του φορέα εκμετάλλευσης.
      1.1.4   Διαχείριση καταλοίπων των διεργασιών, όπως παραπροϊόντων και αποβλήτων
      
      8.   Η ΒΔΤ για τα στερεά κατάλοιπα συνίσταται στη χρήση ολοκληρωμένων τεχνικών κα λειτουργικών τεχνικών για την ελαχιστοποίηση των αποβλήτων μέσω της εσωτερικής χρήσης ή μέσω της εφαρμογής εξειδικευμένων διαδικασιών ανακύκλωσης (εσωτερικά ή εξωτερικά).
      
         Περιγραφή
      
      Οι τεχνικές για την ανακύκλωση πλούσιων σε σίδηρο καταλοίπων περιλαμβάνουν εξειδικευμένες τεχνικές ανακύκλωσης όπως η φρεατοκάμινος OxyCup®, η διαδικασία DK, οι διεργασίες αναγωγικής τήξης ή η σφαιροποίηση/πλινθοποίηση εν ψυχρώ, καθώς και τεχνικές για κατάλοιπα παραγωγής που αναφέρονται στις ενότητες 9.2 έως 9.7.
      
         Δυνατότητα εφαρμογής
      
      Δεδομένου ότι οι αναφερόμενες διεργασίες δύναται να εκτελούνται από τρίτους, η ανακύκλωση δύναται να μην είναι υπό τον έλεγχο του φορέα εκμετάλλευσης της μονάδας σιδήρου και χάλυβα και, ως εκ τούτου, να μην περιλαμβάνεται στο αντικείμενο της άδειας.
      9.   Η ΒΔΤ συνίσταται στη μεγιστοποίηση της εξωτερικής χρήσης ή της ανακύκλωσης των στερεών καταλοίπων που δεν δύναται να χρησιμοποιηθούν ή να ανακυκλωθούν σύμφωνα με τη ΒΔΤ 8, στις περιπτώσεις που αυτό είναι δυνατό και σύμφωνα με τους κανονισμούς περί αποβλήτων. Η ΒΔΤ συνίσταται στην ελεγχόμενη διαχείριση των καταλοίπων που δεν δύναται να αποφευχθούν ή να ανακυκλωθούν.
      10.   Η ΒΔΤ συνίσταται στη χρήση των βέλτιστων πρακτικών λειτουργίας και συντήρησης για τη συλλογή, το χειρισμό, την αποθήκευση και τη μεταφορά όλων των στερεών καταλοίπων και για την κάλυψη των σημείων μεταφοράς ώστε να αποφεύγονται εκπομπές στην ατμόσφαιρα και το νερό.
      1.1.5   Διάχυτες εκπομπές σκόνης από την αποθήκευση και τον χειρισμό προϊόντων και τη μεταφορά πρώτων υλών και (ενδιάμεσων) προϊόντων
      
      11.   Η ΒΔΤ συνίσταται στην πρόληψη ή τη μείωση των διάχυτων εκπομπών σκόνης από την αποθήκευση, το χειρισμό και τη μεταφορά προϊόντων χρησιμοποιώντας μία από τις τεχνικές που αναφέρονται ακολούθως ή συνδυασμό αυτών.
      Εάν χρησιμοποιούνται τεχνικές μείωσης των εκπομπών, η ΒΔΤ συνίσταται στη βελτιστοποίηση της απόδοσης δέσμευσης και του μεταγενέστερου καθαρισμού μέσω κατάλληλων τεχνικών, όπως αυτές που αναφέρονται ακολούθως. Είναι προτιμότερη η συλλογή των εκπομπών σκόνης όσο το δυνατόν πλησιέστερα στην πηγή.
      
                  Ι.
               
               
                  Στις γενικές τεχνικές περιλαμβάνονται οι εξής:
                  
                              —
                           
                           
                              οργάνωση ενός του ΣΠΔ των χαλυβουργείων ενός συνδεδεμένου σχεδίου δράσης για τις διάχυτες σκόνες·
                           
                        
                              —
                           
                           
                              εξέταση του ενδεχομένου προσωρινής παύσης ορισμένων λειτουργιών στις περιπτώσεις που αυτές εντοπίζονται ως πηγή PM10 που προκαλεί υψηλές μετρήσεις στον περιβάλλοντα χώρο· για να γίνει αυτό, είναι απαραίτητο να υπάρχει επαρκής αριθμός οθονών PM10 με τη σχετική παρακολούθηση της κατεύθυνσης και της έντασης του ανέμου, ώστε να είναι δυνατή η τριγωνομέτρηση και ο εντοπισμός των βασικών πηγών λεπτόκοκκης σκόνης.
                           
                        
            
                  II.
               
               
                  Οι τεχνικές για την πρόληψη της αποδέσμευσης σκόνης κατά το χειρισμό και τη μεταφορά χύδην πρώτων υλών περιλαμβάνουν τα εξής:
                  
                              —
                           
                           
                              προσανατολισμός των μεγάλων στοιβών προς την κατεύθυνση του επικρατούντος ανέμου,
                           
                        
                              —
                           
                           
                              εγκατάσταση ανεμοφρακτών ή χρήση του φυσικού εδάφους για την εξασφάλιση προστασίας,
                           
                        
                              —
                           
                           
                              έλεγχος της περιεκτικότητας σε υγρασία των παραδιδόμενων υλικών,
                           
                        
                              —
                           
                           
                              προσεκτική εφαρμογή των διαδικασιών προς αποφυγήν της περιττής διακίνησης των υλικών και της μακρόχρονης ακάλυπτης απόθεσής τους,
                           
                        
                              —
                           
                           
                              κατάλληλος περιορισμός σε μεταφορικές ταινίες και χοάνες, κ.λπ.,
                           
                        
                              —
                           
                           
                              ψεκασμός με νερό για την εξάλειψη της σκόνης, με πρόσθετες ουσίες όπως λατέξ, κατά περίπτωση,
                           
                        
                              —
                           
                           
                              αυστηρά πρότυπα συντήρησης του εξοπλισμού,
                           
                        
                              —
                           
                           
                              υψηλά πρότυπα καθαρισμού και τακτοποίησης, ιδίως σε σχέση με τον καθαρισμό και την κατάβρεξη των δρόμων,
                           
                        
                              —
                           
                           
                              χρήση κινητού και σταθερού εξοπλισμού καθαρισμού με απορρόφηση,
                           
                        
                              —
                           
                           
                              εξάλειψη ή συλλογή της σκόνης και χρήση μονάδας καθαρισμού με σακόφιλτρο για τη μείωση των πηγών σημαντικής παραγωγής σκόνης,
                           
                        
                              —
                           
                           
                              χρήση οχημάτων σάρωσης μειωμένων εκπομπών για την εκτέλεση του συνηθισμένου καθαρισμού οδών σκληρής επιφανείας.
                           
                        
            
                  III.
               
               
                  Οι τεχνικές για την παράδοση, την αποθήκευση και την ανάκτηση υλικών περιλαμβάνουν τα εξής:
                  
                              —
                           
                           
                              πλήρης κάλυψη με περίβλημα των χοανών εκφόρτωσης σε κτίριο εξοπλισμένο με σύστημα απορρόφησης φιλτραρισμένου αέρα στην περίπτωση υλικών με σκόνη· διαφορετικά, οι χοάνες θα πρέπει να διαθέτουν συστήματα εκτροπής της σκόνης, ενώ τα πλέγματα εκφόρτωσης θα πρέπει να είναι συνδεδεμένα με ένα σύστημα συλλογής και καθαρισμού της σκόνης,
                           
                        
                              —
                           
                           
                              περιορισμός του ύψους πτώσης, εάν είναι δυνατό, σε μέγιστο ύψος 0,5 μέτρου,
                           
                        
                              —
                           
                           
                              ψεκασμός με νερό (κατά προτίμηση ανακυκλωμένο νερό) για την εξάλειψη της σκόνης,
                           
                        
                              —
                           
                           
                              όπου είναι απαραίτητο, τοποθέτηση κάδων αποθήκευσης με φίλτρα για τον έλεγχο της σκόνης,
                           
                        
                              —
                           
                           
                              χρήση απολύτως περίκλειστων διατάξεων για την ανάκτηση υλικών από τους κάδους,
                           
                        
                              —
                           
                           
                              όπου είναι απαραίτητο, αποθήκευση απομετάλλων σε καλυμμένες περιοχές με σκληρή επιφάνεια για τη μείωση του κινδύνου μόλυνσης του εδάφους (παραδόσεις ακριβώς στον απαιτούμενο χρόνο ώστε να ελαχιστοποιείται το μέγεθος της αποθήκης και, συνακόλουθα, των εκπομπών),
                           
                        
                              —
                           
                           
                              ελαχιστοποίηση της διατάραξης των στοιβών,
                           
                        
                              —
                           
                           
                              περιορισμός του ύψους και έλεγχος του γενικού σχήματος των στοιβών,
                           
                        
                              —
                           
                           
                              χρήση συστήματος αποθήκευσης εντός κτιρίων ή εντός οχημάτων αντί για αποθήκευση σε υπαίθριες στοίβες, εάν η κλίμακα αποθήκευσης είναι κατάλληλη,
                           
                        
                              —
                           
                           
                              δημιουργία ανεμοφρακτών χρησιμοποιώντας το φυσικό έδαφος, αναχώματα ή φύτευση ψηλής βλάστησης και αειθαλών δέντρων σε ανοικτούς χώρους για τη δέσμευση και την απορρόφηση της σκόνης χωρίς να προκαλείται μακροπρόθεσμη ζημία,
                           
                        
                              —
                           
                           
                              υδροσπορά σωρών απορριμμάτων και λάκκων σκωρίας,
                           
                        
                              —
                           
                           
                              έργα πρασίνου στο χώρο καλύπτοντας μη χρησιμοποιούμενες περιοχές με φυτικές γαίες και φυτεύοντας γρασίδι, θάμνους και άλλη βλάστηση εδαφοκάλυψης,
                           
                        
                              —
                           
                           
                              ύγρανση της επιφάνειας χρησιμοποιώντας ουσίες δέσμευσης της σκόνης μεγάλης διάρκειας,
                           
                        
                              —
                           
                           
                              κάλυψη της επιφάνειας με μουσαμά ή επικάλυψη των στοιβών (π.χ. με λατέξ),
                           
                        
                              —
                           
                           
                              αποθήκευση χρησιμοποιώντας τοίχους αντιστήριξης για τη μείωση της εκτεθειμένης επιφάνειας,
                           
                        
                              —
                           
                           
                              όταν είναι απαραίτητο, ένα μέτρο θα μπορούσε να είναι η χρήση στεγανών επιφανειών από σκυρόδεμα και η αποστράγγιση.
                           
                        
            
                  IV.
               
               
                  Στην περίπτωση που καύσιμα και πρώτες ύλες παραδίδονται δια θαλάσσης και ενδέχεται να υπάρχουν σημαντικές εκπομπές σκόνης, ορισμένες από τις κατάλληλες τεχνικές είναι οι εξής:
                  
                              —
                           
                           
                              χρήση από τους φορείς εκμετάλλευσης οχημάτων αυτοεκφόρτωσης ή κλειστών συστημάτων συνεχούς εκφόρτωσης. Διαφορετικά, η σκόνη που παράγεται από εκφορτωτές πλοίων τύπου αρπάγης θα πρέπει να ελαχιστοποιείται εξασφαλίζοντας ότι τα παραδιδόμενα υλικά διαθέτουν επαρκή περιεκτικότητα σε υγρασία, ελαχιστοποιώντας το ύψος πτώσης και χρησιμοποιώντας ψεκασμό με νερό ή εκνέφωση στο στόμιο της χοάνης εκφόρτωσης του πλοίου,
                           
                        
                              —
                           
                           
                              αποφυγή χρήσης θαλασσινού νερού κατά τον ψεκασμό μεταλλευμάτων ή συλλιπασμάτων καθώς αυτό προκαλεί επικάθιση χλωριούχου νατρίου στους ηλεκτροστατικούς διαχωριστές της μονάδας πυροσυσσωμάτωσης. Επιπλέον εισροή χλωρίου στις πρώτες ύλες μπορεί να προκαλέσει επίσης αύξηση των εκπομπών (π.χ. πολυχλωριωμένων διβενζοδιοξινών/φουρανίων (PCDD/F)) και να εμποδίσει την ανακύκλωση της σκόνης στα φίλτρα,
                           
                        
                              —
                           
                           
                              αποθήκευση άνθρακα, ασβέστη και ανθρακασβεστίου σε σκόνη σε κλειστά σιλό και μεταφορά τους με σύστημα συμπιεσμένου αέρα ή αποθήκευση και μεταφορά τους σε κλειστούς σάκκους.
                           
                        
            
                  V.
               
               
                  Οι τεχνικές εκφόρτωσης με συρμό ή φορτηγό περιλαμβάνουν:
                  
                              —
                           
                           
                              εάν είναι απαραίτητο λόγω του σχηματισμού εκπομπών σκόνης, χρήση ειδικού εξοπλισμού εκφόρτωσης με γενικά κλειστό σχεδιασμό.
                           
                        
            
                  VI.
               
               
                  Για υλικά ιδιαιτέρως ευαίσθητα σε ολίσθηση που δύναται να προκαλέσουν σημαντικές εκπομπές σκόνης, ορισμένες από τις κατάλληλες τεχνικές είναι οι εξής:
                  
                              —
                           
                           
                              χρήση σημείων μεταφοράς, δονούμενων κοσκίνων, θλιπτηρίων, χοανών και άλλων παρόμοιων συστημάτων που δύναται να είναι απολύτως περίκλειστα και να προβλέπουν συλλογή σε μονάδα φίλτρου,
                           
                        
                              —
                           
                           
                              χρήση κεντρικών ή τοπικών συστημάτων καθαρισμού με απορρόφηση αντί καθαρισμού με κατάβρεξη για την απομάκρυνση χυμένων υλικών, καθώς οι επιπτώσεις περιορίζονται σε ένα μέσο και απλοποιείται η ανακύκλωση του χυμένου υλικού.
                           
                        
            
                  VII.
               
               
                  Οι τεχνικές για το χειρισμό και την επεξεργασία της σκωρίας περιλαμβάνουν τα εξής:
                  
                              —
                           
                           
                              διατήρηση των στοιβών κόκκων σκωρίας υγρών για σκοπούς χειρισμού και επεξεργασίας της σκωρίας, καθώς η ξηρή σκωρία υψικαμίνου και η σκωρία χάλυβα δύναται να προκαλέσουν σκόνη,
                           
                        
                              —
                           
                           
                              χρήση κλειστού εξοπλισμού σύνθλιψης της σκωρίας με αποτελεσματική συλλογή και σακόφιλτρα για τη μείωση των εκπομπών σκόνης.
                           
                        
            
                  VIII.
               
               
                  Οι τεχνικές για το χειρισμό απομετάλλων περιλαμβάνουν τα εξής:
                  
                              —
                           
                           
                              αποθήκευση απομετάλλων κάτω από κάλυμμα ή/και σε δάπεδο από σκυρόδεμα ώστε να ελαχιστοποιείται η απελευθέρωση σκόνης που προκαλείται από την κίνηση οχημάτων.
                           
                        
            
                  IX.
               
               
                  Οι τεχνικές που πρέπει να εξετάζονται κατά τη μεταφορά υλικών περιλαμβάνουν τα εξής:
                  
                              —
                           
                           
                              ελαχιστοποίηση των σημείων πρόσβασης από αυτοκινητόδρομους,
                           
                        
                              —
                           
                           
                              χρήση εξοπλισμού καθαρισμού τροχών για την πρόληψη της μεταφοράς ιλύος και σκόνης στους δημόσιους δρόμους,
                           
                        
                              —
                           
                           
                              επικάλυψη των οδών μεταφοράς με σκληρή επιφάνεια (σκυρόδεμα ή άσφαλτος) για την ελαχιστοποίηση της παραγωγής νεφών σκόνης κατά τη μεταφορά υλικών και τον καθαρισμό των οδών,
                           
                        
                              —
                           
                           
                              περιορισμός της κυκλοφορίας των οχημάτων σε καθορισμένες διαδρομές μέσω φρακτών, τάφρων ή αναχωμάτων από ανακυκλωμένη σκωρία,
                           
                        
                              —
                           
                           
                              κατάβρεξη των οδών που έχουν σκόνη ψεκάζοντας με νερό, π.χ. κατά τις εργασίες χειρισμού της σκωρίας,
                           
                        
                              —
                           
                           
                              διασφάλιση της μη υπερπλήρωσης των οχημάτων, ώστε να αποφεύγεται η απόχυση,
                           
                        
                              —
                           
                           
                              διασφάλιση της κάλυψης των οχημάτων μεταφοράς για την προστασία του μεταφερόμενου υλικού,
                           
                        
                              —
                           
                           
                              ελαχιστοποίηση του αριθμού των μεταφορών,
                           
                        
                              —
                           
                           
                              χρήση κλειστών ή περίκλειστων μεταφορικών συστημάτων,
                           
                        
                              —
                           
                           
                              χρήση σωληνωτών μεταφορικών συστημάτων, όπου είναι δυνατό, για την ελαχιστοποίηση της απώλειας υλικού λόγω αλλαγών στην κατεύθυνση που συνήθως γίνονται λόγω της απόθεσης υλικού από τον ένα ιμάντα στον άλλο,
                           
                        
                              —
                           
                           
                              τεχνικές ορθής πρακτικής για τη μεταφορά τηγμένου μετάλλου και το χειρισμό των κάδων χύτευσης,
                           
                        
                              —
                           
                           
                              αποκονίωση των σημείωση μεταφοράς των μεταφορικών ταινιών.
                           
                        
            1.1.6   Διαχείριση υδάτων και λυμάτων
      
      12.   Η ΒΔΤ για τη διαχείριση λυμάτων συνίσταται στην πρόληψη, τη συλλογή και το διαχωρισμό των τύπων λυμάτων, μεγιστοποιώντας την εσωτερική ανακύκλωση και εφαρμόζοντας κατάλληλη επεξεργασία σε κάθε τελική ροή. Εδώ περιλαμβάνονται τεχνικές που χρησιμοποιούν, π.χ. ελαιοδιαχωριστές, διήθηση ή καθίζηση. Στο πλαίσιο αυτό, δύναται να χρησιμοποιηθούν οι ακόλουθες τεχνικές στις περιπτώσεις που πληρούνται οι αναφερόμενες προϋποθέσεις:
      
                  —
               
               
                  αποφυγή χρήσης πόσιμου νερού στις γραμμές παραγωγής,
               
            
                  —
               
               
                  αύξηση του αριθμού ή/και της χωρητικότητας των συστημάτων ανακύκλωσης ύδατος κατά την κατασκευή νέων μονάδων ή τον εκσυγχρονισμό υφιστάμενων μονάδων,
               
            
                  —
               
               
                  κεντρική διαχείριση της διανομής εισερχόμενου καθαρού ύδατος,
               
            
                  —
               
               
                  χρήση του νερού σε καταρράκτες έως ότου να επιτευχθούν τα νομικά ή τεχνικά όρια των μεμονωμένων παραμέτρων,
               
            
                  —
               
               
                  χρήση των υδάτων σε άλλες μονάδες, εάν επηρεάζονται μόνο μεμονωμένες παράμετροι των υδάτων και είναι δυνατή η περαιτέρω χρήση τους,
               
            
                  —
               
               
                  ξεχωριστή αποθήκευση επεξεργασμένων και μη επεξεργασμένων λυμάτων· το μέτρο αυτό επιτρέπει τη διάθεση των λυμάτων με διαφορετικό τρόπο με εύλογο κόστος,
               
            
                  —
               
               
                  χρήση όμβριων υδάτων όπου είναι δυνατό.
               
            
         Δυνατότητα εφαρμογής
      
      Η διαχείριση των υδάτων σε ολοκληρωμένα χαλυβουργεία περιορίζεται κυρίως από τη διαθεσιμότητα και την ποιότητα του καθαρού νερού και από τις τοπικές νομικές απαιτήσεις. Σε υφιστάμενες μονάδες, η υπάρχουσα διαμόρφωση των κυκλωμάτων νερού δύναται να περιορίζει τη δυνατότητα εφαρμογής.
      1.1.7   Παρακολούθηση
      
      13.   Η ΒΔΤ συνίσταται στη μέτρηση ή την εκτίμηση όλων των συναφών παραμέτρων που απαιτούνται για τη διεύθυνση των διεργασιών από τις αίθουσες ελέγχου μέσω σύγχρονων υπολογιστικών συστημάτων για τη συνεχή προσαρμογή κα βελτιστοποίηση των διεργασιών ηλεκτρονικά, για την εξασφάλιση της σταθερής και ομαλής επεξεργασίας, αυξάνοντας έτσι την ενεργειακή απόδοση και μεγιστοποιώντας την απόδοση της παραγωγής, βελτιώνοντας παράλληλα τις πρακτικές συντήρησης.
      14.   Η ΒΔΤ συνίσταται στη μέτρηση των εκπομπών ρύπων στην καπνοδόχο από τις κύριες πηγές εκπομπών από κάθε διεργασία που περιλαμβάνεται στις ενότητα 1.2 - 1.7, στις περιπτώσεις που παρέχονται ΕΕΣ-ΒΔΤ και σε μονάδες ηλεκτροπαραγωγής που λειτουργούν με αέρια διεργασιών σε χαλυβουργεία.
      Η ΒΔΤ συνίσταται στην πραγματοποίηση συνεχών μετρήσεων τουλάχιστον για τα εξής:
      
                  —
               
               
                  πρωτογενείς εκπομπές σκόνης, οξειδίων του αζώτου (NOX) και διοξειδίου του θείου (SO2) από μονάδες πυροσυσσωμάτωσης,
               
            
                  —
               
               
                  εκπομπές οξειδίων του αζώτου (NOX) και διοξειδίου του θείου (SO2) από μονάδες σκλήρυνσης των εγκαταστάσεων σφαιροποίησης,
               
            
                  —
               
               
                  εκπομπές σκόνης από χώρους χυτηρίου υψικαμίνων,
               
            
                  —
               
               
                  δευτερογενείς εκπομπές σκόνης από καμίνους βασικού οξυγόνου,
               
            
                  —
               
               
                  εκπομπές οξειδίων του αζώτου (NOX) από μονάδες ηλεκτροπαραγωγής,
               
            
                  —
               
               
                  εκπομπές σκόνης από μεγάλες καμίνους βολταϊκού τόξου.
               
            Για άλλες εκπομπές, η ΒΔΤ συνίσταται στην εξέταση του ενδεχομένου συνεχούς παρακολούθησης των εκπομπών ανάλογα με τα χαρακτηριστικά ροής μάζας και εκπομπών.
      15.   Για τις συναφείς πηγές εκπομπών που δεν αναφέρονται στη ΒΔΤ 14, η ΒΔΤ συνίσταται στη μέτρηση των εκπομπών ρύπων από όλες τις διεργασίες που περιλαμβάνονται στις ενότητες 1.2 - 1.7 και από όλες τις μονάδες ηλεκτροπαραγωγής που λειτουργούν με αέρια διεργασιών σε χαλυβουργεία, καθώς και όλα τα μέρη αερίων διεργασιών/ ρύπους ανά τακτά χρονικά διαστήματα και σε ασυνεχή βάση. Εδώ περιλαμβάνεται η ασυνεχής παρακολούθηση των αερίων διεργασιών, των αποβλήτων καπνοδόχου, των πολυχλωριωμένων διβενζοδιοξινών/φουρανίων (PCDD/F) και η παρακολούθηση της απόρριψης λυμάτων, ενώ δεν περιλαμβάνονται οι διάχυτες εκπομπές (βλέπε ΒΔΤ 16).
      
         Περιγραφή (συνδέεται με τις ΒΔΤ 14 και 15)
      
      Η παρακολούθηση των αερίων διεργασιών δίνει πληροφορίες σχετικά με τη σύσταση των αερίων διεργασιών και σχετικά με τις έμμεσες εκπομπές από την καύση αερίων διεργασιών, όπως εκπομπές σκόνης, βαρέων μετάλλων και SOx.
      Τα απόβλητα καπνοδόχου δύναται να υπολογίζονται με τακτικές, περιοδικές και ασυνεχείς μετρήσεις σε συναφείς πηγές διοχετευόμενων εκπομπών κατά τη διάρκεια μιας σημαντικά μεγάλης περιόδου για τη λήψη αντιπροσωπευτικών τιμών εκπομπών.
      Όσον αφορά την παρακολούθηση της απόρριψης λυμάτων, υπάρχει μεγάλη ποικιλία τυποποιημένων διαδικασιών για τη δειγματοληψία και την ανάλυση υδάτων και λυμάτων, συμπεριλαμβανομένων των εξής:
      
                  —
               
               
                  τυχαίο δείγμα, ήτοι μεμονωμένο δείγμα που λαμβάνεται από μια ροή λυμάτων,
               
            
                  —
               
               
                  σύνθετο δείγμα, ήτοι δείγμα που λαμβάνεται συνεχώς κατά τη διάρκεια μιας δεδομένης περιόδου ή δείγμα που αποτελείται από διάφορα δείγματα που λαμβάνονται είτε σε συνεχή είτε σε ασυνεχή βάση κατά τη διάρκεια μιας δεδομένης περιόδου και αναμειγνύονται,
               
            
                  —
               
               
                  ειδικό τυχαίο δείγμα, ήτοι σύνθετο δείγμα αποτελούμενο από τουλάχιστον πέντε τυχαία δείγματα που λαμβάνονται κατά τη διάρκεια μέγιστης περιόδου δύο ωρών ανά διαστήματα τουλάχιστον δύο λεπτών και αναμειγνύονται.
               
            Η παρακολούθηση θα πρέπει να πραγματοποιείται σύμφωνα με τα σχετικά πρότυπα ΕΝ ή ISO. Εάν δεν υπάρχουν διαθέσιμα πρότυπα ΕΝ ή ISO, θα πρέπει να εφαρμόζονται εθνικά ή διεθνή πρότυπα που εξασφαλίζουν την παροχή δεδομένων ισοδύναμης επιστημονικής ποιότητας.
      16.   Η ΒΔΤ συνίσταται στον προσδιορισμό της τάξης μεγέθους των διάχυτων εκπομπών από τις σχετικές πηγές χρησιμοποιώντας τις μεθόδους που αναφέρονται ακολούθως. Όπου είναι δυνατό, οι άμεσες μέθοδοι μετρήσεων είναι προτιμότερες σε σχέση με τις έμμεσες μεθόδους ή τις αξιολογήσεις βάσει υπολογισμού της ισχύος των εκπομπών.
      
                  —
               
               
                  Άμεσες μέθοδοι μετρήσεων στις περιπτώσεις που οι εκπομπές μετρώνται στην ίδια την πηγή. Στην περίπτωση αυτή, οι συγκεντρώσεις και οι ροές μάζας δύναται να μετρώνται ή να προσδιορίζονται.
               
            
                  —
               
               
                  Έμμεσες μέθοδοι μετρήσεων στις περιπτώσεις που ο προσδιορισμός των εκπομπών λαμβάνει χώρα σε συγκεκριμένη απόσταση από την πηγή· η άμεση μέτρηση των συγκεντρώσεων και των ροών μάζας δεν είναι δυνατή.
               
            
                  —
               
               
                  Υπολογισμός βάσει της ισχύος των εκπομπών.
               
            
         Περιγραφή
      
      
         Άμεση ή οιονεί άμεση μέτρηση
      
      Παραδείγματα άμεσων μετρήσεων είναι οι μετρήσεις σε αεροσήραγγες, με καλύμματα προστασίας ή άλλες μέθοδοι, όπως οι οιονεί άμεσες μετρήσεις στην οροφή μιας βιομηχανικής εγκατάστασης. Στην τελευταία περίπτωση, η ταχύτητα του ανέμου και το εμβαδόν της οπής αερισμού στην οροφή μετρώνται και υπολογίζεται ο ρυθμός ροής. Η διατομή της επιφάνειας μέτρησης της οπής αερισμού στην οροφή υποδιαιρείται σε τομείς πανομοιότυπου εμβαδού επιφανείας (μέτρηση σε πλέγμα).
      
         Έμμεσες μετρήσεις
      
      Στα παραδείγματα έμμεσων μετρήσεων περιλαμβάνεται η χρήση αερίων καταγραφής διαρροών, οι μέθοδοι ανάπτυξης μοντέλων αντίστροφης διασποράς (RDM) και η μέθοδος ισοζυγίου μάζας με τη χρήση οπτικού ραντάρ (LIDAR).
      
         Υπολογισμός εκπομπών βάσει της ισχύος των εκπομπών
      
      Οι κατευθυντήριες γραμμές για τη χρήση της ισχύος των εκπομπών για την εκτίμηση των διάχυτων εκπομπών σκόνης από την αποθήκευση και το χειρισμό χύδην υλικών και για την αιώρηση σκόνης σε δρόμους λόγω της κυκλοφορίας είναι οι εξής:
      
                  —
               
               
                  VDI 3790 Μέρος 3
               
            
                  —
               
               
                  US EPA AP 42
               
            1.1.8   Παροπλισμός
      
      17.   Η ΒΔΤ συνίσταται στην πρόληψη της ρύπανσης μετά τον παροπλισμό εγκαταστάσεων χρησιμοποιώντας απαραίτητες τεχνικές όπως αυτές που αναφέρονται ακολούθως.
      Ζητήματα σχεδιασμού για τον παροπλισμό μονάδων που βρίσκονται στο τέλος του κύκλου ζωής τους:
      
                  Ι.
               
               
                  μελέτη των περιβαλλοντικών επιπτώσεων από τον ενδεχόμενο παροπλισμό της εγκατάστασης κατά το στάδιο του σχεδιασμού μιας νέας μονάδας, καθώς η προμελέτη καθιστά τον παροπλισμό ευκολότερο, καθαρότερο και οικονομικότερο·
               
            
                  ΙΙ.
               
               
                  ο παροπλισμός προκαλεί περιβαλλοντικούς κινδύνους μόλυνσης του εδάφους (και των υπόγειων υδάτων) και παράγει μεγάλες ποσότητες στέρεων αποβλήτων· οι τεχνικές πρόληψης αφορούν συγκεκριμένες διεργασίες αλλά στα γενικά ζητήματα που πρέπει να εξετάζονται δύναται να περιλαμβάνονται τα εξής:
                  
                              i.
                           
                           
                              αποφυγή υπόγειων δομών,
                           
                        
                              ii.
                           
                           
                              ενσωμάτωση χαρακτηριστικών που διευκολύνουν τη διάλυση,
                           
                        
                              iii.
                           
                           
                              επιλογή φινιρισμάτων επιφανείας που απορρυπαίνονται εύκολα,
                           
                        
                              iv.
                           
                           
                              χρήση εξοπλισμού διαμορφωμένου έτσι ώστε να ελαχιστοποιούνται τα παγιδευμένα χημικά στοιχεία και να διευκολύνεται η αποστράγγιση ή ο καθαρισμός,
                           
                        
                              v.
                           
                           
                              σχεδιασμός ευέλικτων, αυτόνομων μονάδων που επιτρέπουν το σταδιακό κλείσιμο,
                           
                        
                              vi.
                           
                           
                              χρήση βιοαποικοδομήσιμων και ανακυκλώσιμων υλικών όπου είναι δυνατό.
                           
                        
            1.1.9   Θόρυβος
      
      18.   Η ΒΔΤ συνίσταται στη μείωση των εκπομπών θορύβου από τις σχετικές πηγές κατά τις διεργασίες παραγωγής χάλυβα κα σιδήρου χρησιμοποιώντας μία ή περισσότερες από τις ακόλουθες τεχνικές ανάλογα και σύμφωνα με τις τοπικές συνθήκες:
      
                  —
               
               
                  εφαρμογή στρατηγικής μείωσης του θορύβου,
               
            
                  —
               
               
                  εφαρμογή περιβλήματος στις θορυβώδεις λειτουργίες/ μονάδες,
               
            
                  —
               
               
                  μόνωση λειτουργιών/ μονάδων κατά των κραδασμών,
               
            
                  —
               
               
                  εσωτερική και εξωτερική επένδυση με υλικό που απορροφά κραδασμούς,
               
            
                  —
               
               
                  ηχομόνωση κτιρίων που φιλοξενούν θορυβώδεις λειτουργίες που περιλαμβάνουν εξοπλισμό κατεργασίας υλικών,
               
            
                  —
               
               
                  κατασκευή τοίχων ηχοπροστασίας, π.χ. κατασκευή κτιρίων ή φυσικών φραγμάτων, όπως καλλιέργεια δέντρων και θάμνων ανάμεσα στην προστατευόμενη περιοχή και τη θορυβώδη δραστηριότητα,
               
            
                  —
               
               
                  σιγαστήρες εξαγωγής στις καπνοδόχους εκκένωσης αερίων,
               
            
                  —
               
               
                  μόνωση σωληνώσεων και τελικών φυσητήρων που βρίσκονται σε ηχομονωμένα κτίρια,
               
            
                  —
               
               
                  κλείσιμο θυρών και παραθύρων στεγασμένων χώρων.
               
            1.2   Συμπεράσματα ΒΔΤ για τις μονάδες πυροσυσσωμάτωσης
      
      Εκτός εάν άλλως αναφέρεται, τα συμπεράσματα ΒΔΤ που παρουσιάζονται στην παρούσα ενότητα δύναται να ισχύουν για όλες τις μονάδες πυροσυσσωμάτωσης.
      
         
            Εκπομπές στην ατμόσφαιρα
         
      
      19.   Η ΒΔΤ για την ανάμειξη/ μείξη συνίσταται στην πρόληψη ή τη μείωση των διάχυτων εκπομπών σκόνης συσσωματώνοντας τα λεπτόκοκκα υλικά προσαρμόζοντας την περιεκτικότητά τους σε υγρασία (βλέπε επίσης ΒΔΤ 11).
      20.   Η ΒΔΤ για τις πρωτογενείς εκπομπές από μονάδες πυροσυσσωμάτωσης συνίσταται στη μείωση των εκπομπών σκόνης από τα απαέρια της μονάδας πυροσυσσωμάτωσης μέσω σακόφιλτρου.
      Η ΒΔΤ για τις πρωτογενείς εκπομπές υφιστάμενων μονάδων συνίσταται στη μείωση των εκπομπών σκόνης από τα απαέρια της μονάδας πυροσυσσωμάτωσης χρησιμοποιώντας προηγμένους ηλεκτροστατικούς διαχωριστές στις περιπτώσεις που δεν χρησιμοποιούνται σακόφιλτρα.
      Το επίπεδο εκπομπών που συνδέεται με τη ΒΔΤ για τη σκόνη είναι < 1 – 15 mg/Nm3 για το σακόφιλτρο και < 20 – 40 mg/Nm3 για τον προηγμένο ηλεκτροστατικό διαχωριστή (που θα πρέπει να σχεδιάζεται και να λειτουργεί έτσι ώστε να επιτυγχάνει αυτές τις τιμές), προσδιοριζόμενο ως μέση ημερήσια τιμή.
      
         
            
               Σακόφιλτρο
            
         
      
      
         Περιγραφή
      
      Τα σακόφιλτρα που χρησιμοποιούνται σε μονάδες πυροσυσσωμάτωσης τοποθετούνται συνήθως κατάντη ενός υφιστάμενου ηλεκτροστατικού διαχωριστή ή κυκλώνα, αλλά μπορεί να λειτουργούν και ως ανεξάρτητη διάταξη.
      
         Δυνατότητα εφαρμογής
      
      Στις υφιστάμενες μονάδες θα πρέπει να εξετάζονται απαιτήσεις όπως ο χώρος εγκατάστασης κατάντη του ηλεκτροστατικού διαχωριστή. Ιδιαίτερη προσοχή θα πρέπει να δίδεται στην ηλικία και την απόδοση του υφιστάμενου ηλεκτροστατικού διαχωριστή.
      
         
            
               Προηγμένος ηλεκτροστατικός διαχωριστής
            
         
      
      
         Περιγραφή
      
      Οι προηγμένοι ηλεκτροστατικοί διαχωριστές διαθέτουν ένα ή περισσότερα από τα κάτωθι χαρακτηριστικά:
      
                  —
               
               
                  καλό έλεγχο της διεργασίας,
               
            
                  —
               
               
                  πρόσθετα ηλεκτρικά πεδία,
               
            
                  —
               
               
                  προσαρμοσμένη ένταση ηλεκτρικού πεδίου,
               
            
                  —
               
               
                  προσαρμοσμένη περιεκτικότητα σε υγρασία,
               
            
                  —
               
               
                  ρύθμιση με πρόσθετες ουσίες,
               
            
                  —
               
               
                  υψηλότερες τάσεις ή μεταβλητά παλμικές τάσεις,
               
            
                  —
               
               
                  τάση άμεσης αντίδρασης,
               
            
                  —
               
               
                  υπέρθεση παλμών υψηλής ενέργειας,
               
            
                  —
               
               
                  κινούμενα ηλεκτρόδια,
               
            
                  —
               
               
                  διεύρυνση της απόστασης μεταξύ των πλακών ηλεκτροδίων ή άλλα χαρακτηριστικά που βελτιώνουν την απόδοση μείωσης των εκπομπών.
               
            21.   Η ΒΔΤ για τις πρωτογενείς εκπομπές από τις μονάδες πυροσυσσωμάτωσης συνίσταται στην πρόληψη ή τη μείωση των εκπομπών υδραργύρου επιλέγοντας πρώτες ύλες με χαμηλή περιεκτικότητα σε υδράργυρο (βλέπε ΒΔΤ 7) ή στην επεξεργασία των απαερίων σε συνδυασμό με έγχυση ενεργού άνθρακα ή ενεργού οπτάνθρακα από λιγνίτη.
      Το επίπεδο εκπομπών που συνδέεται με τη ΒΔΤ για τον υδράργυρο είναι < 0,03 – 0,05 mg/Nm3, κατά μέσο όρο καθόλη τη διάρκεια της περιόδου δειγματοληψίας (ασυνεχής μέτρηση, στιγμιαία δείγματα για τουλάχιστον μισή ώρα).
      22.   Η ΒΔΤ για τις πρωτογενείς εκπομπές από τις μονάδες πυροσυσσωμάτωσης συνίσταται στη μείωση των εκπομπών οξειδίων του θείου (SOX) χρησιμοποιώντας μία ή περισσότερες από τις ακόλουθες τεχνικές:
      
                  I.
               
               
                  μείωση των εισροών θείου χρησιμοποιώντας κονία οπτάνθρακα με χαμηλή περιεκτικότητα σε θείο·
               
            
                  II.
               
               
                  μείωση των εισροών θείου ελαχιστοποιώντας την κατανάλωση κονίας οπτάνθρακα·
               
            
                  III.
               
               
                  μείωση των εισροών θείου χρησιμοποιώντας σιδηρομετάλλευμα χαμηλής περιεκτικότητας σε θείο·
               
            
                  IV.
               
               
                  έγχυση κατάλληλων απορροφητικών παραγόντων στον αγωγό απαερίων της μονάδας πυροσυσσωμάτωσης πριν από την αποκονίωση μέσω του σακόφιλτρου (βλέπε ΒΔΤ 20)·
               
            
                  V.
               
               
                  υγρή αποθείωση ή διαδικασία αναγέννησης με ενεργό άνθρακα (ΑΕΑ) λαμβάνοντας ιδιαιτέρως υπόψη τα προαπαιτούμενα εφαρμογής αυτής της τεχνικής).
               
            Το επίπεδο εκπομπών που συνδέεται με τις ΒΔΤ για τα οξείδια του θείου (SOX) χρησιμοποιώντας τις ΒΔΤ I – IV είναι < 350 – 500 mg/Nm3, εκφραζόμενο ως διοξείδιο του θείου (SO2) και προσδιοριζόμενο ως μέση ημερήσια τιμή, ενώ η χαμηλότερη τιμή συνδέεται με τη ΒΔΤ IV.
      Το επίπεδο εκπομπών που συνδέεται με τις ΒΔΤ για τα οξείδια του θείου (SOX) χρησιμοποιώντας τη ΒΔΤ V είναι < 100 mg/Nm3, εκφραζόμενο ως διοξείδιο του θείου (SO2) και προσδιοριζόμενο ως μέση ημερήσια τιμή.
      
         Περιγραφή της διεργασίας ΑΕΑ που αναφέρεται βάσει της ΒΔΤ V
      
      Οι τεχνικές αποθείωσης σε ξηρή κατάσταση βασίζονται στην απορρόφηση του SO2 από ενεργό άνθρακα. Όταν αναπαράγεται ενεργός άνθρακας που φέρει SO2, η διαδικασία ονομάζεται αναγεννημένος ενεργός άνθρακας (ΑΕΑ). Στην περίπτωση αυτή, δύναται να χρησιμοποιείται ακριβός τύπος ενεργού άνθρακα υψηλής ποιότητας και παράγεται θειικό οξύ (H2SO4) ως παραπροϊόν. Η βάση αναδημιουργείται είτε με νερό είτε θερμικά. Σε ορισμένες περιπτώσεις, για σκοπούς ρύθμισης κατάντη μιας υφιστάμενης μονάδας αποθείωσης, χρησιμοποιείται ενεργός άνθρακας που βασίζεται σε λιγνίτη. Στην περίπτωση αυτή, ο ενεργός άνθρακας που φέρει SO2 συνήθως αποτεφρώνεται υπό ελεγχόμενες συνθήκες.
      Το σύστημα ΑΕΑ δύναται να αναπτυχθεί ως μια διαδικασία σε ένα ή δύο στάδια.
      Στη διαδικασία ενός σταδίου, τα απαέρια κατευθύνονται μέσω μιας βάσης ενεργού άνθρακα και οι ρύποι απορροφούνται από τον ενεργό άνθρακα. Επιπλέον, η απομάκρυνση των NOX λαμβάνει χώρα όταν εγχέεται αμμωνία (NH3) στο ρεύμα αερίου πριν από τη βάση καταλύτη.
      Στη διαδικασία δύο σταδίων, τα απαέρια κατευθύνονται διαμέσου δύο βάσεων ενεργού άνθρακα. Η αμμωνία δύναται να εγχυθεί πριν από τη βάση για τη μείωση των εκπομπών NOX.
      
         Δυνατότητα εφαρμογής των τεχνικών που αναφέρονται βάσει της ΒΔΤ V
      
      Υγρή αποθείωση: Οι απαιτήσεις χώρου δύναται να έχουν σημασία και να περιορίζουν τη δυνατότητα εφαρμογής. Θα πρέπει να λαμβάνονται υπόψη τα σημαντικά λειτουργικά έξοδα, το υψηλό κόστος επένδυσης, καθώς και οι σημαντικές επιπτώσεις της χρήσης διαφόρων περιβαλλοντικών μέσων, όπως η παραγωγή και η διάθεση υδαρούς πολτού και πρόσθετα μέτρα επεξεργασίας λυμάτων. Η τεχνική αυτή δεν χρησιμοποιείται στην Ευρώπη κατά τη χρονική στιγμή συγγραφής του παρόντος, αλλά μπορεί να αποτελεί επιλογή όποτε τα ποιοτικά πρότυπα περιβάλλοντος είναι απίθανο να επιτευχθούν με την εφαρμογή άλλων τεχνικών.
      ΑΕΑ: Το σύστημα μείωσης της σκόνης θα πρέπει να εγκαθίσταται πριν από τη διεργασία ΑΕΑ ώστε να μειώνεται η συγκέντρωση σκόνης στο σημείο εισόδου. Γενικά, η διάταξη της μονάδας και οι απαιτήσεις χώρου είναι σημαντικοί παράγοντες κατά την εξέταση της τεχνικής αυτής, και ιδίως στην περίπτωση χώρου με περισσότερες της μίας μονάδας πυροσυσσωμάτωσης.
      Θα πρέπει να λαμβάνονται υπόψη το υψηλό κόστος επένδυσης και οι υψηλές λειτουργικές δαπάνες, ιδίως όταν χρησιμοποιούνται ακριβοί τύποι ενεργού άνθρακα υψηλής ποιότητας και απαιτείται μονάδα θειικού οξέος. Η τεχνική αυτή δεν χρησιμοποιείται στην Ευρώπη κατά τη χρονική στιγμή συγγραφής του παρόντος, αλλά μπορεί να αποτελεί επιλογή σε νέες μονάδες που στοχεύουν ταυτόχρονα στα SOX, τα NOX, τη σκόνη και τις PCDD/F και στις περιπτώσεις που τα ποιοτικά πρότυπα περιβάλλοντος είναι απίθανο να επιτευχθούν μέσω της εφαρμογής άλλων τεχνικών.
      23.   Η ΒΔΤ για τις πρωτογενείς εκπομπές από μονάδες πυροσυσσωμάτωσης συνίσταται στη μείωση των συνολικών εκπομπών οξειδίων του αζώτου (NOX) χρησιμοποιώντας μία ή περισσότερες από τις ακόλουθες τεχνικές:
      
                  Ι.
               
               
                  μέτρα ενσωματωμένα στη διεργασία τα οποία δύναται να περιλαμβάνουν:
                  
                              i.
                           
                           
                              ανακύκλωση των απαερίων,
                           
                        
                              ii.
                           
                           
                              άλλα πρωτογενή μέτρα, όπως χρήση ανθρακίτη ή χρήση καυστήρων ανάφλεξης χαμηλών εκπομπών NOX
                              
                           
                        
            
                  ΙΙ.
               
               
                  τεχνικές τελικού σταδίου, οι οποίες δύναται να περιλαμβάνουν:
                  
                              i.
                           
                           
                              τη διαδικασία αναγεννημένου ενεργού άνθρακα (ΑΕΑ),
                           
                        
                              ii.
                           
                           
                              εκλεκτική καταλυτική αναγωγή (ΕΚΑ).
                           
                        
            Το επίπεδο εκπομπών που συνδέεται με τις ΒΔΤ για τα οξείδια του αζώτου (NOX) χρησιμοποιώντας μέτρα ενσωματωμένα στις διεργασίες είναι < 500 mg/Nm3, εκφραζόμενο ως διοξείδιο του αζώτου (NO2) και προσδιοριζόμενο ως μέση ημερήσια τιμή.
      Το επίπεδο εκπομπών που συνδέεται με τις ΒΔΤ για τα οξείδια του αζώτου (NOX) χρησιμοποιώντας τη μέθοδο ΑΕΑ είναι < 250 mg/Nm3 και χρησιμοποιώντας τη μέθοδο ΕΚΑ είναι < 120 mg/Nm3, εκφραζόμενο ως διοξείδιο του αζώτου (NO2), σε σχέση με περιεκτικότητα οξυγόνου της τάξης του 15 %, και προσδιοριζόμενο ως μέση ημερήσια τιμή.
      
         Περιγραφή της ανακύκλωσης των απαερίων βάσει της ΒΔΤ I.i
      
      Κατά τη μερική ανακύκλωση των απαερίων, ορισμένα τμήματα των απαερίων των πυροσυσσωματωμάτων ανακυκλώνονται στη διαδικασία πυροσυσσωμάτωσης. Η μερική ανακύκλωση των απαερίων από ολόκληρη τη μονάδα αναπτύχθηκε κυρίως για τη μείωση της ροής απαερίων και, συνακόλουθα, των μαζικών εκπομπών των κύριων ρύπων. Επιπλέον, δύναται να οδηγήσει σε μείωση της κατανάλωσης ενέργειας. Η εφαρμογή της ανακύκλωσης των απαερίων απαιτεί ιδιαίτερη προσπάθεια ώστε να εξασφαλίζεται ότι η ποιότητα και η παραγωγικότητα των πυροσυσσωμάτων δεν επηρεάζονται αρνητικά. Ιδιαίτερη προσοχή θα πρέπει να δίδεται στο μονοξείδιο του άνθρακα (CO) στα ανακυκλωμένα απαέρια ώστε να προλαμβάνεται η δηλητηρίαση των εργαζομένων από μονοξείδιο του άνθρακα, Έχουν αναπτυχθεί διάφορες διεργασίες, όπως οι εξής:
      
                  —
               
               
                  μερική ανακύκλωση των απαερίων από ολόκληρη τη μονάδα,
               
            
                  —
               
               
                  ανακύκλωση των απαερίων από το τελικό τμήμα της μονάδας πυροσυσσωμάτωσης σε συνδυασμό με ανταλλαγή θερμότητας,
                  
                              —
                           
                           
                              ανακύκλωση των απαερίων από μέρος του τελικού τμήματος της μονάδας πυροσυσσωμάτωσης και χρήση των απαερίων από το σύστημα ψύξης της μονάδας πυροσυσσωμάτωσης,
                           
                        
                              —
                           
                           
                              ανακύκλωση μερών των απαερίων σε άλλα τμήματα της μονάδας πυροσυσσωμάτωσης.
                           
                        
            
         Δυνατότητα εφαρμογής της ΒΔΤ I.i
      
      Η δυνατότητα εφαρμογής της τεχνικής αυτής εξαρτάται από τον κάθε χώρο. Πρέπει να εξετάζονται συνοδευτικά μέτρα για να εξασφαλίζεται ότι η ποιότητα των πυροσυσσωμάτων (μηχανική αντοχή εν ψυχρώ) και η παραγωγικότητα της μονάδας δεν επηρεάζονται αρνητικά. Ανάλογα με τις τοπικές συνθήκες, τα μέτρα αυτά δύναται να είναι σχετικά δευτερεύοντα και εύκολα στην εφαρμογή τους ή, αντιθέτως, δύναται να είναι θεμελιώδους σημασίας και να είναι δαπανηρά και δύσκολο να εφαρμοστούν. Σε κάθε περίπτωση, οι συνθήκες λειτουργίας της μονάδας θα πρέπει να ελέγχονται κατά την εφαρμογή αυτής της τεχνικής.
      Σε υφιστάμενες μονάδες, δύναται να μην είναι δυνατή η εγκατάσταση συστήματος μερικής ανακύκλωσης των απαερίων λόγω περιορισμών χώρου.
      Στα σημαντικά ζητήματα που πρέπει να λαμβάνονται υπόψη κατά τον προσδιορισμό της δυνατότητας εφαρμογής της τεχνικής αυτής περιλαμβάνονται τα εξής:
      
                  —
               
               
                  αρχική διαμόρφωση της μονάδας (π.χ. σωλήνες με μονή ή διπλή βαλβίδα εναλλαγής, διαθέσιμος χώρος για νέο εξοπλισμό και, όταν απαιτείται, επιμήκυνση της μονάδας),
               
            
                  —
               
               
                  αρχικός σχεδιασμός του υφιστάμενου εξοπλισμού (π.χ. ανεμιστήρες, διατάξεις καθαρισμού των αερίων, κοσκίνισης των πυροσυσσωμάτων και ψύξης),
               
            
                  —
               
               
                  αρχικές συνθήκες λειτουργίας (π.χ. πρώτες ύλες, ύψος στρώματος, πίεση αναρρόφησης, ποσοστό άνυδρου ασβέστη στο μείγμα, συγκεκριμένος ρυθμός ροής, ποσοστό συστημάτων επιστροφής εντός της μονάδας που επιστρέφουν στο υλικό τροφοδότησης),
               
            
                  —
               
               
                  υφιστάμενες επιδόσεις όσον αφορά την παραγωγικότητα και την κατανάλωση στερεών καυσίμων,
               
            
                  —
               
               
                  δείκτης βασικότητας των πυροσυσσωμάτων και σύσταση του φορτίου στην υψικάμινο (π.χ. ποσοστό πυροσυσσωμάτων έναντι σφαιριδίων στο φορτίο, περιεκτικότητα αυτών των στοιχείων σε σίδηρο).
               
            
         Δυνατότητα εφαρμογής άλλων πρωτογενών μέτρων βάσει της ΒΔΤ I.ii
      
      Η χρήση ανθρακίτη εξαρτάται από τη διαθεσιμότητα ανθρακίτη με χαμηλότερη περιεκτικότητα σε άζωτο σε σύγκριση με την κονία οπτάνθρακα.
      
         Περιγραφή και δυνατότητα εφαρμογής της διαδικασίας ΑΕΑ βάσει της ΒΔΤ II.i Βλέπε ΒΔΤ 22.
      
      
         Δυνατότητα εφαρμογής της διεργασίας ΕΚΑ βάσει της ΒΔΤ II.ii
      
      Η εκλεκτική καταλυτική αναγωγή (ΕΚΑ) δύναται να εφαρμόζεται εντός ενός συστήματος υψηλών εκπομπών σκόνης. ενός συστήματος χαμηλών εκπομπών σκόνης, καθώς και ενός συστήματος καθαρών αερίων. Έως σήμερα, μόνο συστήματα καθαρών αερίων (μετά από αποκονίωση και αποθείωση) χρησιμοποιούνται σε μονάδες πυροσυσσωμάτωσης. Είναι ιδιαιτέρως σημαντικό το αέριο να έχει χαμηλή περιεκτικότητα σε σκόνη (< 40 mg σκόνης/Nm3) και βαρέα μέταλλα, καθώς αυτά δύναται να καταστήσουν αναποτελεσματική την επιφάνεια του καταλύτη. Επιπροσθέτως, δύναται να απαιτείται αποθείωση πριν από τον καταλύτη. Μια άλλη προϋπόθεση είναι η ελάχιστη θερμοκρασία των απαερίων της τάξης των 300 °C περίπου. Για αυτό απαιτείται προσφορά ενέργειας.
      Το υψηλό κόστος επένδυσης και οι υψηλές λειτουργικές δαπάνες, η ανάγκη αναζωογόνησης του καταλύτη, κατανάλωσης NH3 και ολίσθησης, η συσσώρευση εκρηκτικού νιτρικού αμμωνίου (NH4NO3), ο σχηματισμός διαβρωτικού SO3 και η επιπρόσθετη ενέργεια που απαιτείται για αναθέρμανση, κάτι που δύναται να μειώνει την πιθανότητα ανάκτησης της αισθητής θερμότητας από τη διαδικασία πυροσυσσωμάτωσης, όλα τα ανωτέρω μπορεί να περιορίζουν τη δυνατότητα εφαρμογής. Η τεχνική αυτή μπορεί να αποτελεί επιλογή όποτε τα ποιοτικά πρότυπα περιβάλλοντος είναι απίθανο να επιτευχθούν με την εφαρμογή άλλων τεχνικών.
      24.   Η ΒΔΤ για τις πρωτογενείς εκπομπές από μονάδες πυροσυσσωμάτωσης συνίσταται στην πρόληψη ή/και τη μείωση των εκπομπών πολυχλωριωμένων διβενζοδιοξινών/ φουρανίων (PCDD/F) και πολυχλωριωμένων διφαινυλίων (PCB) χρησιμοποιώντας μία ή περισσότερες από τις ακόλουθες τεχνικές:
      
                  I.
               
               
                  αποφυγή πρώτων υλών που περιέχουν πολυχλωριωμένες διβενζοδιοξίνες/φουράνια (PCDD/F) και πολυχλωριωμένα διφαινύλια (PCB) ή τις πρόδρομες ουσίες τους στο μέγιστο δυνατό βαθμό (βλέπε ΒΔΤ 7)
               
            
                  II.
               
               
                  καταστολή του σχηματισμού πολυχλωριωμένων διβενζοδιοξινών/φουρανίων (PCDD/F) με την προσθήκη ενώσεων αζώτου
               
            
                  III.
               
               
                  ανακύκλωση των απαερίων (βλέπε ΒΔΤ 23 για περιγραφή και δυνατότητα εφαρμογής).
               
            25.   Η ΒΔΤ για τις πρωτογενείς εκπομπές από μονάδες πυροσυσσωμάτωσης συνίσταται στη μείωση των εκπομπών πολυχλωριωμένων διβενζοδιοξινών/φουρανίων (PCDD/F) και πολυχλωριωμένων διφαινυλίων (PCB) μέσω της έγχυσης κατάλληλων απορροφητικών παραγόντων στις σωληνώσεις απαερίων της μονάδας πυροσυσσωμάτωσης πριν από την αποκονίωση μέσω σακόφιλτρων ή προηγμένων ηλεκτροστατικών διαχωριστών, όταν δεν χρησιμοποιούνται σακόφιλτρα (βλέπε ΒΔΤ 20).
      Το επίπεδο εκπομπών που συνδέεται με τη ΒΔΤ για τις πολυχλωριωμένες διβενζοδιοξίνες/φουράνια (PCDD/F) είναι < 0,05 – 0,2 ng I-TEQ/Nm3 για το σακόφιλτρο και < 0,2 – 0,4 ng-I-TEQ/Nm3 για τον προηγμένο ηλεκτροστατικό διαχωριστή, προσδιοριζόμενο και στις δύο περιπτώσεις για ένα τυχαίο δείγμα 6 - 8 ωρών υπό συνθήκες μόνιμης κατάστασης.
      26.   Η ΒΔΤ για τις δευτερογενείς εκπομπές από τις εκκενώσεις της μονάδας πυροσυσσωμάτωσης, τη σύνθλιψη, την ψύξη και την κοσκίνιση των πυροσυσσωμάτων και από τα σημεία μεταφοράς των μεταφορικών ταινιών συνίσταται στην πρόληψη των εκπομπών σκόνης ή/και στην επίτευξη επαρκούς συλλογής και, εν συνεχεία, στη μείωση των εκπομπών σκόνης χρησιμοποιώντας ένα συνδυασμό των ακόλουθων τεχνικών:
      
                  I.
               
               
                  χρήση καλύμματος ή/και περιβλήματος
               
            
                  II.
               
               
                  χρήση ηλεκτροστατικού διαχωριστή ή σακόφιλτρου.
               
            Το συνδεόμενο με τις ΒΔΤ επίπεδο εκπομπών σκόνης είναι < 10 mg/Nm3 για το σακόφιλτρο και < 30 mg/Nm3 για τον ηλεκτροστατικό διαχωριστή, προσδιοριζόμενο ως μέση ημερήσια τιμή.
      
         
            Ύδατα και λύματα
         
      
      27.   Η ΒΔΤ συνίσταται στην ελαχιστοποίηση της κατανάλωσης νερού σε μονάδες πυροσυσσωμάτωσης ανακυκλώνοντας το νερό ψύξης στο μέγιστο δυνατό βαθμό, εκτός εάν χρησιμοποιούνται συστήματα ψύξης ανοικτού κυκλώματος.
      28.   Η ΒΔΤ συνίσταται στην επεξεργασία των λυμάτων από τις μονάδες πυροσυσσωμάτωσης στις περιπτώσεις που χρησιμοποιείται νερό έκπλυσης ή στις περιπτώσεις που εφαρμόζεται σύστημα υγρής επεξεργασίας απαερίων, με την εξαίρεση του νερού ψύξης πριν από την απόρριψη, χρησιμοποιώντας συνδυαστικά κάποιες από τις ακόλουθες τεχνικές:
      
                  I.
               
               
                  κατακρήμνιση βαρέων μετάλλων
               
            
                  II.
               
               
                  εξουδετέρωση
               
            
                  III.
               
               
                  διήθηση άμμου.
               
            Τα συνδεδεμένα με τις ΒΔΤ επίπεδα εκπομπών, βάσει ειδικού τυχαίου δείγματος ή 24ωρου σύνθετου δείγματος, είναι τα εξής:
      
                  —
               
               
                  αιωρούμενα στερεά
               
               
                  < 30 mg/l
               
            
                  —
               
               
                  χημικώς απαιτούμενο οξυγόνο (COD (1))
               
               
                  < 100 mg/l
               
            
                  —
               
               
                  βαρέα μέταλλα
               
               
                  < 0,1 mg/l
               
            
                  (άθροισμα αρσενικού (As), καδμίου (Cd), χρωμίου (Cr), χαλκού (Cu), υδραργύρου (Hg), νικελίου (Ni), μολύβδου (Pb) και ψευδαργύρου (Zn)).
               
            
         
            Κατάλοιπα παραγωγής
         
      
      29.   Η ΒΔΤ συνίσταται στην πρόληψη της παραγωγής αποβλήτων στις μονάδες πυροσυσσωμάτωσης χρησιμοποιώντας μία ή περισσότερες από τις ακόλουθες τεχνικές (βλέπε ΒΔΤ 8):
      
                  Ι.
               
               
                  επιλεκτική επιτόπια ανακύκλωση καταλοίπων και χρήση τους ξανά στη διεργασία πυροσυσσωμάτωσης, με την εξαίρεση των βαρέων μετάλλων, των αλκαλίων ή των λεπτόκοκκων κλασμάτων σκόνης εμπλουτισμένων με χλωρίδια (π.χ. η σκόνη που παράγεται από το τελευταίο πεδίο του ηλεκτροστατικού διαχωριστή)·
               
            
                  ΙΙ.
               
               
                  εξωτερική ανακύκλωση στις περιπτώσεις που δεν είναι δυνατή η επιτόπια ανακύκλωση.
               
            Η ΒΔΤ συνίσταται στην ελεγχόμενη διαχείριση των καταλοίπων των διεργασιών της μονάδας πυροσυσσωμάτωσης που δεν δύναται να αποφευχθούν ή να ανακυκλωθούν.
      30.   Η ΒΔΤ συνίσταται στην ανακύκλωση καταλοίπων που δύναται να περιέχουν πετρέλαιο, όπως σκόνη, ιλύς και σκωρία εξέλασης, τα οποία περιέχουν σίδηρο και άνθρακα από τη μονάδα πυροσυσσωμάτωσης και άλλες διεργασίες στα ολοκληρωμένα χαλυβουργεία στο μέγιστο δυνατό βαθμό, και χρήση τους ξανά στη μονάδα πυροσυσσωμάτωσης, λαμβάνοντας υπόψη την αντίστοιχη περιεκτικότητα σε έλαια.
      31.   Η ΒΔΤ συνίσταται στη μείωση της περιεκτικότητας του υλικού τροφοδότησης της μονάδας πυροσυσσωμάτωσης σε υδρογονάνθρακες μέσω κατάλληλης επιλογής και προ-επεξεργασίας των ανακυκλωμένων καταλοίπων των διεργασιών.
      Σε κάθε περίπτωση, η περιεκτικότητα σε πετρέλαιο των ανακυκλωμένων καταλοίπων των διεργασιών θα πρέπει να είναι < 0,5 % ενώ η περιεκτικότητα του υλικού τροφοδότησης της μονάδας πυροσυσσωμάτωσης θα πρέπει να είναι < 0,1 %.
      
         Περιγραφή
      
      Η εισροή υδρογονανθράκων δύναται να ελαχιστοποιηθεί, ιδίως μέσω της μείωσης της εισροής πετρελαίου. Το πετρέλαιο εισέρχεται στο υλικό τροφοδότησης της μονάδας πυροσυσσωμάτωσης κυρίως μέσω της προσθήκης σκωρίας εξέλασης. Η περιεκτικότητα της σκωρίας εξέλασης σε πετρέλαιο δύναται να κυμαίνεται σημαντικά ανάλογα με την προέλευσή της.
      Οι τεχνικές για την ελαχιστοποίηση της εισροής πετρελαίου μέσω της σκόνης και της σκωρίας εξέλασης περιλαμβάνουν τα εξής:
      
                  —
               
               
                  περιορισμός της εισροής πετρελαίου διαχωρίζοντας και, εν συνεχεία, επιλέγοντας μόνο τις σκόνες και τη σκωρία εξέλασης που διαθέτουν χαμηλή περιεκτικότητα σε πετρέλαιο,
               
            
                  —
               
               
                  η χρήση τεχνικών καθαρισμού και τακτοποίησης στα έλαστρα δύναται να οδηγήσει σε σημαντική μείωση στην μολυντική περιεκτικότητα σε πετρέλαιο της σκωρίας εξέλασης,
               
            
                  —
               
               
                  απολίπανση της σκωρίας εξέλασης μέσω των εξής:
                  
                              —
                           
                           
                              θερμαίνοντας τη σκωρία εξέλασης περίπου στους 800 °C, οι υδρογονάνθρακες του πετρελαίου εξαερώνονται και παράγεται καθαρή σκωρία εξέλασης· οι εξαερούμενοι υδρογονάνθρακες δύναται να υποστούν καύση·
                           
                        
                              —
                           
                           
                              εξάγοντας το πετρέλαιο από τη σκωρία εξέλασης με τη χρήση διαλύτη.
                           
                        
            
         
            Ενέργεια
         
      
      32.   Η ΒΔΤ συνίσταται στη μείωση της κατανάλωσης θερμικής ενέργειας εντός των μονάδων πυροσυσσωμάτωσης με τη χρήση μίας εκ των ακόλουθων τεχνικών ή συνδυασμού αυτών:
      
                  I.
               
               
                  ανάκτηση της αισθητής θερμότητας από τα απαέρια του ψύκτη της μονάδας πυροσυσσωμάτωσης
               
            
                  II.
               
               
                  ανάκτηση της αισθητής θερμότητας, εάν είναι εφικτό, από τα απαέρια της σχάρας της μονάδας πυροσυσσωμάτωσης
               
            
                  ΙΙΙ.
               
               
                  μεγιστοποίηση της ανακύκλωσης των απαερίων για τη χρήση της αισθητής θερμότητας (βλέπε ΒΔΤ 23 για περιγραφή και δυνατότητα εφαρμογής).
               
            
         Περιγραφή
      
      Δύο είδη δυνητικώς επαναχρησιμοποιήσιμης ενέργειας από απόβλητα απελευθερώνονται από τις μονάδες πυροσυσσωμάτωσης:
      
                  —
               
               
                  η αισθητή θερμότητα από τα απαέρια των μηχανημάτων πυροσυσσωμάτωσης,
               
            
                  —
               
               
                  η αισθητή θερμότητα από τον αέρα ψύξης του συστήματος ψύξης πυροσυσσωμάτων.
               
            Η μερική ανακύκλωση των απαερίων αποτελεί ειδική περίπτωση ανάκτησης της θερμότητας από απαέρια από τα μηχανήματα πυροσυσσωμάτωσης και καλύπτεται στη ΒΔΤ 23. Η αισθητή θερμότητα μεταφέρεται απευθείας πίσω στη βάση πυροσυσσωμάτωσης μέσω των θερμών ανακυκλωμένων αερίων. Κατά το χρόνο σύνταξης του παρόντος (2010), αυτή είναι η μόνη πρακτική μέθοδος ανάκτησης της θερμότητας από απαέρια.
      Η αισθητή θερμότητα στο θερμό αέρα από το σύστημα ψύξης πυροσυσσωμάτων δύναται να ανακτηθεί με έναν ή περισσότερους από τους παρακάτω τρόπους:
      
                  —
               
               
                  παραγωγή ατμού στο λέβητα που λειτουργεί με αποτέφρωση αποβλήτων ώστε να χρησιμοποιηθεί στα χαλυβουργεία,
               
            
                  —
               
               
                  παραγωγή θερμού ύδατος για τηλεθέρμανση,
               
            
                  —
               
               
                  προθέρμανση του αέρα καύσης στο θόλο ανάφλεξης της μονάδας πυροσυσσωμάτωσης,
               
            
                  —
               
               
                  προθέρμανση του μείγματος πρώτων υλών πυροσυσσωμάτωσης,
               
            
                  —
               
               
                  χρήση των αερίων του συστήματος ψύξης πυροσυσσωμάτων σε ένα σύστημα ανακύκλωσης απαερίων.
               
            
         Δυνατότητα εφαρμογής
      
      Σε ορισμένες μονάδες, η υφιστάμενη διαμόρφωση δύναται να συνεπάγεται πολύ υψηλό κόστος ανάκτησης της θερμότητας από τα απαέρια πυροσυσσωμάτωσης ή τα απαέρια του συστήματος ψύξης πυροσυσσωμάτων.
      Η ανάκτηση θερμότητας από τα απαέρια μέσω ενός εναλλάκτη θερμότητας θα μπορούσε να οδηγήσει σε απαράδεκτα προβλήματα συμπύκνωσης και διάβρωσης.
      1.3   Συμπεράσματα ΒΔΤ για τις μονάδες σφαιροποίησης
      
      Εκτός εάν άλλως αναφέρεται, τα συμπεράσματα ΒΔΤ που παρουσιάζονται στην παρούσα ενότητα δύναται να ισχύουν για όλες τις μονάδες σφαιροποίησης.
      
         
            Εκπομπές στην ατμόσφαιρα
         
      
      33.   Η ΒΔΤ συνίσταται στη μείωση των εκπομπών σκόνης στα απαέρια
      
                  —
               
               
                  από την προεπεξεργασία, την ξήρανση, τη λειοτρίβηση, τη διάβρεξη και την ανάμειξη πρώτων υλών, καθώς και τη δημιουργία σφαιριδίων από αυτές
               
            
                  —
               
               
                  από τη μονάδα σκλήρυνσης· και
               
            
                  —
               
               
                  από το σύστημα χειρισμού και κοσκίνισης των σφαιριδίων
               
            χρησιμοποιώντας μία ή περισσότερες από τις ακόλουθες τεχνικές
      
                  Ι.
               
               
                  ηλεκτροστατικό διαχωριστή,
               
            
                  ΙΙ.
               
               
                  σακόφιλτρο,
               
            
                  ΙΙΙ.
               
               
                  μηχάνημα καθαρισμού αέρα με ψεκασμό νερού.
               
            Το συνδεόμενο με τις ΒΔΤ επίπεδο εκπομπών σκόνης είναι < 20 mg/Nm3 για τη σύνθλιψη, τη λειοτρίβηση και την ξήρανση και < 10 – 15 mg/Nm3 για όλα τα άλλα στάδια της διεργασίας ή στις περιπτώσεις από κοινού επεξεργασίας όλων των απαερίων, προσδιοριζόμενο ως μέση ημερήσια τιμή.
      34.   Η ΒΔΤ συνίσταται στη μείωση των εκπομπών οξειδίων του θείου (SOX), υδροχλωρικού οξέος (HCl) και υδροφθορικού οξέος (HF) από τα απαέρια της μονάδας σκλήρυνσης χρησιμοποιώντας μία από τις ακόλουθες τεχνικές:
      
                  Ι.
               
               
                  υγρός καθαρισμός με πλυντρίδα,
               
            
                  ΙΙ.
               
               
                  απορρόφηση σε ημί-ξηρη κατάσταση και, ακολούθως, σύστημα αποκονίωσης
               
            Τα συνδεδεμένα με τις ΒΔΤ επίπεδα εκπομπών, προσδιοριζόμενα ως μέση ημερήσια τιμή, για αυτές τις ενώσεις, είναι:
      
                  —
               
               
                  οξείδια του θείου (SOX), εκφραζόμενα ως διοξείδιο του θείου (SO2)
               
               
                  < 30 – 50 mg/Nm3
                  
               
            
                  —
               
               
                  υδροφθορικό οξύ (HF)
               
               
                  < 1 – 3 mg/Nm3
                  
               
            
                  —
               
               
                  υδροχλωρικό οξύ (HCl)
               
               
                  < 1 – 3 mg/Nm3.
               
            35.   Η ΒΔΤ συνίσταται στη μείωση των εκπομπών NOX από τα απαέρια του τμήματος ξήρανσης και λειοτρίβησης και της μονάδας σκλήρυνσης εφαρμόζοντας τεχνικές ενσωματωμένες στη διεργασία.
      
         Περιγραφή
      
      Ο σχεδιασμός των μονάδων μέσω ειδικά προσαρμοσμένων λύσεων θα πρέπει να βελτιστοποιείται ώστε να επιτυγχάνονται χαμηλές εκπομπές οξειδίων του αζώτου (NOX) από όλα τα τμήματα πυράς. Η μείωση του σχηματισμού θερμικών NOX δύναται να επιτευχθεί μειώνοντας τη (μέγιστη) θερμοκρασία στους καυστήρες και μειώνοντας την περίσσεια οξυγόνου στον αέρα καύσης. Επιπροσθέτως, δύναται να επιτευχθούν χαμηλότερες εκπομπές NOX μέσω του συνδυασμού χαμηλής χρήσης ενέργειας και χαμηλής περιεκτικότητας αζώτου στα καύσιμα (άνθρακας και πετρέλαιο).
      36.   Η ΒΔΤ για τις υφιστάμενες μονάδες συνίσταται στη μείωση των εκπομπών NOX από τα απαέρια του τμήματος ξήρανσης και λειοτρίβησης και της μονάδας σκλήρυνσης εφαρμόζοντας μία από τις ακόλουθες τεχνικές:
      
                  Ι.
               
               
                  εκλεκτική καταλυτική αναγωγή (ΕΚΑ) ως τεχνική τελικού σταδίου
               
            
                  ΙΙ.
               
               
                  οποιαδήποτε άλλη τεχνική με απόδοση μείωσης των NOX της τάξης του 80 % τουλάχιστον.
               
            
         Δυνατότητα εφαρμογής
      
      Όσον αφορά τις υφιστάμενες μονάδες, σε αμφότερα τα συστήματα παραδοσιακής σχάρας (straight grate) και σχάρας-κλιβάνου (grate kiln), είναι δύσκολο να επιτευχθούν οι λειτουργικές συνθήκες που είναι απαραίτητο να επικρατούν για έναν αντιδραστήρα ΕΚΑ. Λόγω του υψηλού κόστους, αυτές οι τεχνικές τελικού σταδίου θα πρέπει να εξετάζονται μόνο στις περιπτώσεις που τα ποιοτικά πρότυπα περιβάλλοντος δεν δύναται να επιτευχθούν με άλλο τρόπο.
      37.   Η ΒΔΤ για τις νέες μονάδες συνίσταται στη μείωση των εκπομπών NOX από τα απαέρια του τμήματος ξήρανσης και λειοτρίβησης και της μονάδας σκλήρυνσης εφαρμόζοντας την εκλεκτική καταλυτική αναγωγή (ΕΚΑ) ως τεχνική τελικού σταδίου.
      
         
            Ύδατα και λύματα
         
      
      38.   Η ΒΔΤ για τις μονάδες σφαιροποίησης συνίσταται στην ελαχιστοποίηση της κατανάλωσης και της απόρριψης νερού καθαρισμού, έκπλυσης και ψύξης και στην επαναχρησιμοποίησή του στο μέγιστο δυνατό βαθμό.
      39.   Η ΒΔΤ για τις μονάδες σφαιροποίησης συνίσταται στην επεξεργασία των λυμάτων πριν από την απόρριψή τους χρησιμοποιώντας συνδυαστικά ορισμένες από τις ακόλουθες τεχνικές:
      
                  Ι.
               
               
                  εξουδετέρωση,
               
            
                  ΙΙ.
               
               
                  κροκίδωση,
               
            
                  ΙΙΙ.
               
               
                  καθίζηση,
               
            
                  IV.
               
               
                  διήθηση άμμου,
               
            
                  V.
               
               
                  κατακρήμνιση βαρέων μετάλλων.
               
            Τα συνδεδεμένα με τις ΒΔΤ επίπεδα εκπομπών, βάσει ειδικού τυχαίου δείγματος ή 24ωρου σύνθετου δείγματος, είναι τα εξής:
      
                  —
               
               
                  αιωρούμενα στερεά
               
               
                  < 50 mg/l
               
            
                  —
               
               
                  χημικώς απαιτούμενο οξυγόνο (COD (2))
               
               
                  < 160 mg/l
               
            
                  —
               
               
                  άζωτο κατά Kjeldahl
               
               
                  < 45 mg/l
               
            
                  —
               
               
                  βαρέα μέταλλα
               
               
                  < 0,55 mg/l
               
            
                  (άθροισμα αρσενικού (As), καδμίου (Cd), χρωμίου (Cr), χαλκού (Cu), υδραργύρου (Hg), νικελίου (Ni), μολύβδου (Pb) και ψευδαργύρου (Zn)).
               
            
         
            Κατάλοιπα παραγωγής
         
      
      40.   Η ΒΔΤ συνίσταται στην πρόληψη της παραγωγής αποβλήτων από τις μονάδες σφαιροποίησης μέσω αποτελεσματικής επιτόπιας ανακύκλωσης ή επαναχρησιμοποίησης των καταλοίπων (π.χ. ανεπαρκώς κατεργασμένοι και θερμικά κατεργασμένοι βώλοι με μέγεθος κατώτερο του ζητούμενου).
      Η ΒΔΤ συνίσταται στην ελεγχόμενη διαχείριση των καταλοίπων των διεργασιών μιας μονάδας σφαιροποίησης, π.χ. της ιλύος από την επεξεργασία λυμάτων, που δεν δύναται να αποφευχθούν ή να ανακυκλωθούν.
      
         
            Ενέργεια
         
      
      41.   Η ΒΔΤ συνίσταται στη μείωση/ ελαχιστοποίηση της κατανάλωσης θερμικής ενέργειας εντός των μονάδων σφαιροποίησης με τη χρήση μιας εκ των ακόλουθων τεχνικών ή συνδυασμού αυτών:
      
                  Ι.
               
               
                  ενσωματωμένη στη διεργασία επαναχρησιμοποίηση της αισθητής θερμότητας στο μέτρο του δυνατού από τα διάφορα τμήματα της μονάδας σκλήρυνσης,
               
            
                  ΙΙ.
               
               
                  χρήση της πλεονάζουσας θερμότητας για τα εσωτερικά ή τα εξωτερικά δίκτυα θέρμανσης, εάν υπάρχει ζήτηση από τρίτους.
               
            
         Περιγραφή
      
      Ο θερμός αέρας στο τμήμα πρωτογενούς ψύξης δύναται να χρησιμοποιηθεί ως αέρας δευτερογενούς καύσης στο τμήμα πυράς. Η θερμότητα δε από το τμήμα πυράς δύναται να χρησιμοποιηθεί στο τμήμα ξήρανσης της μονάδας σκλήρυνσης. Η θερμότητα από το τμήμα δευτερογενούς ψύξης δύναται να χρησιμοποιηθεί επίσης στο τμήμα ξήρανσης.
      Η πλεονάζουσα θερμότητα από το τμήμα ψύξης δύναται να χρησιμοποιηθεί στους θαλάμους ξήρανσης της μονάδας ξήρανσης και λειοτρίβησης. Ο θερμός αέρας μεταφέρεται διαμέσου ενός μονωμένου αγωγού που ονομάζεται «αγωγός ανακύκλωσης θερμού αέρα».
      
         Δυνατότητα εφαρμογής
      
      Η ανάκτηση της αισθητής θερμότητας είναι τμήμα των μονάδων σφαιροποίησης ενσωματωμένο στη διεργασία. Ο «αγωγός ανακύκλωσης θερμού αέρα» δύναται να εφαρμόζεται σε υφιστάμενες μονάδες με συγκρίσιμο σχεδιασμό και επαρκή παροχή αισθητής θερμότητας.
      Η συνεργασία με τρίτους και η συμφωνία αυτών δύναται να μην βρίσκεται υπό τον έλεγχο του φορέα εκμετάλλευσης και, ως εκ τούτου, να μην περιλαμβάνεται στο αντικείμενο της άδειας.
      1.4   Συμπεράσματα ΒΔΤ για μονάδες οπτανθρακοποίησης
      
      Εκτός εάν άλλως αναφέρεται, τα συμπεράσματα ΒΔΤ που παρουσιάζονται στην παρούσα ενότητα δύναται να ισχύουν για όλες τις μονάδες οπτανθρακοποίησης.
      
         
            Εκπομπές στην ατμόσφαιρα
         
      
      42.   Η ΒΔΤ για τις μονάδες λειοτρίβησης άνθρακα (προπαρασκευή άνθρακα, συμπεριλαμβανομένης της σύνθλιψης, της λειοτρίβησης, της κονιοποίησης και της κοσκίνισης) συνίσταται στην πρόληψη ή τη μείωση των εκπομπών σκόνης χρησιμοποιώντας μία ή περισσότερες από τις ακόλουθες τεχνικές:
      
                  Ι.
               
               
                  κτίριο ή/και περίβλημα διατάξεων (θλιπτηρίου, κονιοποιητήρα, κοσκίνων) και
               
            
                  ΙΙ.
               
               
                  αποτελεσματική συλλογή σκόνης και, εν συνεχεία, χρήση συστημάτων αποκονίωσης σε ξηρή κατάσταση
               
            Το επίπεδο εκπομπών που συνδέεται με τις ΒΔΤ για τη σκόνη είναι < 10 – 20 mg/Nm3, κατά μέσο όρο καθόλη τη διάρκεια της περιόδου δειγματοληψίας (ασυνεχής μέτρηση, στιγμιαία δείγματα για τουλάχιστον μισή ώρα).
      43.   Η ΒΔΤ για την αποθήκευση και το χειρισμό κονιοποιημένου άνθρακα συνίσταται στην πρόληψη ή τη μείωση των διάχυτων εκπομπών σκόνης χρησιμοποιώντας μία ή περισσότερες από τις ακόλουθες τεχνικές:
      
                  Ι.
               
               
                  αποθήκευση κονιοποιημένων υλικών σε σιλό ή αποθήκες,
               
            
                  ΙΙ.
               
               
                  χρήση κλειστών ή περίκλειστων μεταφορικών ταινιών,
               
            
                  ΙΙΙ.
               
               
                  ελαχιστοποίηση του ύψους πτώσης ανάλογα με το μέγεθος και την κατασκευή της μονάδας,
               
            
                  IV.
               
               
                  μείωση των εκπομπών από την τροφοδότηση του πύργου άνθρακα και από το όχημα τροφοδότησης
               
            
                  V.
               
               
                  πιο αποτελεσματική συλλογή και, εν συνεχεία, αποκονίωση.
               
            Κατά τη χρήση της ΒΔΤ V, το επίπεδο εκπομπών που συνδέεται με τις ΒΔΤ για τη σκόνη είναι < 10 – 20 mg/Nm3, κατά μέσο όρο καθόλη τη διάρκεια της περιόδου δειγματοληψίας (ασυνεχής μέτρηση, στιγμιαία δείγματα για τουλάχιστον μισή ώρα).
      44.   Η ΒΔΤ συνίσταται στην τροφοδότηση των θαλάμων οπτανθρακοποίησης με συστήματα τροφοδότησης μειωμένων εκπομπών.
      
         Περιγραφή
      
      Από μια ολοκληρωμένη οπτική, η τροφοδότηση χωρίς την παραγωγή καπνού ή η σειριακή τροφοδότηση με διπλούς ανοδικούς αγωγούς ή παρακαμπτήριους αγωγούς είναι οι προτιμώμενοι τύποι, διότι όλα τα αέρια και η σκόνη υφίστανται επεξεργασία στο πλαίσιο της επεξεργασίας αερίων της μονάδας οπτανθρακοποίησης.
      Εάν, ωστόσο, τα αέρια συλλέγονται και υφίστανται επεξεργασία εκτός της μονάδας οπτανθρακοποίησης, η τροφοδότηση με επεξεργασία των συλλεγόμενων αερίων στο έδαφος θεωρείται η προτιμώμενη μέθοδος. Η επεξεργασία θα πρέπει να συνίσταται στην αποτελεσματική συλλογή των εκπομπών και, εν συνεχεία, στην καύση για τη μείωση των οργανικών ενώσεων και στη χρήση ενός σακόφιλτρου για τη μείωση των σωματιδίων.
      Το συνδεδεμένο με τη ΒΔΤ επίπεδο εκπομπών σκόνης από συστήματα τροφοδότησης άνθρακα με επεξεργασία των συλλεγόμενων αερίων στο έδαφος είναι < 5 g/t οπτάνθρακα που ισοδυναμεί με < 50 mg/Nm3, κατά μέσο όρο κατά τη διάρκεια της περιόδου δειγματοληψίας (ασυνεχής μέτρηση, στιγμιαία δείγματα για τουλάχιστον μισή ώρα).
      Η συνδεδεμένη με τις ΒΔΤ διάρκεια των ορατών εκπομπών από την τροφοδότηση είναι μικρότερη των 30 δευτερολέπτων ανά τροφοδότηση κατά μέσο όρο μηνιαίως με τη χρήση της μεθόδου παρακολούθησης που περιγράφεται στη ΒΔΤ 46.
      45.   Η ΒΔΤ για την οπτανθρακοποίηση είναι η συλλογή των αερίων οπτανθρακοποίησης (COG) κατά τη διάρκεια της οπτανθρακοποίησης στο μέγιστο δυνατό βαθμό.
      46.   Η ΒΔΤ για τις μονάδες οπτανθρακοποίησης συνίσταται στη μείωση των εκπομπών μέσω της επίτευξης συνεχούς, αδιάλειπτης παραγωγής οπτάνθρακα χρησιμοποιώντας μία από τις ακόλουθες τεχνικές
      
                  Ι.
               
               
                  εκτεταμένη συντήρηση των θαλάμων παραγωγής, των θυρών της καμίνου και των στεγανωτήρων του πλαισίου, των ανοδικών αγωγών, των οπών πλήρωσης και του λοιπού εξοπλισμού (θα πρέπει να εκτελείται συστηματικό πρόγραμμα από ειδικά εκπαιδευμένο προσωπικό εντοπισμού και συντήρησης),
               
            
                  ΙΙ.
               
               
                  αποφυγή μεγάλων διακυμάνσεων στη θερμοκρασία,
               
            
                  ΙΙΙ.
               
               
                  ολοκληρωμένη παρατήρηση και παρακολούθηση της οπτανθρακοποίησης,
               
            
                  IV.
               
               
                  καθαρισμός των θυρών, των στεγανωτήρων του πλαισίου, των οπών πλήρωσης, των καλυμμάτων και των ανοδικών αγωγών μετά το χειρισμό (εφαρμόζεται σε νέες και, σε ορισμένες περιπτώσεις, σε υφιστάμενες μονάδες),
               
            
                  V.
               
               
                  διατήρηση ελεύθερης ροής αερίου στις μονάδες οπτανθρακοποίησης,
               
            
                  VI.
               
               
                  κατάλληλη ρύθμιση της πίεσης κατά την οπτανθρακοποίηση και εφαρμογή ευέλικτων θυρών στεγανοποίησης με ελατήριο ή θυρών με μαχαιροειδή άκρη (στην περίπτωση κλιβάνων ύψους μικρότερου από ή ίσου με 5 μέτρα και σε καλή κατάσταση λειτουργίας),
               
            
                  VII.
               
               
                  χρήση στεγανών ανοδικών αγωγών για τη μείωση των ορατών εκπομπών από ολόκληρη τη συσκευή, η οποία παρέχει πέρασμα από τη συστοιχία της μονάδας οπτανθρακοποίησης στο σύστημα προσυλλογής αερίου, τους χηνίσκους και τους σταθερούς παρακαμπτήριους αγωγούς,
               
            
                  VIII.
               
               
                  σφράγισμα των καλυμμάτων των οπών πλήρωσης με ανάρτηση από άργιλο (ή άλλο κατάλληλο στεγανοποιητικό υλικό) για τη μείωση των ορατών εκπομπών από όλες τις οπές,
               
            
                  ΙΧ.
               
               
                  εξασφάλιση πλήρους οπτανθρακοποίησης (αποφυγή ξεφουρνίσματος οπτάνθρακα ανεπαρκούς οπτήσεως) μέσω της εφαρμογής κατάλληλων τεχνικών,
               
            
                  Χ.
               
               
                  εγκατάσταση μεγαλύτερων θαλάμων παραγωγής (εφαρμόζεται σε νέες μονάδες και σε ορισμένες περιπτώσεις πλήρους αντικατάστασης της μονάδας πάνω στα παλαιά θεμέλια),
               
            
                  ΧΙ.
               
               
                  κατά περίπτωση, χρήση ρύθμισης μεταβλητής πίεσης στους θαλάμους παραγωγής κατά τη διάρκεια της οπτανθρακοποίησης (εφαρμόζεται σε νέες μονάδες και δύναται να αποτελεί επιλογή για τις υφιστάμενες μονάδες· η δυνατότητα εφαρμογής της τεχνικής αυτής σε υφιστάμενες μονάδες θα πρέπει να αξιολογείται προσεκτικά και εξαρτάται από την επιμέρους κατάσταση κάθε μονάδας.
               
            Το συνδεδεμένο με τις ΒΔΤ ποσοστό ορατών εκπομπών από όλες τις θύρες είναι < 5 – 10 %.
      Το συνδεδεμένο με τη ΒΔΤ VII και τη ΒΔΤ VIII ποσοστό ορατών εκπομπών για κάθε τύπο πηγής είναι < 1 %.
      Τα ποσοστά σχετίζονται με τη συχνότητα τυχόν διαρροών σε σύγκριση με τον συνολικό αριθμό θυρών, ανοδικών αγωγών ή καλυμμάτων οπών πλήρωσης ως μηνιαίος μέσος όρος με τη χρήση μεθόδου παρακολούθησης, όπως περιγράφεται ακολούθως.
      Για την εκτίμηση των διάχυτων εκπομπών από μονάδες οπτανθρακοποίησης, χρησιμοποιούνται οι ακόλουθες μέθοδοι:
      
                  —
               
               
                  η μέθοδος EPA 303,
               
            
                  —
               
               
                  η μεθοδολογία DMT (Deutsche Montan Technologie GmbH),
               
            
                  —
               
               
                  η μεθοδολογία που έχει αναπτυχθεί από τη BCRA (Βρετανική Ένωση Ερευνών για την Απανθράκωση),
               
            
                  —
               
               
                  η μεθοδολογία που εφαρμόζεται στην Ολλανδία, βάσει του υπολογισμού των ορατών διαρροών των ανοδικών αγωγών και των οπών πλήρωσης, με την εξαίρεση των ορατών εκπομπών λόγω των συνήθων εργασιών (τροφοδότηση άνθρακα, ξεφούρνισμα).
               
            47.   Η ΒΔΤ για τη μονάδα επεξεργασίας αερίων συνίσταται στην ελαχιστοποίηση των διαφευγουσών εκπομπών αερίων χρησιμοποιώντας τις ακόλουθες τεχνικές
      
                  Ι.
               
               
                  ελαχιστοποίηση του αριθμού των φλαντζών συγκολλώντας τις συνδέσεις των σωληνώσεων όπου είναι δυνατό,
               
            
                  ΙΙ.
               
               
                  χρήση κατάλληλων στεγανοδακτυλίων για τις φλάντζες και τις βαλβίδες,
               
            
                  ΙΙΙ.
               
               
                  χρήση αεροστεγών αντλιών (π.χ. μαγνητικών αντλιών),
               
            
                  IV.
               
               
                  αποφυγή εκπομπών από τις βαλβίδες ασφαλείας σε δεξαμενές αποθήκευσης μέσω των εξής:
                  
                              —
                           
                           
                              συνδέοντας το στόμιο εξόδου της βαλβίδας στη μονάδα προ-συλλογής αερίου του οπτανθρακοποιείου ή
                           
                        
                              —
                           
                           
                              συλλογή των αερίων και, εν συνεχεία, καύση.
                           
                        
            
         Δυνατότητα εφαρμογής
      
      Οι τεχνικές μπορούν να εφαρμόζονται σε νέες και υφιστάμενες μονάδες. Ο αεροστεγής σχεδιασμός πιθανώς να είναι ευκολότερο να επιτευχθεί σε νέες μονάδες παρά σε υφιστάμενες.
      48.   Η ΒΔΤ συνίσταται στη μείωση της περιεκτικότητας σε θείο του αερίου του οπτανθρακοποιείου χρησιμοποιώντας μια από τις ακόλουθες τεχνικές:
      
                  Ι.
               
               
                  αποθείωση μέσω συστημάτων απορρόφησης,
               
            
                  II.
               
               
                  υγρή οξειδωτική αποθείωση.
               
            Οι υπολειμματικές συγκεντρώσεις θειώδους οξέος (H2S) που συνδέονται με τις ΒΔΤ, προσδιοριζόμενες ως μέση ημερήσια τιμή, είναι < 300 – 1 000 mg/Nm3 στην περίπτωση χρήσης της ΒΔΤ Ι (όπου οι υψηλότερες τιμές συνδέονται με υψηλότερη θερμοκρασία περιβάλλοντος και οι χαμηλότερες τιμές συνδέονται με χαμηλότερη θερμοκρασία περιβάλλοντος) και < 10 mg/Nm3 στην περίπτωση χρήσης της ΒΔΤ II.
      49.   Η ΒΔΤ για τη θέρμανση του οπτανθρακοποιείου συνίσταται στη μείωση των εκπομπών χρησιμοποιώντας τις ακόλουθες τεχνικές:
      
                  Ι.
               
               
                  πρόληψη της διαρροής μεταξύ του θαλάμου παραγωγής και του θαλάμου θέρμανσης μέσω τακτικής λειτουργίας του οπτανθρακοποιείου,
               
            
                  ΙΙ.
               
               
                  επιδιόρθωση διαρροών μεταξύ του θαλάμου παραγωγής και του θαλάμου θέρμανσης (εφαρμόζεται μόνο σε υφιστάμενες μονάδες),
               
            
                  ΙΙΙ.
               
               
                  ενσωμάτωση τεχνικών μειωμένων οξειδίων του αζώτου (NOX) στην κατασκευή νέων συστοιχιών, όπως σταδιακή καύση και χρήση λεπτότερων πλίνθων και πυρίμαχου υλικού με καλύτερη θερμική αγωγιμότητα (εφαρμόζεται μόνο σε νέες μονάδες),
               
            
                  IV.
               
               
                  χρήση αποθειωμένων αερίων διεργασιών από το οπτανθρακοποιείο.
               
            Τα συνδεδεμένα με τις ΒΔΤ επίπεδα εκπομπών, προσδιοριζόμενα ως μέση ημερήσια τιμή, τα οποία αφορούν περιεκτικότητα οξυγόνου της τάξης του 5 %, είναι:
      
                  —
               
               
                  οξείδια του θείου (SOX), εκφραζόμενα ως διοξείδιο του θείου (SO2) < 200 – 500 mg/Nm3
                  
               
            
                  —
               
               
                  σκόνη < 1 – 20 mg/Nm3
                      (3)
                  
               
            
                  —
               
               
                  οξείδια του αζώτου (NOX), εκφραζόμενα ως διοξείδιο του αζώτου (NO2) < 350 – 500 mg/Nm3 για νέες ή ουσιαστικά εκσυγχρονισμένες μονάδες (ηλικίας μικρότερης των 10 ετών) και 500 – 650 mg/Nm3 για παλαιότερες μονάδες με καλοσυντηρημένες συστοιχίες και ενσωματωμένες τεχνικές μειωμένων οξειδίων του αζώτου (NOX).
               
            50.   Η ΒΔΤ για το ξεφούρνισμα συνίσταται στη μείωση των εκπομπών σκόνης χρησιμοποιώντας τις ακόλουθες τεχνικές:
      
                  Ι.
               
               
                  συλλογή μέσω ολοκληρωμένου μηχανήματος μεταφοράς οπτάνθρακα εξοπλισμένου με κάλυμμα,
               
            
                  ΙΙ.
               
               
                  επεξεργασία αερίων μέσω επίγειας συλλογής με σακόφιλτρο ή άλλα συστήματα μείωσης της σκόνης,
               
            
                  ΙΙΙ.
               
               
                  χρήση ενός σημείου ή ενός οχήματος σβέσης οπτάνθρακα.
               
            Το συνδεδεμένο με τις ΒΔΤ επίπεδο εκπομπών σκόνης από το ξεφούρνισμα οπτάνθρακα είναι < 10 mg/Nm3 στην περίπτωση σακόφιλτρων και < 20 mg/Nm3 σε άλλες περιπτώσεις, προσδιοριζόμενο κατά μέσο όρο κατά τη διάρκεια της περιόδου δειγματοληψίας (ασυνεχής μέτρηση, στιγμιαία δείγματα για τουλάχιστον μισή ώρα).
      
         Δυνατότητα εφαρμογής
      
      Στις υφιστάμενες μονάδες, η έλλειψη χώρου δύναται να περιορίζει τη δυνατότητα εφαρμογής.
      51.   Η ΒΔΤ για τη σβέση του οπτάνθρακα συνίσταται στη μείωση των εκπομπών σκόνης χρησιμοποιώντας μια από τις ακόλουθες τεχνικές:
      
                  Ι.
               
               
                  ξηρή σβέση οπτάνθρακα (CDQ) με ανάκτηση της αισθητής θερμότητας και αποκονίωση από τις εργασίες τροφοδότησης, χειρισμού και κοσκίνισης μέσω σακόφιλτρου,
               
            
                  ΙΙ.
               
               
                  συμβατική υγρή σβέση με ελαχιστοποιημένες εκπομπές,
               
            
                  ΙΙΙ.
               
               
                  σβέση με σταθεροποίηση οπτάνθρακα (CSQ).
               
            Τα συνδεδεμένα με τις ΒΔΤ επίπεδα εκπομπών σκόνης, προσδιοριζόμενα ως μέση ημερήσια τιμή κατά τη διάρκεια της περιόδου δειγματοληψίας, είναι:
      
                  —
               
               
                  < 20 mg/Nm3 στην περίπτωση ξηρής σβέσης οπτάνθρακα
               
            
                  —
               
               
                  < 25 g/t οπτάνθρακα στην περίπτωση συμβατικής υγρής σβέσης με ελαχιστοποιημένες εκπομπές (4)
                  
               
            
                  —
               
               
                  < 10 g/t οπτάνθρακα στην περίπτωση σβέσης με σταθεροποίηση οπτάνθρακα (5).
               
            
         Περιγραφή της ΒΔΤ Ι
      
      Για τη συνεχή λειτουργία των μονάδων ξηρής σβέσης οπτάνθρακα, υπάρχουν δύο διαθέσιμες επιλογές. Στη μία περίπτωση, η μονάδα ξηρής σβέσης αποτελείται από δύο έως τέσσερις θαλάμους. Η μία μονάδα βρίσκεται πάντα σε κατάσταση αναμονής. Ως εκ τούτου, δεν απαιτείται υγρή σβέση, αλλά η μονάδα ξηρής σβέσης οπτάνθρακα πρέπει να έχει μεγαλύτερη χωρητικότητα από τη μονάδα οπτανθρακοποιείου, κάτι που συνεπάγεται υψηλό κόστος. Στην άλλη περίπτωση, είναι απαραίτητο ένα πρόσθετο σύστημα υγρής σβέσης.
      Στην περίπτωση μετατροπής μιας μονάδας υγρής σβέσης σε μονάδα ξηρής σβέσης, το υφιστάμενο σύστημα υγρής σβέσης δύναται να διατηρηθεί για το σκοπό αυτό. Η εν λόγω μονάδα ξηρής σβέσης δεν διαθέτει πλεονάζουσα δυνατότητα επεξεργασίας σε σύγκριση με τη μονάδα του οπτανθρακοποιείου.
      
         Δυνατότητα εφαρμογής της ΒΔΤ ΙΙ
      
      Οι υφιστάμενοι πύργοι σβέσης δύναται να εξοπλιστούν με θυρίδες μείωσης των εκπομπών. Απαιτείται ελάχιστο ύψος πύργου τουλάχιστον 30 μέτρων για την εξασφάλιση κατάλληλων συνθηκών κλίσης μήτρας.
      
         Δυνατότητα εφαρμογής της ΒΔΤ ΙΙΙ
      
      Καθώς το σύστημα είναι μεγαλύτερο από ό,τι απαιτείται στην περίπτωση της συμβατικής σβέσης, η έλλειψη χώρου στη μονάδα δύναται να περιορίζει την εφαρμογή της τεχνικής.
      52.   Η ΒΔΤ για την ταξινόμηση και το χειρισμό του οπτάνθρακα συνίσταται στην πρόληψη ή τη μείωση των εκπομπών σκόνης χρησιμοποιώντας συνδυαστικά τις ακόλουθες τεχνικές:
      
                  Ι.
               
               
                  χρήση περιβλημάτων για τα κτίρια ή τις διατάξεις,
               
            
                  ΙΙ.
               
               
                  αποτελεσματική συλλογή και, εν συνεχεία, αποκονίωση σε ξηρή κατάσταση.
               
            Το επίπεδο εκπομπών που συνδέεται με τις ΒΔΤ για τη σκόνη είναι < 10 mg/Nm3, κατά μέσο όρο καθόλη τη διάρκεια της περιόδου δειγματοληψίας (ασυνεχής μέτρηση, στιγμιαία δείγματα για τουλάχιστον μισή ώρα).
      
         
            Ύδατα και λύματα
         
      
      53.   Η ΒΔΤ συνίσταται στην ελαχιστοποίηση και επαναχρησιμοποίηση του νερού σβέσης στο μέτρο του δυνατού.
      54.   Η ΒΔΤ συνίσταται στην αποφυγή της επαναχρησιμοποίησης νερού διεργασιών με σημαντικό οργανικό φορτίο (όπως ακατέργαστα λύματα, λύματα με υψηλή περιεκτικότητα σε υδρογονάνθρακες, κ.λπ.) ως νερό σβέσης.
      55.   Η ΒΔΤ συνίσταται στην προεπεξεργασία των λυμάτων από τη διαδικασία οπτανθρακοποίησης και στον καθαρισμό του αερίου οπτανθρακοποιείου πριν από την απόρριψή του σε μονάδα επεξεργασίας λυμάτων χρησιμοποιώντας μία ή περισσότερες από τις κάτωθι τεχνικές:
      
                  Ι.
               
               
                  αποτελεσματική απομάκρυνση της πίσσας και των πολυκυκλικών αρωματικών υδρογονανθράκων (PAH) χρησιμοποιώντας κροκίδωση και, εν συνεχεία, επίπλευση, καθίζηση και διήθηση μεμονωμένα ή συνδυαστικά,
               
            
                  ΙΙ.
               
               
                  αποτελεσματική εκρόφηση της αμμωνίας με αέρα χρησιμοποιώντας αλκαλικά και ατμό.
               
            56.   Η ΒΔΤ για τα προεπεξεργασμένα λύματα από τη διεργασία οπτανθρακοποίησης και τον καθαρισμό του αερίου οπτανθρακοποιείου συνίσταται στη χρήση βιολογικής επεξεργασίας λυμάτων με ενσωματωμένα στάδια απονίτρωσης/ νιτροποίησης.
      Τα συνδεδεμένα με τη ΒΔΤ επίπεδα εκπομπών, βάσει ειδικού τυχαίου δείγματος ή 24ωρου σύνθετου δείγματος, τα οποία αφορούν μόνο μονάδες μονής επεξεργασίας λυμάτων οπτανθρακοποιείου, είναι τα εξής:
      
                  
                              —
                           
                           
                              χημικώς απαιτούμενο οξυγόνο (COD (6))
                           
                        
               
                  < 220 mg/l
               
            
                  
                              —
                           
                           
                              βιολογικώς απαιτούμενο οξυγόνο για 5 ημέρες (BOD5)
                           
                        
               
                  < 20 mg/l
               
            
                  
                              —
                           
                           
                              θειούχες ενώσεις, εύκολα αποδεσμευόμενες (7)
                              
                           
                        
               
                  < 0,1 mg/l
               
            
                  
                              —
                           
                           
                              θειοκυανικό (SCN-)
                           
                        
               
                  < 4 mg/l
               
            
                  
                              —
                           
                           
                              κυανιούχες ενώσεις (CN-), εύκολα αποδεσμευόμενες (8)
                              
                           
                        
               
                  < 0,1 mg/l
               
            
                  
                              —
                           
                           
                              πολυκυκλικοί αρωματικοί υδρογονάνθρακες (PAH)
                              (άθροισμα φθορανθενίου, βενζο(b)φθορανθενίου, βενζο(k)φθορανθενίου, βενζο(a)πυρενίου, ινδενο[1,2,3-cd]πυρενίου και βενζο[g,h,i]περυλενίου)
                           
                        
               
                  < 0,05 mg/l
               
            
                  
                              —
                           
                           
                              φαινόλες
                           
                        
               
                  < 0,5 mg/l
               
            
                  
                              —
                           
                           
                              άθροισμα αμμωνίας-αζώτου (NH4
                                 +-N),
                              νιτρικού-αζώτου (NO3
                                 --N) και νιτρώδους-αζώτου (NO2
                                 --N)
                           
                        
               
                  < 15 – 50 mg/l.
               
            Σχετικά με το άθροισμα αμμωνίας-αζώτου (NH4
         +-N), νιτρικού-αζώτου (NO3
         --N) και νιτρώδους-αζώτου (NO2
         --N), οι μικρότερες των 35 mg/l τιμές συνήθως συνδέονται με την εφαρμογή προηγμένων μονάδων βιολογικής επεξεργασίας λυμάτων με προ-απονίτρωση/νιτροποίηση και μετα-απονίτρωση.
      
         
            Κατάλοιπα παραγωγής
         
      
      57.   Η ΒΔΤ συνίσταται στην ανακύκλωση των καταλοίπων παραγωγής, όπως είναι η πίσσα από το νερό του οπτανθρακοποιείου, τα λύματα απόσταξης και η πλεονάζουσα ενεργοποιημένη ιλύς από τη μονάδα επεξεργασίας λυμάτων, και στην επαναχρησιμοποίησή τους στο υλικό τροφοδότησης της μονάδας οπτανθρακοποιείου με άνθρακα.
      
         
            Ενέργεια
         
      
      58.   Η ΒΔΤ συνίσταται στη χρήση των συλλεγόμενων αερίων οπτανθρακοποίησης ως καύσιμου ή αναγωγικού μέσου ή για την παραγωγή χημικών.
      1.5   Συμπεράσματα ΒΔΤ για υψικαμίνους
      
      Εκτός εάν άλλως αναφέρεται, τα συμπεράσματα ΒΔΤ που παρουσιάζονται στην παρούσα ενότητα μπορούν να ισχύουν για όλες τις υψικαμίνους.
      
         
            Εκπομπές στην ατμόσφαιρα
         
      
      59.   Η ΒΔΤ για διακινούμενο αέρα κατά τη φόρτωση από τα σιλό αποθήκευσης της μονάδας έγχυσης άνθρακα συνίσταται στη δέσμευση των εκπομπών σκόνης και την εκτέλεση, ακολούθως, αποκονίωσης σε ξηρή κατάσταση.
      Το επίπεδο εκπομπών που συνδέεται με τη ΒΔΤ για τη σκόνη είναι < 20 mg/Nm3, κατά μέσο όρο καθόλη τη διάρκεια της περιόδου δειγματοληψίας (ασυνεχής μέτρηση, στιγμιαία δείγματα για τουλάχιστον μισή ώρα).
      60.   Η ΒΔΤ για την προετοιμασία του φορτίου (ανάμειξη, μείξη) και τη μεταφορά του συνίσταται στην ελαχιστοποίηση των εκπομπών σκόνης και, κατά περίπτωση, στη συλλογή και επακόλουθη αποκονίωση μέσω ηλεκτροστατικού διαχωριστή ή σακόφιλτρου.
      61.   Η ΒΔΤ για το χυτήριο (οπές έκχυσης, αύλακες εκκένωσης, σημεία τροφοδότησης κωνικών κάδων χύτευσης, ξαφριστές) συνίσταται στην πρόληψη ή τη μείωση των διάχυτων εκπομπών σκόνης χρησιμοποιώντας τις ακόλουθες τεχνικές:
      
                  I.
               
               
                  κάλυψη των αυλακών εκκένωσης,
               
            
                  II.
               
               
                  βελτιστοποίηση της απόδοσης δέσμευσης των διάχυτων εκπομπών σκόνης και των αναθυμιάσεων και, εν συνεχεία, καθαρισμός των απαερίων μέσω ηλεκτροστατικού διαχωριστή ή σακόφιλτρου,
               
            
                  III.
               
               
                  εξάλειψη των αναθυμιάσεων με τη χρήση αζώτου κατά την έκχυση, όπου είναι δυνατό και όπου δεν έχει εγκατασταθεί σύστημα συλλογής και αποκονίωσης των εκπομπών κατά την έκχυση.
               
            Κατά τη χρήση της ΒΔΤ ΙΙ, το συνδεδεμένο με τη ΒΔΤ επίπεδο εκπομπών σκόνης είναι < 1 – 15 mg/Nm3, προσδιοριζόμενο ως μέση ημερήσια τιμή.
      62.   Η ΒΔΤ συνίσταται στη χρήση επένδυσης στους αύλακες εκκένωσης που δεν περιέχει πίσσα.
      63.   Η ΒΔΤ συνίσταται στην ελαχιστοποίηση της απελευθέρωσης αερίου υψικαμίνου κατά την τροφοδότηση χρησιμοποιώντας μία ή περισσότερες από τις ακόλουθες τεχνικές:
      
                  Ι.
               
               
                  φάρυγγας χωρίς κώδωνες με πρωτοβάθμια και δευτεροβάθμια εξίσωση,
               
            
                  ΙΙ.
               
               
                  σύστημα ανάκτησης αερίων ή αερισμού,
               
            
                  ΙΙΙ.
               
               
                  χρήση του αερίου υψικαμίνου για την άσκηση πίεσης στις δεξαμενές αποθήκευσης κορυφής.
               
            
         Δυνατότητα εφαρμογής της ΒΔΤ ΙΙ
      
      Δύναται να εφαρμόζεται σε νέες μονάδες. Εφαρμόζεται σε υφιστάμενες μονάδες μόνο στις περιπτώσεις που η κάμινος διαθέτει σύστημα τροφοδότησης χωρίς κώδωνες. Δεν εφαρμόζεται σε μονάδες στις οποίες χρησιμοποιούνται άλλα αέρια πέραν του αερίου υψικαμίνου (π.χ. άζωτο) για την αύξηση της πίεσης στις δεξαμενές αποθήκευσης στην κορυφή της υψικαμίνου.
      64.   Η ΒΔΤ συνίσταται στη μείωση των εκπομπών σκόνης από το αέριο υψικαμίνου χρησιμοποιώντας μία ή περισσότερες από τις ακόλουθες τεχνικές:
      
                  Ι.
               
               
                  χρήση διατάξεων προαποκονίωσης σε ξηρή κατάσταση, όπως:
                  
                              i.
                           
                           
                              εκτροπέων,
                           
                        
                              ii.
                           
                           
                              συλλεκτήρων σκόνης,
                           
                        
                              iii.
                           
                           
                              κυκλώνων,
                           
                        
                              iv.
                           
                           
                              ηλεκτροστατικών διαχωριστών·
                           
                        
            
                  II.
               
               
                  μείωση της σκόνης σε δεύτερο στάδιο, όπως:
                  
                              i.
                           
                           
                              μηχανήματα καθαρισμού αέρα τύπου φράκτη,
                           
                        
                              ii.
                           
                           
                              μηχανήματα καθαρισμού αέρα τύπου Βεντούρι,
                           
                        
                              iii.
                           
                           
                              δακτυλιοειδείς τομείς στραγγαλισμού,
                           
                        
                              iv.
                           
                           
                              ηλεκτροστατικοί διαχωριστές για καθαρισμό σε υγρή κατάσταση,
                           
                        
                              v.
                           
                           
                              αεριστήρες άμμου.
                           
                        
            Για το καθαρισμένο αέριο υψικαμίνου, η εναπομείνασα συγκέντρωση σκόνης που συνδέεται με τις ΒΔΤ είναι < 10 mg/Nm3, κατά μέσο όρο καθόλη τη διάρκεια της περιόδου δειγματοληψίας (ασυνεχής μέτρηση, στιγμιαία δείγματα για τουλάχιστον μισή ώρα).
      65.   Η ΒΔΤ για τους αεροθερμαντήρες συνίσταται στη μείωση των εκπομπών χρησιμοποιώντας αποθειωμένο και αποκονιασμένο πλεονάζον αέριο οπτανθρακοποιείου, αποκονιασμένο αέριο υψικαμίνου, αποκονιασμένο αέριο καμίνου βασικού οξυγόνο και φυσικό αέριο, μεμονωμένα ή συνδυαστικά.
      Τα συνδεδεμένα με τη ΒΔΤ επίπεδα εκπομπών, προσδιοριζόμενα ως μέση ημερήσια τιμή, τα οποία αφορούν περιεκτικότητα οξυγόνου της τάξης του 3 %, είναι:
      
                  —
               
               
                  οξείδια του θείου (SOX), εκφραζόμενα ως διοξείδιο του θείου (SO2) < 200 mg/Nm3
                  
               
            
                  —
               
               
                  σκόνη < 10 mg/Nm3
                  
               
            
                  —
               
               
                  οξείδια του αζώτου (NOx), εκφραζόμενα ως διοξείδιο του αζώτου (NO2) < 100 mg/Nm3.
               
            
         
            Ύδατα και λύματα
         
      
      66.   Η ΒΔΤ για την κατανάλωση και την απόρριψη νερού από την επεξεργασία του αερίου υψικαμίνου συνίσταται στην ελαχιστοποίηση και την επαναχρησιμοποίηση του νερού καθαρισμού στο μέγιστο δυνατό βαθμό, π.χ. για την κοκκοποίηση της σκωρίας, εάν είναι απαραίτητο, αφού υποστεί επεξεργασία με φίλτρο με στρώση σκύρων.
      67.   Η ΒΔΤ για την επεξεργασία λυμάτων από την επεξεργασία του αερίου υψικαμίνου συνίσταται στη χρήση κροκίδωσης (πήξης) και καθίζησης και στη μείωση των εύκολα αποδεσμευόμενων κυανιούχων ενώσεων, εάν είναι απαραίτητο.
      Τα συνδεδεμένα με τις ΒΔΤ επίπεδα εκπομπών, βάσει ειδικού τυχαίου δείγματος ή 24ωρου σύνθετου δείγματος, είναι τα εξής:
      
                  —
               
               
                  αιωρούμενα στερεά
               
               
                  < 30 mg/l
               
            
                  —
               
               
                  σίδηρος
               
               
                  < 5 mg/l
               
            
                  —
               
               
                  μόλυβδος
               
               
                  < 0,5 mg/l
               
            
                  —
               
               
                  ψευδάργυρος
               
               
                  < 2 mg/l
               
            
                  —
               
               
                  κυανιούχες ενώσεις (CN-), εύκολα αποδεσμευόμενες (9)
                  
               
               
                  < 0,4 mg/l.
               
            
         
            Κατάλοιπα παραγωγής
         
      
      68.   Η ΒΔΤ συνίσταται στην πρόληψη της παραγωγής αποβλήτων από υψικαμίνους χρησιμοποιώντας μία ή περισσότερες από τις ακόλουθες τεχνικές:
      
                  Ι.
               
               
                  κατάλληλη συλλογή και αποθήκευση ώστε να ακολουθήσει ειδική επεξεργασία·
               
            
                  II.
               
               
                  επιτόπια ανακύκλωση της χονδρόκοκκης σκόνης από την επεξεργασία του αερίου υψικαμίνου και της σκόνης από την διαδικασία αποκονίωσης του χυτηρίου, λαμβάνοντας δεόντως υπόψη τις επιπτώσεις των εκπομπών από τη μονάδα στην οποία ανακυκλώνονται·
               
            
                  ΙΙΙ.
               
               
                  φυγόκεντρος καθαρισμός (με υδροκυκλώνα) της ιλύος και, εν συνεχεία, επιτόπια ανακύκλωση του χονδρόκοκκου κλάσματος (εφαρμόζεται στις περιπτώσεις που χρησιμοποιείται σύστημα αποκονίωσης σε υγρή κατάσταση και που η διανομή της περιεκτικότητας ψευδαργύρου στα διάφορα μεγέθη κόκκων επιτρέπει εύλογο διαχωρισμό)·
               
            
                  IV.
               
               
                  επεξεργασία σκωρίας, κατά προτίμηση μέσω κοκκοποίησης (στις περιπτώσεις που το επιτρέπουν οι συνθήκες της αγοράς), για εξωτερική χρήση της σκωρίας (π.χ. στην τσιμεντοβιομηχανία ή για την κατασκευή οδικών έργων).
               
            Η ΒΔΤ συνίσταται στην ελεγχόμενη διαχείριση των καταλοίπων της διεργασίας υψικαμίνου που δεν δύναται να αποφευχθούν ή να ανακυκλωθούν.
      69.   Η ΒΔΤ για την ελαχιστοποίηση των εκπομπών από την επεξεργασία της σκωρίας συνίσταται στην συμπύκνωση των αναθυμιάσεων εάν απαιτείται μείωση των οσμών.
      
         
            Διαχείριση πόρων
         
      
      70.   Η ΒΔΤ για τη διαχείριση των πόρων των υψικαμίνων συνίσταται στη μείωση της κατανάλωσης οπτάνθρακα μέσω απευθείας εγχεόμενων αναγωγικών μέσων, όπως κονιοποιημένου άνθρακα, πετρελαίου, βαρέος ελαίου, πίσσας, καταλοίπων πετρελαίου, αερίου οπτανθρακοποιείου, φυσικού αερίου και αποβλήτων, όπως μεταλλικών καταλοίπων, χρησιμοποιημένων λαδιών και γαλακτωμάτων, ελαιωδών καταλοίπων, λιπών και πλαστικών αποβλήτων, μεμονωμένα ή συνδυαστικά.
      
         Δυνατότητα εφαρμογής
      
      Έγχυση άνθρακα: Η μέθοδος αυτή εφαρμόζεται σε όλες τις υψικαμίνους που διαθέτουν σύστημα έγχυσης κονιοποιημένου άνθρακα και εμπλουτισμού οξυγόνου.
      Έγχυση αερίου: Η έγχυση στις σωληνώσεις αερίου οπτανθρακοποιείου εξαρτάται ιδιαιτέρως από τη διαθεσιμότητα του αερίου το οποίο δύναται να χρησιμοποιείται αποτελεσματικά σε άλλο σημείο του χαλυβουργείου.
      Έγχυση πλαστικών: Θα πρέπει να σημειωθεί ότι η τεχνική αυτή εξαρτάται ιδιαίτερα από τις τοπικές συνθήκες και τις συνθήκες της αγοράς. Τα πλαστικά δύναται να περιέχουν Cl και βαρέα μέταλλα, όπως Hg, Cd, Pb και Zn. Ανάλογα με τη σύσταση των χρησιμοποιούμενων αποβλήτων (π.χ. ελαφρά κλάσματα από τεμαχισμό), η ποσότητα Hg, Cr, Cu, Ni και Mo στο αέριο υψικαμίνου δύναται να αυξάνεται.
      Απευθείας έγχυση χρησιμοποιημένων ελαίων, λιπών και γαλακτωμάτων ως αναγωγικών μέσων και στερεών καταλοίπων σιδήρου: Η συνεχής λειτουργία του συστήματος αυτού βασίζεται στη λειτουργική έννοια της παράδοσης και στην αποθήκευση των καταλοίπων. Επίσης, η εφαρμοζόμενη τεχνολογία μεταφοράς είναι ιδιαιτέρως σημαντική για την επιτυχημένη λειτουργία της τεχνικής αυτής.
      
         
            Ενέργεια
         
      
      71.   Η ΒΔΤ συνίσταται στη διατήρηση ομαλής και συνεχούς λειτουργίας της υψικαμίνου σε σταθερή κατάσταση ώστε να ελαχιστοποιούνται οι εκπομπές και να μειώνεται η πιθανότητα ολισθήσεων φορτίου.
      72.   Η ΒΔΤ συνίσταται στη χρήση του συλλεγόμενου αερίου υψικαμίνου ως καυσίμου.
      73.   Η ΒΔΤ συνίσταται στην ανάκτηση της ενέργειας της πίεσης του αερίου υψικαμίνου στις περιπτώσεις που υπάρχει επαρκής πίεση αερίου υψικαμίνου και μειωμένες συγκεντρώσεις αλκαλίων
      
         Δυνατότητα εφαρμογής
      
      Η ανάκτηση της πίεσης του αερίου υψικαμίνου δύναται να εφαρμόζεται σε νέες μονάδες και, σε ορισμένες περιπτώσεις, σε υφιστάμενες μονάδες, παρόλο που εκεί συνεπάγεται περισσότερες δυσκολίες και επιπρόσθετο κόστος. Θεμελιώδους σημασίας για την εφαρμογή της τεχνικής αυτής είναι να υπάρχει επαρκής πίεση αερίου υψικαμίνου άνω του 1,5 bar (μανομετρική πίεση).
      Στις νέες μονάδες, ο στρόβιλος αερίου υψικαμίνου και η μονάδα καθαρισμού του αερίου υψικαμίνου δύναται να ρυθμίζονται μεταξύ τους ώστε να επιτυγχάνεται υψηλή απόδοση στον καθαρισμό και στην ανάκτηση της ενέργειας.
      74.   Η ΒΔΤ συνίσταται στην προθέρμανση των αερίων καυσίμων του θερμαντήρα ή του αέρα καύσης χρησιμοποιώντας τα απαέρια του θερμαντήρα και στη βελτιστοποίηση της διαδικασίας καύσης του θερμαντήρα.
      
         Περιγραφή
      
      Για τη βελτιστοποίηση της ενεργειακής απόδοσης του θερμαντήρα, δύναται να χρησιμοποιείται μία ή περισσότερες από τις ακόλουθες τεχνικές:
      
                  —
               
               
                  λειτουργία θερμαντήρα με την υποστήριξη υπολογιστή,
               
            
                  —
               
               
                  προθέρμανση του καυσίμου ή του αέρα καύσης σε συνδυασμό με μόνωση της γραμμής παροχής ψυχρού αέρα και του καπναγωγού καυσαερίων,
               
            
                  —
               
               
                  χρήση καταλληλότερων καυστήρων για τη βελτίωση της καύσης,
               
            
                  —
               
               
                  ταχεία μέτρηση του οξυγόνου και, εν συνεχεία, προσαρμογή των συνθηκών καύσης.
               
            
         Δυνατότητα εφαρμογής
      
      Η δυνατότητα εφαρμογής της τεχνικής προθέρμανσης του καυσίμου εξαρτάται από την απόδοση των θερμαντήρων, καθώς αυτή καθορίζει τη θερμοκρασία των απαερίων (π.χ. σε θερμοκρασίες απαερίων κατώτερες των 250 °C, η ανάκτηση της θερμότητας ενδέχεται να μην είναι τεχνικά ή οικονομικά βιώσιμη επιλογή).
      Η εφαρμογή ελέγχου με τη βοήθεια υπολογιστή ενδέχεται να απαιτεί την κατασκευή τέταρτου θερμαντήρα στην περίπτωση υψικαμίνων με τρεις θερμαντήρες (εάν είναι δυνατό) ώστε να μεγιστοποιούνται τα οφέλη.
      1.6   Συμπεράσματα ΒΔΤ για τη χαλυβομεταλλουργία και τη χύτευση με κάμινο βασικού οξυγόνου
      
      Εκτός εάν άλλως αναφέρεται, τα συμπεράσματα ΒΔΤ που παρουσιάζονται στην παρούσα ενότητα δύναται να ισχύουν για όλες τις μονάδες χαλυβομεταλλουργίας και χύτευσης με χρήση οξυγόνου.
      
         
            Εκπομπές στην ατμόσφαιρα
         
      
      75.   Η ΒΔΤ για την ανάκτηση του αερίου της καμίνου βασικού οξυγόνου (ΚΒΟ) μέσω μη πλήρους καύσης (suppressed combustion) συνίσταται στη συλλογή του αερίου της ΚΒΟ κατά την εμφύσηση στο μέγιστο δυνατό βαθμό και στον καθαρισμό του χρησιμοποιώντας συνδυαστικά τις ακόλουθες τεχνικές:
      
                  I.
               
               
                  χρήση διεργασίας μη πλήρους καύσης·
               
            
                  ΙΙ.
               
               
                  προκαταρκτική αποκονίωση για την απομάκρυνση της χονδρόκοκκης σκόνης μέσω τεχνικών διαχωρισμού σε ξηρή κατάσταση (π.χ. εκτροπέα, κυκλώνα) ή διαχωριστών σε υγρή κατάσταση·
               
            
                  ΙΙΙ.
               
               
                  μείωση της σκόνης μέσω:
                  
                              i.
                           
                           
                              αποκονίωσης σε ξηρή κατάσταση (π.χ. ηλεκτροστατικού διαχωριστή) για νέες και υφιστάμενες μονάδες,
                           
                        
                              ii.
                           
                           
                              αποκονίωσης σε υγρή κατάσταση (π.χ. ηλεκτροστατικού διαχωριστή σε υγρή κατάσταση ή συστήματος καθαρισμού αέρα με ψεκασμό νερού) για υφιστάμενες μονάδες.
                           
                        
            Οι υπολειπόμενες συγκεντρώσεις σκόνης που συνδέονται με τις ΒΔΤ μετά την προσωρινή αποθήκευση του αερίου της ΚΒΟ είναι:
      
                  —
               
               
                  10 – 30 mg/Nm3 για τη ΒΔΤ III.i
               
            
                  —
               
               
                  < 50 mg/Nm3 για τη ΒΔΤ III.ii.
               
            76.   Η ΒΔΤ για την ανάκτηση του αερίου της καμίνου βασικού οξυγόνου (ΚΒΟ) κατά την εμφύσηση οξυγόνου στην περίπτωση πλήρους καύσης συνίσταται στη μείωση των εκπομπών σκόνης χρησιμοποιώντας μία από τις ακόλουθες τεχνικές:
      
                  Ι.
               
               
                  αποκονίωση σε ξηρή κατάσταση (π.χ. ηλεκτροστατικός διαχωριστής ή σακόφιλτρο) για νέες και υφιστάμενες μονάδες·
               
            
                  ΙΙ.
               
               
                  αποκονίωση σε υγρή κατάσταση (π.χ. ηλεκτροστατικός διαχωριστής σε υγρή κατάσταση ή σύστημα καθαρισμού αέρα με ψεκασμό νερού) για υφιστάμενες μονάδες.
               
            Τα επίπεδα εκπομπών που συνδέονται με τις ΒΔΤ για τη σκόνη, κατά μέσο όρο καθόλη τη διάρκεια της περιόδου δειγματοληψίας (ασυνεχής μέτρηση, στιγμιαία δείγματα για τουλάχιστον μισή ώρα), είναι:
      
                  —
               
               
                  10 – 30 mg/Nm3 για τη ΒΔΤ I
               
            
                  —
               
               
                  < 50 mg/Nm3 για τη ΒΔΤ II.
               
            77.   Η ΒΔΤ συνίσταται στην ελαχιστοποίηση των εκπομπών σκόνης από την οπή της λόγχης οξυγόνου χρησιμοποιώντας μία ή περισσότερες από τις ακόλουθες τεχνικές:
      
                  I.
               
               
                  κάλυψη της οπής της λόγχης κατά την εμφύσηση οξυγόνου,
               
            
                  II.
               
               
                  έγχυση αδρανούς αερίου ή ατμού στην οπή της λόγχης για την απαγωγή της σκόνης,
               
            
                  ΙΙΙ.
               
               
                  χρήση άλλων εναλλακτικών σχεδιασμών στεγανοποίησης σε συνδυασμό με διατάξεις καθαρισμού λόγχης.
               
            78.   Η ΒΔΤ για τη δευτερογενή αποκονίωση, συμπεριλαμβανομένων των εκπομπών από τις ακόλουθες διεργασίες:
      
                  —
               
               
                  εκ νέου τροφοδότηση του θερμού μετάλλου από τον κωνικό κάδο (κουτάλα ανάμειξης θερμού μετάλλου) στον κάδο τροφοδότησης·
               
            
                  —
               
               
                  προεπεξεργασία θερμού μετάλλου (ήτοι, προθέρμανση δοχείων, αποθείωση, αποφωσφόρωση, αποσκωρίωση, διεργασίες μεταφοράς θερμού μετάλλου και ζύγιση)·
               
            
                  —
               
               
                  διεργασίες συνδεδεμένες με την κάμινο βασικού οξυγόνου όπως η προθέρμανση των δοχείων, η υπερχείλιση κατά την εμφύσηση οξυγόνου, η τροφοδότηση θερμού μετάλλου και απομετάλλων, η έκχυση υγρού χάλυβα και σκωρίας από την ΚΒΟ και
               
            
                  —
               
               
                  δευτερογενής μεταλλουργία και συνεχής χύτευση,
               
            συνίσταται στην ελαχιστοποίηση των εκπομπών σκόνης μέσω ενσωματωμένων στη διεργασία τεχνικών, όπως γενικών τεχνικών πρόληψης ή ελέγχου των διάχυτων ή διαφευγουσών εκπομπών, και χρησιμοποιώντας κατάλληλα περιβλήματα και καλύμματα με αποτελεσματικά συστήματα συλλογής και μεταγενέστερου καθαρισμού των απαερίων μέσω σακόφιλτρου ή ηλεκτροστατικού διαχωριστή.
      Η ολική μέση απόδοση συλλογής της σκόνης που συνδέεται με τη ΒΔΤ είναι μεγαλύτερη του 90 %.
      Το συνδεδεμένο με τη ΒΔΤ επίπεδο εκπομπών σκόνης, ως μέση ημερήσια τιμή, για όλα τα αποκονιασμένα απαέρια είναι < 1 – 15 mg/Nm3 στην περίπτωση σακόφιλτρων και < 20 mg/Nm3 στην περίπτωση ηλεκτροστατικών διαχωριστών.
      Εάν οι εκπομπές από την προεπεξεργασία θερμού μετάλλου και τη δευτερογενή μεταλλουργία αντιμετωπίζονται ξεχωριστά, το συνδεδεμένο με τη ΒΔΤ επίπεδο εκπομπών σκόνης, ως μέση ημερήσια τιμή, είναι < 1 – 10 mg/Nm3 για τα σακόφιλτρα και < 20 mg/Nm3 για τους ηλεκτροστατικούς διαχωριστές.
      
         Περιγραφή
      
      Οι γενικές τεχνικές για την πρόληψη των διάχυτων και διαφευγουσών εκπομπών από τις σχετικές δευτερογενείς πηγές της διεργασίας ΚΒΟ περιλαμβάνουν τα εξής:
      
                  —
               
               
                  ανεξάρτητη δέσμευση και χρήση διατάξεων αποκονίωσης για κάθε υπό-διεργασία της μονάδας καμίνου βασικού οξυγόνου,
               
            
                  —
               
               
                  ορθή διαχείριση της εγκατάστασης αποθείωσης για την πρόληψη των εκπομπών στην ατμόσφαιρα,
               
            
                  —
               
               
                  εφαρμογή πλήρους περιβλήματος στην εγκατάσταση αποθείωσης,
               
            
                  —
               
               
                  διατήρηση κλειστού του καλύμματος όταν ο κάδος χύτευσης θερμού μετάλλου δεν χρησιμοποιείται και καθαρισμός των κάδων χύτευσης θερμών μετάλλων και τακτική απομάκρυνση των υπολοίπων χάλυβα ή, εναλλακτικά, εφαρμογή συστήματος αναρρόφησης οροφής,
               
            
                  —
               
               
                  διατήρηση του κάδου χύτευσης θερμού μετάλλου έμπροσθεν του μεταλλάκτη για περίπου δύο λεπτά μετά την εισαγωγή του θερμού μετάλλου στο μεταλλάκτη, εάν δεν εφαρμόζεται σύστημα αναρρόφησης οροφής,
               
            
                  —
               
               
                  έλεγχος μέσω υπολογιστή και βελτιστοποίηση της χαλυβουργικής διαδικασίας, π.χ. ώστε να προλαμβάνεται ή να μειώνεται η υπερχείλιση (ήτοι, όταν η σκωρία αφρίζει σε τέτοιο βαθμό που να ξεχειλίζει από το δοχείο),
               
            
                  —
               
               
                  μείωση της υπερχείλισης κατά την έκχυση περιορίζοντας τους παράγοντες που προκαλούν υπερχείλιση και χρήση μέσων κατά της υπερχείλισης,
               
            
                  —
               
               
                  κλείσιμο των θυρών της αίθουσας γύρω από το μεταλλάκτη κατά την εμφύσηση οξυγόνου,
               
            
                  —
               
               
                  συνεχής παρατήρηση της οροφής μέσω κάμερας για ορατές εκπομπές,
               
            
                  —
               
               
                  χρήση συστήματος αναρρόφησης σκόνης στην οροφή.
               
            
         Δυνατότητα εφαρμογής
      
      Σε υφιστάμενες μονάδες, ο σχεδιασμός της μονάδας δύναται να περιορίζει τις δυνατότητες κατάλληλης εκκένωσης.
      79.   Η ΒΔΤ για την επιτόπια επεξεργασία της σκωρίας συνίσταται στη μείωση των εκπομπών σκόνης χρησιμοποιώντας μία ή περισσότερες από τις ακόλουθες τεχνικές:
      
                  I.
               
               
                  αποτελεσματική συλλογή από το θλιπτήριο σκωρίας και τις διατάξεις κοσκίνισης και επακόλουθος καθαρισμός των απαερίων, κατά περίπτωση·
               
            
                  II.
               
               
                  μεταφορά μη επεξεργασμένης σκωρίας με φορτωτές-φτυαριστές·
               
            
                  III.
               
               
                  συλλογή ή κατάβρεξη των σημείων μεταφοράς των μεταφορικών ταινιών για θραυσμένα υλικά·
               
            
                  IV.
               
               
                  κατάβρεξη των σωρών αποθήκευσης σκωρίας·
               
            
                  V.
               
               
                  χρήση εκνεφώσεων νερού κατά τη φόρτωση θραυσμένης σκωρίας.
               
            Το επίπεδο εκπομπών που συνδέεται με τις ΒΔΤ για τη σκόνη, με τη χρήση της ΒΔΤ Ι, είναι < 10 – 20 mg/Nm3, κατά μέσο όρο καθόλη τη διάρκεια της περιόδου δειγματοληψίας (ασυνεχής μέτρηση, στιγμιαία δείγματα για τουλάχιστον μισή ώρα).
      
         
            Ύδατα και λύματα
         
      
      80.   Η ΒΔΤ έγκειται στην πρόληψη ή μείωση του χρησιμοποιούμενου ύδατος και των εκπομπών λυμάτων από την πρωτοβάθμια αποκονίωση του αερίου της καμίνου βασικού οξυγόνου (ΚΒΟ) χρησιμοποιώντας μία από τις ακόλουθες τεχνικές όπως παρατίθενται στη ΒΔΤ 75 και ΒΔΤ 76:
      
                  —
               
               
                  αποκονίωση σε ξηρή κατάσταση του αερίου της καμίνου βασικού οξυγόνου (ΚΒΟ)·
               
            
                  —
               
               
                  ελαχιστοποίηση του νερού της πλυντρίδας, και επαναχρησιμοποίησή του στο μέτρο του δυνατού (π.χ. για την κοκκοποίηση της σκωρίας) σε περίπτωση που εφαρμόζεται αποκονίωση.
               
            81.   Η ΒΔΤ έγκειται στην ελαχιστοποίηση της απόρριψης λυμάτων από τη συνεχή χύτευση χρησιμοποιώντας συνδυαστικά τις ακόλουθες τεχνικές:
      
                  I.
               
               
                  απομάκρυνση των στερεών μέσω κροκίδωσης, καθίζησης ή/και διήθησης,
               
            
                  ΙΙ.
               
               
                  απομάκρυνση των ελαίων σε λιποδιαχωριστές ή άλλη αποτελεσματική διάταξη,
               
            
                  ΙΙΙ.
               
               
                  ανακύκλωση του νερού ψύξης και του νερού από το σύστημα παραγωγής κενού στο μέγιστο δυνατό βαθμό.
               
            Τα συνδεδεμένα με τη ΒΔΤ επίπεδα εκπομπών, βάσει ειδικού τυχαίου δείγματος ή 24ωρου σύνθετου δείγματος, για τα λύματα από τα μηχανήματα συνεχούς χύτευσης, είναι τα εξής:
      
                  —
               
               
                  αιωρούμενα στερεά
               
               
                  < 20 mg/l
               
            
                  —
               
               
                  σίδηρος
               
               
                  < 5 mg/l
               
            
                  —
               
               
                  ψευδάργυρος
               
               
                  < 2 mg/l
               
            
                  —
               
               
                  νικέλιο
               
               
                  < 0,5 mg/l
               
            
                  —
               
               
                  σύνολο χρωμίου
               
               
                  < 0,5 mg/l
               
            
                  —
               
               
                  σύνολο υδρογονανθράκων
               
               
                  < 5 mg/l.
               
            
         
            Κατάλοιπα παραγωγής
         
      
      82.   Η ΒΔΤ συνίσταται στην πρόληψη της παραγωγής αποβλήτων χρησιμοποιώντας μία ή περισσότερες από τις ακόλουθες τεχνικές (βλέπε ΒΔΤ 8):
      
                  Ι.
               
               
                  κατάλληλη συλλογή και αποθήκευση ώστε να ακολουθήσει ειδική επεξεργασία·
               
            
                  ΙΙ.
               
               
                  επιτόπια ανακύκλωση σκόνης από την επεξεργασία του αερίου της καμίνου βασικού οξυγόνου (ΚΒΟ), της σκόνης από το σύστημα δευτερογενούς αποκονίωσης και της σκωρίας εξέλασης από τη συνεχή χύτευση και επαναχρησιμοποίησή τους στις χαλυβουργικές διεργασίες, λαμβάνοντας δεόντως υπόψη τις επιπτώσεις των εκπομπών από τη μονάδα στην οποία ανακυκλώνονται·
               
            
                  ΙΙΙ.
               
               
                  επιτόπια ανακύκλωση της σκωρίας της ΚΒΟ και της λεπτόκοκκης σκωρίας της ΚΒΟ στις διάφορες εφαρμογές·
               
            
                  IV.
               
               
                  επεξεργασία της σκωρίας στις περιπτώσεις που οι συνθήκες της αγοράς επιτρέπουν εξωτερική χρήση της σκωρίας (π.χ. ως αδρανές σε υλικά ή για κατασκευές)·
               
            
                  V.
               
               
                  χρήση της σκόνης από τα φίλτρα και της ιλύος για την εξωτερική ανάκτηση σιδηρούχων και μη σιδηρούχων μετάλλων, όπως ο ψευδάργυρος, στον κλάδο των μη σιδηρούχων μετάλλων·
               
            
                  VI.
               
               
                  χρήση δεξαμενής καθίζησης για την ιλύ και, εν συνεχεία, ανακύκλωση του χονδρόκοκκου κλάσματος στη μονάδα πυροσυσσωμάτωσης/ την υψικάμινο ή την τσιμεντοβιομηχανία, όταν η διανομή του μεγέθους των κόκκων επιτρέπει εύλογο διαχωρισμό.
               
            
         Δυνατότητα εφαρμογής της ΒΔΤ V
      
      Η πλινθοποίηση εν θερμώ της σκόνης και η ανακύκλωση με ανάκτηση σφαιριδίων με υψηλή συγκέντρωση ψευδαργύρου για εξωτερική επαναχρησιμοποίησή τους εφαρμόζεται στις περιπτώσεις που χρησιμοποιείται ηλεκτροστατικός διαχωρισμός σε ξηρή κατάσταση για τον καθαρισμό του αερίου της ΚΒΟ. Η ανάκτηση του ψευδαργύρου μέσω πλινθοποίησης δεν εφαρμόζεται στην περίπτωση συστημάτων αποκονίωσης σε υγρή κατάσταση λόγω της ασταθούς καθίζησης στις δεξαμενές καθίζησης που προκαλείται από το σχηματισμό υδρογόνου (από την αντίδραση του μεταλλικού ψευδαργύρου με το νερό). Εξαιτίας αυτών των λόγων ασφαλείας, η περιεκτικότητα ψευδαργύρου στην ιλύ θα πρέπει να περιορίζεται στο 8 - 10 %.
      Η ΒΔΤ συνίσταται στην ελεγχόμενη διαχείριση των καταλοίπων των διεργασιών της καμίνου βασικού οξυγόνου που δεν δύναται να αποφευχθούν ή να ανακυκλωθούν.
      
         
            Ενέργεια
         
      
      83.   Η ΒΔΤ συνίσταται στη συλλογή, τον καθαρισμό και την προσωρινή αποθήκευση του αερίου της ΚΒΟ για μεταγενέστερη χρήση του ως καυσίμου.
      
         Δυνατότητα εφαρμογής
      
      Σε ορισμένες περιπτώσεις, δύναται να μην είναι οικονομικά εφικτή ή, όσον αφορά την κατάλληλη διαχείριση της ενέργειας, να μην είναι εφικτή η ανάκτηση του αερίου της ΚΒΟ μέσω μη πλήρους καύσης. Στις περιπτώσεις αυτές, το αέριο της ΚΒΟ δύναται να υποστεί καύση με την παραγωγή ατμού. Το είδος της καύσης (πλήρης ή μη πλήρης καύση) εξαρτάται από τις τοπικές αρχές διαχείρισης της ενέργειας.
      84.   Η ΒΔΤ συνίσταται στη μείωση της κατανάλωσης ενέργειας χρησιμοποιώντας συστήματα κάδου με κάλυμμα.
      
         Δυνατότητα εφαρμογής
      
      Τα καλύμματα δύναται να είναι πολύ βαριά, καθώς αποτελούνται από πυρίμαχες πλίνθους και, ως εκ τούτου, οι δυνατότητες των γερανών και ο σχεδιασμός ολόκληρου του κτιρίου δύναται να περιορίζουν τη δυνατότητα εφαρμογής σε υφιστάμενες μονάδες. Υπάρχουν διάφοροι τεχνικοί σχεδιασμοί για την υλοποίηση του συστήματος βάσει των ειδικών συνθηκών ενός χαλυβουργείου.
      85.   Η ΒΔΤ συνίσταται στη βελτιστοποίηση της διεργασίας και στη μείωση της κατανάλωσης ενέργειας χρησιμοποιώντας διεργασία απευθείας έκχυσης μετά την εμφύσηση.
      
         Περιγραφή
      
      Η απευθείας έκχυση απαιτεί κανονικά δαπανηρές εγκαταστάσεις, όπως συστήματα ανίχνευσης επιμέρους λόγχης (sub-lance) ή τύπου DROP IN για την έκχυση, χωρίς να απαιτείται αναμονή για τη χημική ανάλυση των ληφθέντων δειγμάτων (άμεση έκχυση). Εναλλακτικά, έχει αναπτυχθεί μια νέα τεχνική για την επίτευξη άμεσης έκχυσης χωρίς τις εν λόγω εγκαταστάσεις. Η τεχνική αυτή απαιτεί μεγάλη πείρα και πολλές εργασίες ανάπτυξης. Στην πράξη, μειώνεται ο όγκος εμφύσησης του άνθρακα απευθείας στο 0,04 % και, ταυτοχρόνως, η θερμοκρασία του λουτρού μειώνεται σε ένα ευλόγως χαμηλό επίπεδο-στόχο. Πριν από την έκχυση, μετρώνται η θερμοκρασία και η ενεργότητα του οξυγόνου για τη λήψη περαιτέρω μέτρων.
      
         Δυνατότητα εφαρμογής
      
      Απαιτείται κατάλληλο σύστημα ανάλυσης θερμού μετάλλου και εγκαταστάσεις αναστολής της σκωρίας, ενώ η διαθεσιμότητα μιας καμίνου με κάδο διευκολύνει την εφαρμογή της τεχνικής.
      86.   Η ΒΔΤ συνίσταται στη μείωση της κατανάλωσης ενέργειας χρησιμοποιώντας συνεχή χύτευση ταινίας σε ημιτελική μορφή, εάν αυτή δικαιολογείται από την ποιότητα και το συνδυασμό προϊόντων της παραγόμενης ποιότητας χάλυβα.
      
         Περιγραφή
      
      Χύτευση ταινίας σε ημιτελή μορφή είναι η συνεχής χύτευση χάλυβα σε ταινίες με πάχος μικρότερο των 15 χιλιοστών. Η διεργασία χύτευσης συνδυάζεται με απευθείας έλαση εν θερμώ, ψύξη και περιέλιξη των ταινιών χωρίς τη χρήση ενδιάμεσης καμίνου αναθέρμανσης που χρησιμοποιείται για τις συμβατικές τεχνικές χύτευσης, π.χ. συνεχής χύτευση σε πλάκες ή λεπτές πλάκες. Ως εκ τούτου, η χύτευση ταινίας αποτελεί μια τεχνική για την παραγωγή επίπεδων ταινιών χάλυβα διαφορετικού πλάτους και πάχους μικρότερου των 2 χιλιοστών.
      
         Δυνατότητα εφαρμογής
      
      Η δυνατότητα εφαρμογής εξαρτάται από την παραγόμενη ποιότητα χάλυβα (π.χ. δεν δύναται να παραχθούν βαριές πλάκες με αυτή τη διαδικασία) και από το χαρτοφυλάκιο προϊόντων (συνδυασμός προϊόντων) του επιμέρους χαλυβουργείου. Σε υφιστάμενες μονάδες, η δυνατότητα εφαρμογής μπορεί να περιορίζεται από τη διάταξη και τον διαθέσιμο χώρο καθώς π.χ. η μετασκευή μονάδων με σύστημα χύτευσης ταινίας απαιτεί μήκος περίπου 100 m.
      1.7   Συμπεράσματα ΒΔΤ για τη χαλυβομεταλλουργία και τη χύτευση με κάμινο βολταϊκού τόξου
      
      Εκτός εάν άλλως αναφέρεται, τα συμπεράσματα ΒΔΤ που παρουσιάζονται στην παρούσα ενότητα δύναται να ισχύουν για όλες τις μονάδες χαλυβομεταλλουργίας και χύτευσης με κάμινο βολταϊκού τόξου.
      
         
            Εκπομπές στην ατμόσφαιρα
         
      
      87.   Η ΒΔΤ για τη διεργασία με κάμινο βολταϊκού τόξου (ΚΒΤ) συνίσταται στην πρόληψη των εκπομπών υδραργύρου αποφεύγοντας, στο μέτρο του δυνατού, τις πρώτες ύλες και τις βοηθητικές ύλες που περιέχουν υδράργυρο (βλέπε ΒΔΤ 6 και 7).
      88.   Η ΒΔΤ για την πρωτοβάθμια και τη δευτεροβάθμια αποκονίωση καμίνου βολταϊκού τόξου (ΚΒΤ) (συμπεριλαμβανομένης της προθέρμανσης απομετάλλων, της τροφοδότησης, της τήξης, της έκχυσης, της μεταλλουργικής καμίνου και της δευτερογενούς μεταλλουργίας) συνίσταται στην επίτευξη αποτελεσματικής συλλογής από όλες τις πηγές εκπομπών χρησιμοποιώντας μια από τις τεχνικές που αναφέρονται ακολούθως και στη χρήση, εν συνεχεία, αποκονίωσης μέσω σακόφιλτρου:
      
                  Ι.
               
               
                  συνδυασμός απευθείας συλλογής των απαερίων (4η ή 2η οπή) και συστημάτων καλύμματος·
               
            
                  ΙΙ.
               
               
                  συστήματα απευθείας συλλογής των αερίων και προεξοχής τροφοδότησης·
               
            
                  ΙΙΙ.
               
               
                  απευθείας συλλογή των αερίων και συνολική εκκένωση του κτιρίου (οι κάμινοι βολταϊκού τόξου χαμηλών δυνατοτήτων δύναται να μην απαιτούν απευθείας συλλογή των αερίων για την επίτευξη της ίδιας απόδοσης συλλογής).
               
            Η ολική μέση απόδοση συλλογής της σκόνης που συνδέεται με τις ΒΔΤ είναι μεγαλύτερη του 98 %.
      Το συνδεδεμένο με τις ΒΔΤ επίπεδο εκπομπών σκόνης είναι < 5 mg/Nm3, προσδιοριζόμενο ως μέση ημερήσια τιμή.
      Το επίπεδο εκπομπών που συνδέεται με τις ΒΔΤ για τον υδράργυρο είναι < 0,05 mg/Nm3, κατά μέσο όρο καθόλη τη διάρκεια της περιόδου δειγματοληψίας (ασυνεχής μέτρηση, στιγμιαία δείγματα για τουλάχιστον μισή ώρα).
      89.   Η ΒΔΤ για την πρωτοβάθμια και τη δευτεροβάθμια αποκονίωση καμίνου βολταϊκού τόξου (ΚΒΤ) (συμπεριλαμβανομένης της προθέρμανσης απομετάλλων, της τροφοδότησης, της τήξης, της έκχυσης, της μεταλλουργικής καμίνου και της δευτερογενούς μεταλλουργίας) συνίσταται στην πρόληψη και τη μείωση των εκπομπών πολυχλωριωμένων διβενζοδιοξινών/φουρανίων (PCDD/F) και πολυχλωριωμένων διφαινυλίων (PCB) αποφεύγοντας, στο μέτρο του δυνατού, πρώτες ύλες που περιέχουν PCDD/F και PCB ή τις πρόδρομες ουσίες αυτών (βλέπε ΒΔΤ 6 και 7) και χρησιμοποιώντας μία ή περισσότερες από τις κάτωθι τεχνικές, σε συνδυασμό με κατάλληλο σύστημα αποκονίωσης:
      
                  I.
               
               
                  κατάλληλη μετακαύση,
               
            
                  ΙΙ.
               
               
                  κατάλληλη ταχεία σβέση,
               
            
                  III.
               
               
                  έγχυση κατάλληλων απορροφητικών παραγόντων στον αγωγό πριν από την αποκονίωση.
               
            Το συνδεδεμένο με τις ΒΔΤ επίπεδο εκπομπών πολυχλωριωμένων διβενζοδιοξινών/φουρανίων (PCDD/F) είναι < 0,1 ng I-TEQ/Nm3, βάσει τυχαίου δείγματος 6 – 8 ωρών υπό συνθήκες μόνιμης κατάστασης. Σε ορισμένες περιπτώσεις, το επίπεδο εκπομπών που συνδέεται με τις ΒΔΤ δύναται να επιτευχθεί μόνο με πρωτογενή μέτρα.
      
         Δυνατότητα εφαρμογής της ΒΔΤ I
      
      Στις υφιστάμενες μονάδες, οι συνθήκες που επικρατούν, όπως ο διαθέσιμος χώρος, το δεδομένο σύστημα αγωγών απαερίων κ.λπ., θα πρέπει να λαμβάνονται υπόψη κατά την αξιολόγηση της δυνατότητας εφαρμογής.
      90.   Η ΒΔΤ για την επιτόπια επεξεργασία της σκωρίας συνίσταται στη μείωση των εκπομπών σκόνης χρησιμοποιώντας μία ή περισσότερες από τις ακόλουθες τεχνικές:
      
                  I.
               
               
                  αποτελεσματική συλλογή από το θλιπτήριο σκωρίας και τις διατάξεις κοσκίνισης και επακόλουθος καθαρισμός των απαερίων, κατά περίπτωση·
               
            
                  II.
               
               
                  μεταφορά μη επεξεργασμένης σκωρίας με φορτωτές-φτυαριστές·
               
            
                  III.
               
               
                  συλλογή ή κατάβρεξη των σημείων μεταφοράς των μεταφορικών ταινιών για θραυσμένα υλικά·
               
            
                  IV.
               
               
                  κατάβρεξη των σωρών αποθήκευσης σκωρίας·
               
            
                  V.
               
               
                  χρήση εκνεφώσεων νερού κατά τη φόρτωση θραυσμένης σκωρίας.
               
            Στην περίπτωση χρήσης της ΒΔΤ Ι, το επίπεδο εκπομπών που συνδέεται με τη ΒΔΤ για τη σκόνη είναι < 10 – 20 mg/Νm3, κατά μέσο όρο καθόλη τη διάρκεια της περιόδου δειγματοληψίας (ασυνεχής μέτρηση, στιγμιαία δείγματα για τουλάχιστον μισή ώρα).
      
         
            Ύδατα και λύματα
         
      
      91.   Η ΒΔΤ συνίσταται στην ελαχιστοποίηση της κατανάλωσης νερού από τη διεργασία καμίνου βολταϊκού τόξου (ΚΒΤ) με τη χρήση κλειστών συστημάτων νερού ψύξης για την ψύξη των καμίνων στο μέγιστο δυνατό βαθμό, εκτός εάν χρησιμοποιούνται συστήματα ψύξης ανοικτού κυκλώματος.
      92.   Η ΒΔΤ συνίσταται στην ελαχιστοποίηση της απόρριψης λυμάτων από τη συνεχή χύτευση χρησιμοποιώντας συνδυαστικά τις ακόλουθες τεχνικές:
      
                  I.
               
               
                  απομάκρυνση των στερεών μέσω κροκίδωσης, καθίζησης ή/και διήθησης·
               
            
                  ΙΙ.
               
               
                  απομάκρυνση των ελαίων σε λιποδιαχωριστές ή άλλη αποτελεσματική διάταξη·
               
            
                  ΙΙΙ.
               
               
                  ανακύκλωση του νερού ψύξης και του νερού από το σύστημα παραγωγής κενού στο μέγιστο δυνατό βαθμό.
               
            Τα συνδεδεμένα με τις ΒΔΤ επίπεδα εκπομπών, βάσει ειδικού τυχαίου δείγματος ή 24ωρου σύνθετου δείγματος, για τα λύματα από τα μηχανήματα συνεχούς χύτευσης, είναι τα εξής:
      
                  —
               
               
                  αιωρούμενα στερεά
               
               
                  < 20 mg/l
               
            
                  —
               
               
                  σίδηρος
               
               
                  < 5 mg/l
               
            
                  —
               
               
                  ψευδάργυρος
               
               
                  < 2 mg/l
               
            
                  —
               
               
                  νικέλιο
               
               
                  < 0,5 mg/l
               
            
                  —
               
               
                  σύνολο χρωμίου
               
               
                  < 0,5 mg/l
               
            
                  —
               
               
                  σύνολο υδρογονανθράκων
               
               
                  < 5 mg/l
               
            
         
            Κατάλοιπα παραγωγής
         
      
      93.   Η ΒΔΤ συνίσταται στην πρόληψη της παραγωγής αποβλήτων χρησιμοποιώντας μία ή περισσότερες από τις ακόλουθες τεχνικές:
      
                  Ι.
               
               
                  κατάλληλη συλλογή και αποθήκευση ώστε να ακολουθήσει ειδική επεξεργασία·
               
            
                  ΙΙ.
               
               
                  ανάκτηση και επιτόπια ανακύκλωση πυρίμαχων υλικών από τις διάφορες διεργασίες και χρήση τους εσωτερικά, ήτοι για την υποκατάσταση του δολομίτη, του μαγνησίτη και του ασβέστη·
               
            
                  ΙΙΙ.
               
               
                  χρήση της σκόνης από τα φίλτρα για την εξωτερική ανάκτηση μη σιδηρούχων μετάλλων, όπως ψευδαργύρου, στον κλάδο των μη σιδηρούχων μετάλλων, εάν είναι απαραίτητο, μετά τον εμπλουτισμό των σκονών από τα φίλτρα μέσω ανακύκλωσης στην κάμινο βολταϊκού τόξου (ΚΒΤ)·
               
            
                  IV.
               
               
                  διαχωρισμός των λεπιών σκωρίας από τη συνεχή χύτευση κατά τη διεργασία επεξεργασίας των υδάτων, ανάκτηση και, εν συνεχεία, ανακύκλωση, π.χ. στο θάλαμο πυροσυσσωμάτωσης/ την υψικάμινο ή την τσιμεντοβιομηχανία·
               
            
                  V.
               
               
                  εξωτερική χρήση πυρίμαχων υλικών και σκωρίας από τη διεργασία της καμίνου βολταϊκού τόξου (ΚΒΤ) ως δευτερευουσών πρώτων υλών στις περιπτώσεις που οι συνθήκες της αγοράς το επιτρέπουν.
               
            Η ΒΔΤ συνίσταται στην ελεγχόμενη διαχείριση των καταλοίπων της διεργασίας ΚΒΤ που δεν δύναται να αποφευχθούν ή να ανακυκλωθούν.
      
         Δυνατότητα εφαρμογής
      
      Η εξωτερική χρήση ή η ανακύκλωση των καταλοίπων παραγωγής όπως αναφέρεται βάσει των ΒΔΤ ΙΙΙ - V εξαρτάται από τη συνεργασία με τρίτους και τη συμφωνία αυτών, οι οποίες να μην βρίσκονται υπό τον έλεγχο του φορέα εκμετάλλευσης και, ως εκ τούτου, ενδέχεται να μην αποτελούν αντικείμενο της άδειας.
      
         
            Ενέργεια
         
      
      94.   Η ΒΔΤ συνίσταται στη μείωση της κατανάλωσης ενέργειας χρησιμοποιώντας συνεχή χύτευση ταινίας σε ημιτελική μορφή, εάν αυτή δικαιολογείται από την ποιότητα και το συνδυασμό προϊόντων της παραγόμενης ποιότητας χάλυβα.
      
         Περιγραφή
      
      Χύτευση ταινίας σε ημιτελή μορφή είναι η συνεχής χύτευση χάλυβα σε ταινίες με πάχος μικρότερο των 15 χιλιοστών. Η διεργασία χύτευσης συνδυάζεται με απευθείας έλαση εν θερμώ, ψύξη και περιέλιξη των ταινιών χωρίς τη χρήση ενδιάμεσης καμίνου αναθέρμανσης που χρησιμοποιείται για τις συμβατικές τεχνικές χύτευσης, π.χ. συνεχής χύτευση σε πλάκες ή λεπτές πλάκες. Ως εκ τούτου, η χύτευση ταινίας αποτελεί μια τεχνική για την παραγωγή επίπεδων ταινιών χάλυβα διαφορετικού πλάτους και πάχους μικρότερου των 2 χιλιοστών.
      
         Δυνατότητα εφαρμογής
      
      Η δυνατότητα εφαρμογής εξαρτάται από την παραγόμενη ποιότητα χάλυβα (π.χ. δεν δύναται να παραχθούν βαριές πλάκες με αυτή τη διαδικασία) και από το χαρτοφυλάκιο προϊόντων (συνδυασμός προϊόντων) του επιμέρους χαλυβουργείου. Σε υφιστάμενες μονάδες, η δυνατότητα εφαρμογής μπορεί να περιορίζεται από τη διάταξη και τον διαθέσιμο χώρο καθώς π.χ. η μετασκευή μονάδων με σύστημα χύτευσης ταινίας απαιτεί μήκος περίπου 100 m.
      
         
            Θόρυβος
         
      
      95.   Η ΒΔΤ συνίσταται στη μείωση των εκπομπών θορύβου από τις εγκαταστάσεις καμίνου βολταϊκού τόξου (ΚΒΤ) και τις σχετικές διεργασίες που παράγουν υψηλή ηχητική ενέργεια χρησιμοποιώντας συνδυαστικά τις ακόλουθες κατασκευαστικές και λειτουργικές τεχνικές ανάλογα και σύμφωνα με τις τοπικές συνθήκες (επιπροσθέτως της χρήσης των τεχνικών που αναφέρονται στη ΒΔΤ 18):
      
                  Ι.
               
               
                  κατασκευή του κτιρίου της καμίνου βολταϊκού τόξου (ΚΒΤ) κατά τρόπο ώστε να απορροφά το θόρυβο από τους μηχανικούς κραδασμούς λόγω της λειτουργίας της καμίνου·
               
            
                  ΙΙ.
               
               
                  κατασκευή και εγκατάσταση γερανών σχεδιασμένων να μεταφέρουν τις κάλαθους τροφοδοσίας ώστε να προλαμβάνονται οι μηχανικοί κραδασμοί·
               
            
                  ΙΙΙ.
               
               
                  ειδική χρήση ηχομόνωσης στους εσωτερικούς τοίχους και τις οροφές ώστε να προλαμβάνεται ο αερόφερτος θόρυβος από το κτίριο της καμίνου βολταϊκού τόξου (ΚΒΤ)·
               
            
                  IV.
               
               
                  διαχωρισμός της καμίνου και του εξωτερικού τοίχου για τη μείωση του θορύβου φέροντα οργανισμού από το κτίριο της καμίνου βολταϊκού τόξου (ΚΒΤ)·
               
            
                  V.
               
               
                  στέγαση των διεργασιών που παράγουν υψηλή ηχητική ενέργεια (π.χ. μονάδες καμίνου βολταϊκού τόξου (ΚΒΤ) και απανθράκωσης) εντός του βασικού κτιρίου.
               
            
         (1)  Σε ορισμένες περιπτώσεις μετράται ο ολικός οργανικός άνθρακας (TOC) αντί του COD (προς αποφυγή του HgCl2 που χρησιμοποιείται στην ανάλυση για το COD). Ο συσχετισμός μεταξύ COD και TOC θα πρέπει να μελετάται κατά περίπτωση για κάθε μονάδα πυροσυσσωμάτωσης. Ο λόγος COD/TOC δύναται να κυμαίνεται κατά προσέγγιση μεταξύ δύο και τέσσερα.
      
         (2)  Σε ορισμένες περιπτώσεις μετράται ο ολικός οργανικός άνθρακας (TOC) αντί του COD (προς αποφυγή του HgCl2 που χρησιμοποιείται στην ανάλυση για το COD). Ο συσχετισμός μεταξύ COD και TOC θα πρέπει να μελετάται κατά περίπτωση για κάθε μονάδα σφαιροποίησης. Ο λόγος COD/TOC δύναται να κυμαίνεται κατά προσέγγιση μεταξύ δύο και τέσσερα.
      
         (3)  Το κατώτερο άκρο του φάσματος ορίστηκε με βάση τις επιδόσεις μιας συγκεκριμένης μονάδας οι οποίες επιτεύχθηκαν υπό πραγματικές συνθήκες λειτουργίας με την ΒΔΤ που επιτυγχάνει τις καλύτερες περιβαλλοντικές επιδόσεις.
      
         (4)  Το επίπεδο αυτό βασίζεται στη χρήση της μη ισοκινητικής μεθόδου Mohrhauer (πρώην VDI 2303)
      
         (5)  Το επίπεδο αυτό βασίζεται στη χρήση ισοκινητικής μεθόδου δειγματοληψίας σύμφωνα με το VDI 2066.
      
         (6)  Σε ορισμένες περιπτώσεις μετράται ο ολικός οργανικός άνθρακας (TOC) αντί του COD (προς αποφυγή του HgCl2 που χρησιμοποιείται στην ανάλυση για το COD). Ο συσχετισμός μεταξύ COD και TOC θα πρέπει να μελετάται κατά περίπτωση για κάθε μονάδα οπτανθρακοποιείου. Ο λόγος COD/TOC δύναται να κυμαίνεται κατά προσέγγιση μεταξύ δύο και τέσσερα.
      
         (7)  Το επίπεδο αυτό βασίζεται στη χρήση του προτύπου DIN 38405 D 27 ή οποιουδήποτε άλλου εθνικού ή διεθνούς προτύπου που εξασφαλίζει την παροχή δεδομένων ισοδύναμης επιστημονικής ποιότητας.
      
         (8)  Το επίπεδο αυτό βασίζεται στη χρήση του προτύπου DIN 38405 D 13-2 ή οποιουδήποτε άλλου εθνικού ή διεθνούς προτύπου που εξασφαλίζει την παροχή δεδομένων ισοδύναμης επιστημονικής ποιότητας.
      
         (9)  Το επίπεδο αυτό βασίζεται στη χρήση του προτύπου DIN 38405 D 13-2 ή οποιουδήποτε άλλου εθνικού ή διεθνούς προτύπου που εξασφαλίζει την παροχή δεδομένων ισοδύναμης επιστημονικής ποιότητας.